Bone bruise (အရိုးတွင် ဒဏ်ရာရခြင်း ) - Hello Sayarwon\nBone bruise (အရိုးတွင် ဒဏ်ရာရခြင်း ) ကဘာလဲ။\nအရိုးကြေတယ် အက်တယ်ဆိုတာ အရိုးရဲ့မျက်နှာပြင်မှာ ဒဏ်ရာအသေးစားတစ်ခုရတာကြောင့်ဖြစ်ပါတယ်။ သွေးနဲ့ အခြားအရည်တွေ စုမိတဲ့အခါ အရောင်ပြောင်းတတ်ပါတယ်။ ကျိုးတာကတော့ အရိုးရဲ့ နက်ရှိုင်းတဲ့နေရာအထိ ထိခိုက်မှုဖြစ်နိုင်ပါတယ်။\nအရိုးထိခိုက်မှုဟာ အရိုးတိုင်းဖြစ်နိုင်ပေမယ့် အရေပြားနဲ့နီးတဲ့ အရိုးတွေမှာ ဖြစ်တာပိုများပါတယ်။\nBone bruise (အရိုးတွင် ဒဏ်ရာရခြင်း ) က ဘယ်လောက်အဖြစ်များသလဲ\nအဖြစ်များတတ်ပြီး လူတိုင်းတစ်ခါတော့ တွေ့ရနိုင်ပါတယ်။ ဖြစ်နိုင်ချေများတဲ့ အရိုးတွေကတော့ ဒူးဆစ်နဲ့ ခြေဖနှောင့်တို့ဖြစ်ပါတယ်။ သင်သိရှိလိုပါက ဆရာဝန်နဲ့ တိုင်ပင်နိုင်ပါတယ်။\nBone bruise (အရိုးတွင် ဒဏ်ရာရခြင်း ) ရဲ့လက္ခဏာတွေကဘာတွေလဲ\nအရိုးအက်ခြင်းရဲ့ ရောဂါလက္ခဏာတွေက ဘာတွေလဲ?\n– နာကျင်မှုက ပုံ မှန်ထက်ပိုပြီး ကြာနေခြင်း\n– လှုပ်ရှားရခက်ခဲခြင်း စတာတွေဖြစ်ပါတယ်။\nဒူးဆစ်မှာဖြစ်တဲ့ ဒဏ်ရာတွေက အရည်တွေစုလာစေတတ်ပြီး နာကျင်စေတတ်ပါတယ်။\nဖြစ်လာတဲ့ ထိခိုက်မှုပုံစံပေါ်မူတည်ပြီး အနားမှာရှိတဲ့ အရွတ်အနည်းငယ်ပြဲတာမျိုးလည်း ရှိတတ်ပါတယ်။ အရိုးဒဏ်ရာဟာ နေ့အနည်းငယ်ကနေ လချီပြီးကြာနိုင်ပါတယ်။\nBone bruise (အရိုးတွင် ဒဏ်ရာရခြင်း ) ကိုဘာတွေကဖြစ်စေသလဲ\nကိုယ်ပေါ်က အရိုးတိုင်းမှာဖြစ်တတ်ပြီး အဖြစ်များတဲ့ အရိုးတွေကတော့ ဒူးဆစ်, လက်ကောက်ဝတ်, ခြေဖနောင့် , ခြေဖဝါး , ခြေမျက်စိ, နဲ့ ခါးတို့ဖြစ်ပါတယ်။ ဒီလိုဖြစ်တာဟာ ထိခိုက်မှု တစ်ခု ဥပမာ အားကစား, ချော်လဲတာ, ကားအက်စီးဒင့်တွေနဲ့ ထိုးမိတာထိမိတာမျိုးတွေ ဖြစ်ပြီးတဲ့နောက်မှာဖြစ်လေ့ရှိပါတယ်။\nခေါက်တာ လိမ်တာလိုမျိုး ထိခိုက်မှုတွေက အဆစ်တွေမှာဖြစ်ရင် အရိုးကိုလည်း ထိခိုက်နိုင်ပါတယ်။\nအရိုးဒဏ်ရာဟာ အောက်ပါထိခိုက်မှုတွေကြောင့် ဖြစ်သွားနိုင်ပါတယ်။\n– အရိုးကို တိုက်ရိုက်ထိခိုက်မိခြင်း\n– အရေပြားနဲ့ အသားကို အရိုးကနေဆောင့်ဆွဲသလို ထိခိုက်မှု\n– အရွှတ်ဒဏ်ရာရပြီးနောက် အရိုးအချင်းချင်ထိခိုက်မိခြင်း\nဒီထိခိုက်မှုတစ်ခုချင်းစီမှာ သိသာတဲ့ ဒဏ်ရာပုံစံတွေတော့ရှိပါတယ်။ အရိုးဒဏ်ရာရတာဟာ အခြားသော အရိုးကျီးပေါင်းလို အရိုးမျက်နှာပြင်၂ခု ပွတ်တိုက်တတ်တဲ့ ရောဂါမျိုးတွေကြောင့်လည်းဖြစ်တတ်ပါတယ်။\nငါ့ဆီမှာ Bone bruise (အရိုးတွင် ဒဏ်ရာရခြင်း ) ဖြစ်နိုင်ခြေကိုဘာ်တွေက မြင့်တက်စေသလဲ\nဘယ်ဟာတွေက ရောဂါကို ပိုဆိုးစေသလဲ?\n– အလုပ်နဲ့ အားကစားအတွက် အကာကွယ်မဝတ်ဆင်ခြင်း\nBone bruise (အရိုးတွင် ဒဏ်ရာရခြင်း ) ကို ဘယ်လိုအတည်ပြုပါသလဲ\nဆရာဝန်အနေနဲ့ သင့်ရောဂါအခြေအနေကိုကြည့်ပြီး စမ်းသပ်ပါလိမ့်မယ်။\nတကယ်လို့ သင့်မှာအရိုးထိခိုက်မှုရှိတာ သံသယဖြစ်ရင် X Ray ကဘယ်နေရာမှုာ ကျိုးနေလဲဆိုတာသိနိုင်ပါတယ်။ ဒါပေမယ့် ဆရာဝန်ကိုတော့ အရိုးအက်တာတွေဘာတွေ သိအောင်မကူညီပေးနိုင်ပါဘူး\nMRI ကတော့ အကောင်းဆုံးနည်းလမ်းဖြစ်ပါတယ်။\nMRI ပုံရိပ်တွေက ဒဏ်ရာဟာ အရိုးဒဏ်ရာထက်ကြီးနေလားဆိုတာ ဖော်ပြနိုင်ပါတယ်။\nBone bruise (အရိုးတွင် ဒဏ်ရာရခြင်း ) ကို ဘယ်လိုကုသပါသလဲ\nသာမန်အသေးစားလေးတွေကိုတော့ ဆရာဝန်က အနားယူဖို့ , ရေခဲကပ်ဖို့နဲ့ အကိုက်အခဲပျောက်ဆေးတွေပေးပြီးညွှန်တတ်ပါတယ်။ဥပမာ\nAleve နဲ့ ibuprofenလို non steroid ဆေးမျိုး။\nတကယ်လို့ ထိခိုက်မှုဟာ သင့်ခြေထောက်မှာဆိုရင် ခြေထောက်ကို မြှောက်ပြီး သက်သာအောင်လုပ်ပါ။ တစ်ရက်ကို ၁၅ မိနစ် မိနစ် ၂၀ လောက် ရေခဲကပ်ပါ။ တိုက်ရိုက်မကပ်ပဲ သဘက် သို့မဟုတ် ရေခဲအိတ်ခံပေးပါ။\nသင့်အနေနဲ့ မပျောက်မချင်း အချို့လှုပ်ရှားမှုတွေကို မလုပ်ဖို့ ရှောက်ကြဉ်ရပါမယ်။ တစ်ချို့ အသေးစား ထိခိုက်မှုလေးတွေက ရက်သတ္တပတ် အနည်းငယ်နဲ့ ပျောက်နိုင်ပါတယ်။ ဆိုးရွားတာတွေကတော့ လနဲ့ချီပြီးကြာတတ်ပါတယ်။\nအဆစ်တွေမှာဖြစ်တဲ့ ထိခိုက်မှုတွေက မလှုပ်အောင်ထားဖို့ အတွက် ကျောက်ပတ်တီး, စတီးချောင်းနဲ့ ချိုင်းထောက်တို့ကို ဆရာဝန်ညွှန်တဲ့ အတိုင်း နောက်ဆက်တွဲအနေနဲ့ သုံးပေးဖို့လိုအပ်နိုင်ပါတယ်။\nအရိုးအက်တာတွေက သင်ဆေးလိပ်သောက်ရင် ပျောက်ဖို့ပိုခက်ပါတယ်။\nသင့်ထိခိုက်မှုအခြေအနေကို ကြည့်ပြီး ပိုမဆိုးအောင် အဆစ်တွေဘယ်လိုလှုပ်ရှားရလဲဆိုတာ သမားတော်က ပြသနိုင်ပါတယ်။\nတကယ်လို့ သင့်ဝေဒနာက မပျောက်ဘူးဆိုရင် နောက်ဆက်တွဲ စမ်းသပ်မှုတွေ လိုလာပါလိမ့်မယ်။\nအရိုး ထိခိုက်မှု နဲ့ သင့်တော်တဲ့ နေထိုင်မှုပုံစံတွေက ဘာတွေလဲ?\nအောက်ပါ နေထိုင်မှုပုံစံတွေက အရိုးအက်ခြင်း နဲ့ သင့်တော်ပါတယ်။\n– သင့်တော်မျှတတဲ့ အစားအစာကိုစားပါ\n– လေ့ကျင့်ခန်း ပုံမှန်လုပ်ပါ။ အထူးသဖြင့် အလေးပါတဲ့ လေ့ကျင့်ခန်းတွေက သင့်အရိုးအတွက်သင့်တော်ပါတယ်။\n– အားကစားလုပ်တဲ့အခါ သင့်တော်တဲ့ အကာအကွယ်တွေ သုံးပါ။\n– အရိုးတွေဆိုတာအသက်ကြီးလေ ချို့ယွင်းလေဖြစ်တဲ့အတွက် သင့်ဆရာဝန်နဲ့ ဆွေးနွေးပါ။\n– ဆေးလိပ်မသောက်ပါနှင့် ။ ဒါဟာ အရိုးကို ထိလွယ်ခိုက်လွယ်ဖြစ်တတ်ပါတယ်။\n– အရက်ကို ၂ခါထက်ပိုမသောက်ပါနှင့် ။ ပိုသောက်ရင် ပိုပျက်စီးစေတတ်ပါတယ်။\nWhat IsaBone Bruise? https://www.healthline.com/\nhealth/bone-bruise#overview1 . Accessed October\nBone Bruise: Symptoms, Treatment, and Outlook.\narticles/314427.php . Accessed October 26, 2017.


သမိုင်းတကွေ့ကမြန်မာနဲ့စကော့တလန် - MYANMORE+\nHome News & Features သမိုင်းတကွေ့ကမြန်မာနဲ့စကော့တလန်\nသင်သိပါသလား။ ၀ီစကီ၊ ဂေါက်ရိုက်အားကစား၊ မီးသင်္ဘောနဲ့ ရေနံတူးဖော်ခြင်းလုပ်ငန်းတွေကို ၁၉ရာစုနှစ်ကစကော့လူမျိုးတွေမြန်မာနိုင်ငံဆီယူဆောင်လာတာဆိုတာ။\nစကော့လူမျိုးတွေဟာဗြိတိသျှအင်ပါယာမှာကုန်သည်အဖြစ်အသက်မွေးကြပြီး စွန့်စားသွားလာခြင်းကို ၀ါသနာထုံသူတွေလည်းဖြစ်ပါတယ်။ သူတို့ဟာ ၀ိတိုရီးယားဘုရင်မလက်ထက်ဗြိတိန်နိုင်ငံရဲ့ တင်းကျပ်တဲ့အဆင့်အတန်းခွဲခြားမှုတွေကိုရှောင်ဖို့နဲ့ နယ်ခြားပယ်ခြားမှာအခွင့်အလမ်းသစ်တွေရှာဖို့ မြန်မာနိုင်ငံဆီရောက်လာကြတယ်။\nမြန်မာနိုင်ငံဟာ အိန္ဒိယနိုင်ငံရဲ့အစွန်အဖျားမှာရှိတဲ့ဒေသလေးတခုကနေ ၂၀ရာစုနှစ်အစောပိုင်းကာလရဲ့ စီးပွားရေးအချက်အချာဖြစ်လာခြင်းမှာ စကော့လူမျိုးစစ်သည်တော်၊ အစိုးရ၀န်ထမ်းနဲ့ စွန့်ဦးတီထွင်စီးပွားရေးသမားတွေကအရေးကြီးတဲ့အခန်းကဏ္ဍကပါဝင်ပါတယ်။\nပန်းလှိုင်ဂေါက်ကွင်း (Source: goasian.com)\nစကော့လူမျိုးတွေနဲ့အတူသူတို့ရဲ့ ပရိုတက်စတင့်ဝါဒ၊ ၀ီစကီသောက်တဲ့အလေ့အကျင့်နဲ့ ဂေါက်ရိုက်အားကစားနည်းတွေပါ မြန်မာနိုင်ငံဆီရောက်လာခဲ့တယ်။ ၁၈၉၃ခုနှစ်က ရန်ကုန်မြို့မှာ ဂေါက်ကွင်းတခုစတင်ပေါ်လာခဲ့ပြီး အခုခေတ်မှာတော့အဲ့ဒီကွင်းဟာ ပြည်သူ့ရင်ပြင်ဆိုပြီးဖြစ်လာတာပါ။\n၁၈၈၀ခုနှစ်ဝန်းကျင်က စကော့အမျိုးသား James George Scott ကမြန်မာနိုင်ငံကို ဘောလုံးအားကစားနဲ့မိတ်ဆက်ပေးခဲ့ပါတယ်။ ၁၈၃၉ခုနှစ်မှာမော်လမြိုင်ကို စကော့အမျိုးသားကုမ္ပဏီ D. Shaw and Co. ရောက်ရှိလာပြီး ကျွန်းသစ်ထုတ်လုပ်ရေးလုပ်ငန်းအတွက် supplier အဖြစ်လုပ်ကိုင်ခဲ့တဲ့အချိန်ကစလို့ မြန်မာနဲ့စကော့တလန်အဆက်အဆံရှိခဲ့တယ်လို့ဆိုရမှာပါ။\n၁၈၅၂-၅၃ အတွင်းဒုတိယအင်္ဂလိပ်-ဗမာစစ်ပွဲပြီးနောက် ဗမာပြည်အောက်ပိုင်းဗြိတိသျှလက်အောက် ကျရောက်သွားပါတယ်။ စကော့လူမျိုးအင်ဂျင်နီယာ Alexander Fraser ဟာ ရန်ကုန်ရဲ့လမ်းတွေကို ပုံစံချခဲ့ပြီးကိုလိုနီအုပ်ချုပ်ရေးရဲ့ဗဟိုချက်မအဖြစ်အကောင်အထည်ဖော်ခဲ့တယ်။ အဲ့ဒီနောက်မှာတော့ ရန်ကုန်ရဲ့ကုန်သည်များအသင်းမှာ စကော့စီးပွားရေးသမားတွေနေရာယူလာခဲ့ပါတယ်။\nဗမာဘုရင်ရဲ့နိုင်ငံခြားရေးဝန်ကြီး ကင်းဝင်မင်းကြီးဦးကောင်းဟာ ၁၈၇၁ခုနှစ်ကဥရောပကို အလည်အပတ်ရောက်ခဲ့တယ်။ သူဟာ Glasgow ကုန်သည်ကြီးများအသင်းချုပ်ဆီ သွားလည်ခဲ့ပါတယ်။ အဲ့ဒီအချိန်ကတည်းက Glasgow ကအဖွဲ့ဝင်တော်တော်များများ ရန်ကုန်အသင်းချုပ်မှာတာဝန်ထမ်းဆောင်လျက်ရှိပါတယ်။\nGlasgow က Burmah Oil ရုံး (Source – RCAHMS)\nဒါပေမယ့် ဦးကောင်းရဲ့သံတမန်စွမ်းရည်ဟာ ဗမာနိုင်ငံကိုကယ်တင်နိုင်စွမ်းမရှိခဲ့ပါဘူး။ တတိယအင်္ဂလိပ်-ဗမာစစ်ပွဲအပြီး ၁၈၈၅ခုနှစ်မှာတနိုင်ငံလုံး အင်္ဂလိပ်လက်အောက်ရောက်သွားပါတယ်။ စကော့ကုမ္ပဏီ Bombay-Burmah Trading Corporation နဲ့ဗမာဘုရင်တို့ကြားဖြစ်တဲ့ပဋိပက္ခကို အကြောင်းပြုပြီး ဗြိတိသျှတွေဟာဗမာနိုင်ငံကိုသိမ်းယူခဲ့တယ်။\nဗြိတိသျှလက်အောက်မှာရန်ကုန်ဟာအရှိန်အဟုန်နဲ့ဖွံ့ဖြိုးတိုးတက်လာခဲ့ပြီး ရန်ကုန်မှာစကော့လူမျိုးလုပ်ငန်းရှင်အများအပြားလာရောက်ရင်းနှီးမြှုပ်နှံခဲ့ကြပါတယ်။ ဒီလူတွေထဲမှာ နာမည်အကြီးဆုံးကတော့ Findlay မိသားစုဖြစ်ပါလိမ့်မယ်။ သူတို့က Irrawaddy Flotilla Co. (IFC) ကိုတည်ထောင်ပြီး ရေနွေးငွေ့သုံးသင်္ဘောတွေနဲ့မြန်မာနိုင်ငံတလျှောက်ရေလမ်းပို့ဆောင်ရေးစနစ်ကို စတင်ခဲ့ပါတယ်။\nIFC ရဲ့သင်္ဘောအစိတ်အပိုင်းတွေကို Glasgow က Clyde မြစ်ကမ်းဘေးသင်္ဘောကျင်းမှာပြုလုပ်ပြီး ရန်ကုန်ကိုအစိတ်အပိုင်းတခုစီတင်ပို့တယ်။ ဒီရောက်တော့မှပြန်လည်တပ်ဆင်ကြတာပါ။ IFC ဟာရေယာဉ် ၆၀၀ကျော်ပြေးဆွဲနိုင်တဲ့အထိအောင်မြင်ခဲ့ပြီး ဧရာဝတီမြစ်ဝှမ်းဒေသတလျှောက်နဲ့အဆင်ပြေတဲ့ ဇောက်တိမ်သင်္ဘောတွေကိုအဓိကထားအသုံးပြုခဲ့တယ်။\nဗမာ့သယံဇာတတွေဖြစ်တဲ့ ဆန်စပါး၊ ရေနံ၊ ကျွန်းသစ်တွေကိုလည်းစကော့တလန်ဆီ တင်ပို့ခဲ့ကြပါတယ်။ စကော့လူမျိုးဆန်လုပ်ငန်းရှင် Bulloch Bros. ဟာ Glasgow က Cowie Bros. ကုမ္ပဏီထုတ်ရေနွေးငွေ့သုံးကြိတ်စက်တွေနဲ့ဆန်ထုတ်လုပ်တယ်။ သူတို့သုံးခဲ့တဲ့စက်တွေကို အခုအချိန်ထိမြန်မာ့ကျေးလတ်ဒေသတချို့မှာတွေ့နိုင်ပါသေးတယ်။\nBurmah Oil Co. ကလည်းမြန်မာနိုင်ငံရောက်လာတဲ့စကော့လုပ်ငန်းတခုပါ။ နောက်ပိုင်းမှာ British Petroleum လို့အမည်ပြောင်းခဲ့တယ်။ သူတို့ရဲ့ကြော်ငြာကိုမြန်မာပန်းချီဆရာဦးဘဥာဏ်ရေးဆွဲပြီး ရန်ကုန်သင်္ဘောဆိပ်ပုံကိုပြထားတာတွေ့ရတယ်။ ခြင်္သေ့ပုံအမှတ်တံဆိပ်သုံးခဲ့ပါသေးတယ်။\nBurmah Oil Company အဆောက်အအုံ (Source: Yangon Architecture Guide)\n၁၉၂၀၀န်းကျင်မှာ ဗမာနဲ့ကမ္ဘာ့နိုင်ငံတွေကြားဆက်ဆံရေးမြင့်မားလာပါတယ်။ Bibby နဲ့ Henderson သင်္ဘောကုမ္ပဏီရဲ့အချက်အလက်တွေအရ ရန်ကုန်နဲ့ Glasgow၊ Liverpool တို့ကြားအသွားအလာများလာတာကိုတွေ့ရပါတယ်။\nမြန်မာ့ကမ်းရိုးတန်းတလျှောက် မီးပြတိုက်တွေတခုပြီးတခုထွက်လာခဲ့ပြီး ဒီမီးပြတိုက်တွေတည်ဆောက်ပုံဟာလည်း စကော့တလန် အရှေ့မြောက်ကမ်းရိုးတန်းကပုံစံနဲ့ အတော်လေးတူညီတာကိုတွေ့ရပါတယ်။ အကြီးဆုံးမီးပြတိုက်ဟာ ဘင်္ဂလားပင်လယ်အော်က Alguada Reef မှာအခုထိရှိနေဆဲပါ။\nဗမာတနိုင်ငံလုံးရထားလမ်းတွေလည်းအများအပြားပေါ်ထွက်လာခဲ့ပြီး မြင်းကောင်ရေစွမ်းအင်မြင့်မားတဲ့ မီးရထားအင်ဂျင်တွေလည်းထွန်းကားလာခဲ့တယ်။ ဒါကြောင့်ရှမ်းကုန်းမြေမြင့်ဒေသကမတ်စောက်တဲ့တောင်တန်းတွေအထိပါမီးရထားတွေမောင်းနှင်နိုင်လာပါတယ်။ ဒီရထားတွေကို Glasgow မှာရှိတဲ့ Dunn and Co ကတည်ဆောက်ပြီး ဗမာနိုင်ငံတင်ပို့တယ်။ နိုင်ငံတွင်းမှာ ရထားလမ်းတွေအားလုံးပေါင်းလိုက်ရင် အရှည် မိုင် ၂၀၀၀ ကျော်ရှိပါတယ်။\nဗမာနိုင်ငံကနေ ကုန်ကြမ်းပစ္စည်းတွေထုတ်ယူပြီး ဥရောပကိုတင်ပို့ခဲ့သလို ဥရောပကဈေးသက်သာတဲ့ ကုန်ချောပစ္စည်းတွေကိုလည်းဗမာနိုင်ငံကိုတင်သွင်းခဲ့ပါတယ်။ Glasgow က Bell’s Pottery ဆိုရင် သူတို့ရဲ့ပန်းအိုးတွေကိုအာရှအငွေ့အသက်ပါအောင် နဂါးပုံ၊ စေတီပုထိုးပုံ၊ ဆင်ပုံတွေဆွဲပြီး တင်ပို့ခဲ့တယ်။\nBurmah Oil ရဲ့ဌာနချုပ်ကို Glasgow ကနေ England ပြောင်းရွှေ့တဲ့အခါ အဆောက်အအုံသစ်ရှေ့မှာ ဗမာ့ခြင်္သေ့ကြီးတွေထွင်းထုခဲ့ပါတယ်။\nစကော့တလန်ကအဖိုးနှုန်းချိုသာတဲ့ချည်ထည်တွေဟာ ဗမာ့စီးပွားရေးအပေါ် သက်ရောက်မှုအများဆုံးပါပဲ။ ၁၉၃၀လောက်ရောက်တဲ့အခါပြည်တွင်းရက်ကန်းထည်လုပ်ငန်း အားလုံးနီးပါးပျောက်ကွယ်လုမတတ်ဖြစ်ခဲ့ပါတယ်။\nဒါကြောင့်နိုင်ငံခြားအ၀တ်အထည်တွေကိုစတင်သပိတ်မှောက်ရာကနေ ၁၉၂၀လောက်မှာ ဗြိတိသျှ (နဲ့စကော့) လူမျိုးတွေကို တော်လှန်ရေးစတင်ဖြစ်ပွားလာခဲ့တယ်။ အဲ့ဒီအချိန်မှာ Glasgow နဲ့ ရန်ကုန်ဟာအသွင်အပြင်အားဖြင့်တော်တော်လေးဆင်တူနေခဲ့ပြီဖြစ်ပါတယ်။\nအဲ့ဒီခေတ်အခါကစကော့ကုမ္ပဏီတွေဟာ Glasgow နဲ့ ရန်ကုန်မှာရုံးခန်းတွေပြိုင်တူဖွင့်လေ့ရှိတဲ့အတွက် ဗိသုကာဆရာတွေကလည်းရုံးခန်း ၂ခုလုံး တပြိုင်နက်တည်ဆောက်ရလေ့ရှိပါတယ်။\nဥပမာ စကော့လူမျိုးဗိသုကာဆရာ John Begg (၁၈၆၆-၁၉၃၇) ဆိုရင် စကော့တလန်၊ အိန္ဒိယနဲ့ ရန်ကုန်တို့မှာအဆောက်အအုံတော်တော်များများဒီဇိုင်းဆွဲတည်ဆောက်ခဲ့ပါတယ်။ သူ့လက်ရာတွေထဲမှာ ကမ်းနားလမ်းပေါ်က Customs House (အခွန်ရုံး)၊ ပန်းဆိုးတန်းပေါ်က Central Telegraph Office (ဗဟိုကြေးနန်းရုံး)၊ သိမ်ဖြူလမ်းပေါ်က Printing and Publishing Enterprise (ပုံနှိပ်နဲ့ထုတ်ဝေရေးလုပ်ငန်းအဆောက်အအုံ) တို့ပါဝင်တယ်။ အဆောက်အအုံတွေအတွက်လိုအပ်တဲ့ တံခါးလက်ကိုင်၊ ဓာတ်လှေကား၊ သံတိုင်နဲ့ သံပေါင်တွေကအစ Lanarkshire ကသံရည်ကျိုစက်ရုံတွေထဲမှာသွန်းလုပ်ပါတယ်။\nJohn Begg ဟာအိန္ဒိယအစိုးရရဲ့အတိုင်ပင်ခံဗိသုကာဆရာဖြစ်ခဲ့ပါတယ်။\n၂၀ရာစုရောက်တဲ့အခါမှာ ဗမာကျောင်းသားတွေအနေနဲ့စကော့တလန်မှာပညာတော်သင်သွားခြင်း ခေတ်စားလာခဲ့တယ်။ ၁၉၁၃-၁၄ခုနှစ်မှာ မောင်စိုးမင်းနဲ့မောင်ကျော်ထင်တို့ဟာ University of Glasgow မှာဆေးပညာနဲ့ ရုက္ခဗေဒပညာသင်ကြားပြီး မြန်မာနိုင်ငံကိုပြန်ရောက်လာခဲ့ပါတယ်။ သူတို့ကနိုင်ငံခြားပညာတော်သင်သွားတဲ့ဗမာကျောင်းသားတွေထဲမှာ အစောဆုံးပါပဲ။ University of Edinburgh မှာ မြန်မာလူမျိုး ဒေါက်တာဘခင်ဟာဆေးပညာသင်ယူခဲ့ပြီး ၁၉၂၀မှာ ဘွဲ့ရခဲ့ပါတယ်။\nဂျပန်ကျူးကျော်မှုနဲ့ ဒုတိယကမ္ဘာစစ်တို့ကြောင့် စကော့လူမျိုးတွေရဲ့စီးပွားရေးအရှိန်လျော့သွားခဲ့တယ်။ ဒါပေမယ့်စစ်အတွင်းကဆုံးရှုံးမှုတွေကြုံခဲ့ရတဲ့စကော့လုပ်ငန်းရှင်တွေဟာ စစ်အပြီးမှာလျော်ကြေးရခဲ့ပေမယ့် လွတ်လပ်ရေးရပြီးဗမာပြည်မှာတော့ပျက်စီးမှုတွေကျန်ရှိနေဆဲပါ။\nစကော့လူမျိုးတွေနဲ့အဆက်အသွယ်ကတော့ပြတ်တောက်သွားခြင်းမရှိခဲ့ပါဘူး။ ဆေးခန်းသွားတဲ့အခါဆရာဝန်တယောက်ယောက်ရဲ့နာမည်အောက်မှာ M.Sc. Edinburgh ဆိုတဲ့စာတန်းကိုတွေ့နေရဆဲပါ။ Scots Kirk ဆိုတဲ့ဘုရားကျောင်း၊ Glan Master ၀ီစကီကြော်ငြာ၊ စကော့လူမျိုးတွေရဲ့ဝတ်စုံ tartan အဆင်နဲ့တူတဲ့လုံချည်ဆင်တွေဟာ မြန်မာနိုင်ငံမှာရှိနေဆဲဖြစ်ပါတယ်။ အင်းယားကန်အောက်မှာ Loch Ness သတ္တ၀ါကြီးတောင်ရှိနေမလား။\nMyanmore Magazine က Christian Gilberti ရဲ့ Did you know that Myanmar and Scotland haveashared history? ကိုမြန်မာဘာသာပြန်ဆိုဖော်ပြခြင်းဖြစ်ပါတယ်။\nသငျသိပါသလား။ ဝီစကီ၊ ဂေါကျရိုကျအားကစား၊ မီးသင်ျဘောနဲ့ ရနေံတူးဖျောခွငျးလုပျငနျးတှကေို ၁၉ရာစုနှဈကစကော့လူမြိုးတှမွေနျမာနိုငျငံဆီယူဆောငျလာတာဆိုတာ။\nစကော့လူမြိုးတှဟောဗွိတိသြှအငျပါယာမှာကုနျသညျအဖွဈအသကျမှေးကွပွီး စှနျ့စားသှားလာခွငျးကို ဝါသနာထုံသူတှလေညျးဖွဈပါတယျ။ သူတို့ဟာ ဝိတိုရီးယားဘုရငျမလကျထကျဗွိတိနျနိုငျငံရဲ့ တငျးကပျြတဲ့အဆငျ့အတနျးခှဲခွားမှုတှကေိုရှောငျဖို့နဲ့ နယျခွားပယျခွားမှာအခှငျ့အလမျးသဈတှရှောဖို့ မွနျမာနိုငျငံဆီရောကျလာကွတယျ။\nမွနျမာနိုငျငံဟာ အိန်ဒိယနိုငျငံရဲ့အစှနျအဖြားမှာရှိတဲ့ဒသေလေးတခုကနေ ၂၀ရာစုနှဈအစောပိုငျးကာလရဲ့ စီးပှားရေးအခကျြအခြာဖွဈလာခွငျးမှာ စကော့လူမြိုးစဈသညျတျော၊ အစိုးရဝနျထမျးနဲ့ စှနျ့ဦးတီထှငျစီးပှားရေးသမားတှကေအရေးကွီးတဲ့အခနျးကဏ်ဍကပါဝငျပါတယျ။\nစကော့လူမြိုးတှနေဲ့အတူသူတို့ရဲ့ ပရိုတကျစတငျ့ဝါဒ၊ ဝီစကီသောကျတဲ့အလအေ့ကငျြ့နဲ့ ဂေါကျရိုကျအားကစားနညျးတှပေါ မွနျမာနိုငျငံဆီရောကျလာခဲ့တယျ။ ၁၈၉၃ခုနှဈက ရနျကုနျမွို့မှာ ဂေါကျကှငျးတခုစတငျပျေါလာခဲ့ပွီး အခုခတျေမှာတော့အဲ့ဒီကှငျးဟာ ပွညျသူ့ရငျပွငျဆိုပွီးဖွဈလာတာပါ။\n၁၈၈၀ခုနှဈဝနျးကငျြက စကော့အမြိုးသား James George Scott ကမွနျမာနိုငျငံကို ဘောလုံးအားကစားနဲ့မိတျဆကျပေးခဲ့ပါတယျ။ ၁၈၃၉ခုနှဈမှာမျောလမွိုငျကို စကော့အမြိုးသားကုမ်ပဏီ D. Shaw and Co. ရောကျရှိလာပွီး ကြှနျးသဈထုတျလုပျရေးလုပျငနျးအတှကျ supplier အဖွဈလုပျကိုငျခဲ့တဲ့အခြိနျကစလို့ မွနျမာနဲ့စကော့တလနျအဆကျအဆံရှိခဲ့တယျလို့ဆိုရမှာပါ။\n၁၈၅၂-၅၃ အတှငျးဒုတိယအင်ျဂလိပျ-ဗမာစဈပှဲပွီးနောကျ ဗမာပွညျအောကျပိုငျးဗွိတိသြှလကျအောကျ ကရြောကျသှားပါတယျ။ စကော့လူမြိုးအငျဂငျြနီယာ Alexander Fraser ဟာ ရနျကုနျရဲ့လမျးတှကေို ပုံစံခခြဲ့ပွီးကိုလိုနီအုပျခြုပျရေးရဲ့ဗဟိုခကျြမအဖွဈအကောငျအထညျဖျောခဲ့တယျ။ အဲ့ဒီနောကျမှာတော့ ရနျကုနျရဲ့ကုနျသညျမြားအသငျးမှာ စကော့စီးပှားရေးသမားတှနေရောယူလာခဲ့ပါတယျ။\nဗမာဘုရငျရဲ့နိုငျငံခွားရေးဝနျကွီး ကငျးဝငျမငျးကွီးဦးကောငျးဟာ ၁၈၇၁ခုနှဈကဥရောပကို အလညျအပတျရောကျခဲ့တယျ။ သူဟာ Glasgow ကုနျသညျကွီးမြားအသငျးခြုပျဆီ သှားလညျခဲ့ပါတယျ။ အဲ့ဒီအခြိနျကတညျးက Glasgow ကအဖှဲ့ဝငျတျောတျောမြားမြား ရနျကုနျအသငျးခြုပျမှာတာဝနျထမျးဆောငျလကျြရှိပါတယျ။\nဒါပမေယျ့ ဦးကောငျးရဲ့သံတမနျစှမျးရညျဟာ ဗမာနိုငျငံကိုကယျတငျနိုငျစှမျးမရှိခဲ့ပါဘူး။ တတိယအင်ျဂလိပျ-ဗမာစဈပှဲအပွီး ၁၈၈၅ခုနှဈမှာတနိုငျငံလုံး အင်ျဂလိပျလကျအောကျရောကျသှားပါတယျ။ စကော့ကုမ်ပဏီ Bombay-Burmah Trading Corporation နဲ့ဗမာဘုရငျတို့ကွားဖွဈတဲ့ပဋိပက်ခကို အကွောငျးပွုပွီး ဗွိတိသြှတှဟောဗမာနိုငျငံကိုသိမျးယူခဲ့တယျ။\nဗွိတိသြှလကျအောကျမှာရနျကုနျဟာအရှိနျအဟုနျနဲ့ဖှံ့ဖွိုးတိုးတကျလာခဲ့ပွီး ရနျကုနျမှာစကော့လူမြိုးလုပျငနျးရှငျအမြားအပွားလာရောကျရငျးနှီးမွှုပျနှံခဲ့ကွပါတယျ။ ဒီလူတှထေဲမှာ နာမညျအကွီးဆုံးကတော့ Findlay မိသားစုဖွဈပါလိမျ့မယျ။ သူတို့က Irrawaddy Flotilla Co. (IFC) ကိုတညျထောငျပွီး ရနှေေးငှသေုံ့းသင်ျဘောတှနေဲ့မွနျမာနိုငျငံတလြှောကျရလေမျးပို့ဆောငျရေးစနဈကို စတငျခဲ့ပါတယျ။\nIFC ရဲ့သင်ျဘောအစိတျအပိုငျးတှကေို Glasgow က Clyde မွဈကမျးဘေးသင်ျဘောကငျြးမှာပွုလုပျပွီး ရနျကုနျကိုအစိတျအပိုငျးတခုစီတငျပို့တယျ။ ဒီရောကျတော့မှပွနျလညျတပျဆငျကွတာပါ။ IFC ဟာရယောဉျ ၆၀၀ကြျောပွေးဆှဲနိုငျတဲ့အထိအောငျမွငျခဲ့ပွီး ဧရာဝတီမွဈဝှမျးဒသေတလြှောကျနဲ့အဆငျပွတေဲ့ ဇောကျတိမျသင်ျဘောတှကေိုအဓိကထားအသုံးပွုခဲ့တယျ။\nဗမာ့သယံဇာတတှဖွေဈတဲ့ ဆနျစပါး၊ ရနေံ၊ ကြှနျးသဈတှကေိုလညျးစကော့တလနျဆီ တငျပို့ခဲ့ကွပါတယျ။ စကော့လူမြိုးဆနျလုပျငနျးရှငျ Bulloch Bros. ဟာ Glasgow က Cowie Bros. ကုမ်ပဏီထုတျရနှေေးငှသေုံ့းကွိတျစကျတှနေဲ့ဆနျထုတျလုပျတယျ။ သူတို့သုံးခဲ့တဲ့စကျတှကေို အခုအခြိနျထိမွနျမာ့ကြေးလတျဒသေတခြို့မှာတှနေို့ငျပါသေးတယျ။\nBurmah Oil Co. ကလညျးမွနျမာနိုငျငံရောကျလာတဲ့စကော့လုပျငနျးတခုပါ။ နောကျပိုငျးမှာ British Petroleum လို့အမညျပွောငျးခဲ့တယျ။ သူတို့ရဲ့ကွျောငွာကိုမွနျမာပနျးခြီဆရာဦးဘဉာဏျရေးဆှဲပွီး ရနျကုနျသင်ျဘောဆိပျပုံကိုပွထားတာတှရေ့တယျ။ ခွင်ျသပေုံ့အမှတျတံဆိပျသုံးခဲ့ပါသေးတယျ။\n၁၉၂၀၀နျးကငျြမှာ ဗမာနဲ့ကမ်ဘာ့နိုငျငံတှကွေားဆကျဆံရေးမွငျ့မားလာပါတယျ။ Bibby နဲ့ Henderson သင်ျဘောကုမ်ပဏီရဲ့အခကျြအလကျတှအေရ ရနျကုနျနဲ့ Glasgow၊ Liverpool တို့ကွားအသှားအလာမြားလာတာကိုတှရေ့ပါတယျ။\nမွနျမာ့ကမျးရိုးတနျးတလြှောကျ မီးပွတိုကျတှတေခုပွီးတခုထှကျလာခဲ့ပွီး ဒီမီးပွတိုကျတှတေညျဆောကျပုံဟာလညျး စကော့တလနျ အရှမွေ့ောကျကမျးရိုးတနျးကပုံစံနဲ့ အတျောလေးတူညီတာကိုတှရေ့ပါတယျ။ အကွီးဆုံးမီးပွတိုကျဟာ ဘင်ျဂလားပငျလယျအျောက Alguada Reef မှာအခုထိရှိနဆေဲပါ။\nဗမာတနိုငျငံလုံးရထားလမျးတှလေညျးအမြားအပွားပျေါထှကျလာခဲ့ပွီး မွငျးကောငျရစှေမျးအငျမွငျ့မားတဲ့ မီးရထားအငျဂငျြတှလေညျးထှနျးကားလာခဲ့တယျ။ ဒါကွောငျ့ရှမျးကုနျးမွမွေငျ့ဒသေကမတျစောကျတဲ့တောငျတနျးတှအေထိပါမီးရထားတှမေောငျးနှငျနိုငျလာပါတယျ။ ဒီရထားတှကေို Glasgow မှာရှိတဲ့ Dunn and Co ကတညျဆောကျပွီး ဗမာနိုငျငံတငျပို့တယျ။ နိုငျငံတှငျးမှာ ရထားလမျးတှအေားလုံးပေါငျးလိုကျရငျ အရှညျ မိုငျ ၂၀၀၀ ကြျောရှိပါတယျ။\nဗမာနိုငျငံကနေ ကုနျကွမျးပစ်စညျးတှထေုတျယူပွီး ဥရောပကိုတငျပို့ခဲ့သလို ဥရောပကဈေးသကျသာတဲ့ ကုနျခြောပစ်စညျးတှကေိုလညျးဗမာနိုငျငံကိုတငျသှငျးခဲ့ပါတယျ။ Glasgow က Bell’s Pottery ဆိုရငျ သူတို့ရဲ့ပနျးအိုးတှကေိုအာရှအငှအေ့သကျပါအောငျ နဂါးပုံ၊ စတေီပုထိုးပုံ၊ ဆငျပုံတှဆှေဲပွီး တငျပို့ခဲ့တယျ။\nစကော့တလနျကအဖိုးနှုနျးခြိုသာတဲ့ခညျြထညျတှဟော ဗမာ့စီးပှားရေးအပျေါ သကျရောကျမှုအမြားဆုံးပါပဲ။ ၁၉၃၀လောကျရောကျတဲ့အခါပွညျတှငျးရကျကနျးထညျလုပျငနျး အားလုံးနီးပါးပြောကျကှယျလုမတတျဖွဈခဲ့ပါတယျ။\nဒါကွောငျ့နိုငျငံခွားအဝတျအထညျတှကေိုစတငျသပိတျမှောကျရာကနေ ၁၉၂၀လောကျမှာ ဗွိတိသြှ (နဲ့စကော့) လူမြိုးတှကေို တျောလှနျရေးစတငျဖွဈပှားလာခဲ့တယျ။ အဲ့ဒီအခြိနျမှာ Glasgow နဲ့ ရနျကုနျဟာအသှငျအပွငျအားဖွငျ့တျောတျောလေးဆငျတူနခေဲ့ပွီဖွဈပါတယျ။\nအဲ့ဒီခတျေအခါကစကော့ကုမ်ပဏီတှဟော Glasgow နဲ့ ရနျကုနျမှာရုံးခနျးတှပွေိုငျတူဖှငျ့လရှေိ့တဲ့အတှကျ ဗိသုကာဆရာတှကေလညျးရုံးခနျး ၂ခုလုံး တပွိုငျနကျတညျဆောကျရလရှေိ့ပါတယျ။\nဥပမာ စကော့လူမြိုးဗိသုကာဆရာ John Begg (၁၈၆၆-၁၉၃၇) ဆိုရငျ စကော့တလနျ၊ အိန်ဒိယနဲ့ ရနျကုနျတို့မှာအဆောကျအအုံတျောတျောမြားမြားဒီဇိုငျးဆှဲတညျဆောကျခဲ့ပါတယျ။ သူ့လကျရာတှထေဲမှာ ကမျးနားလမျးပျေါက Customs House (အခှနျရုံး)၊ ပနျးဆိုးတနျးပျေါက Central Telegraph Office (ဗဟိုကွေးနနျးရုံး)၊ သိမျဖွူလမျးပျေါက Printing and Publishing Enterprise (ပုံနှိပျနဲ့ထုတျဝရေေးလုပျငနျးအဆောကျအအုံ) တို့ပါဝငျတယျ။ အဆောကျအအုံတှအေတှကျလိုအပျတဲ့ တံခါးလကျကိုငျ၊ ဓာတျလှကေား၊ သံတိုငျနဲ့ သံပေါငျတှကေအစ Lanarkshire ကသံရညျကြိုစကျရုံတှထေဲမှာသှနျးလုပျပါတယျ။\n၂၀ရာစုရောကျတဲ့အခါမှာ ဗမာကြောငျးသားတှအေနနေဲ့စကော့တလနျမှာပညာတျောသငျသှားခွငျး ခတျေစားလာခဲ့တယျ။ ၁၉၁၃-၁၄ခုနှဈမှာ မောငျစိုးမငျးနဲ့မောငျကြျောထငျတို့ဟာ University of Glasgow မှာဆေးပညာနဲ့ ရုက်ခဗဒေပညာသငျကွားပွီး မွနျမာနိုငျငံကိုပွနျရောကျလာခဲ့ပါတယျ။ သူတို့ကနိုငျငံခွားပညာတျောသငျသှားတဲ့ဗမာကြောငျးသားတှထေဲမှာ အစောဆုံးပါပဲ။ University of Edinburgh မှာ မွနျမာလူမြိုး ဒေါကျတာဘခငျဟာဆေးပညာသငျယူခဲ့ပွီး ၁၉၂၀မှာ ဘှဲ့ရခဲ့ပါတယျ။\nဂပြနျကြူးကြျောမှုနဲ့ ဒုတိယကမ်ဘာစဈတို့ကွောငျ့ စကော့လူမြိုးတှရေဲ့စီးပှားရေးအရှိနျလြော့သှားခဲ့တယျ။ ဒါပမေယျ့စဈအတှငျးကဆုံးရှုံးမှုတှကွေုံခဲ့ရတဲ့စကော့လုပျငနျးရှငျတှဟော စဈအပွီးမှာလြျောကွေးရခဲ့ပမေယျ့ လှတျလပျရေးရပွီးဗမာပွညျမှာတော့ပကျြစီးမှုတှကေနျြရှိနဆေဲပါ။\nစကော့လူမြိုးတှနေဲ့အဆကျအသှယျကတော့ပွတျတောကျသှားခွငျးမရှိခဲ့ပါဘူး။ ဆေးခနျးသှားတဲ့အခါဆရာဝနျတယောကျယောကျရဲ့နာမညျအောကျမှာ M.Sc. Edinburgh ဆိုတဲ့စာတနျးကိုတှနေ့ရေဆဲပါ။ Scots Kirk ဆိုတဲ့ဘုရားကြောငျး၊ Glan Master ဝီစကီကွျောငွာ၊ စကော့လူမြိုးတှရေဲ့ဝတျစုံ tartan အဆငျနဲ့တူတဲ့လုံခညျြဆငျတှဟော မွနျမာနိုငျငံမှာရှိနဆေဲဖွဈပါတယျ။ အငျးယားကနျအောကျမှာ Loch Ness သတ်တဝါကွီးတောငျရှိနမေလား။\nMyanmore Magazine က Christian Gilberti ရဲ့ Did you know that Myanmar and Scotland haveashared history? ကိုမွနျမာဘာသာပွနျဆိုဖျောပွခွငျးဖွဈပါတယျ။\nNext articleEvents & Promotions Guide


မောင်သာနိုး - ကျေးလက်တေးသံလား လူထုတေးသံလား - MoeMaKa Media\nHome / Culture / Maung Tha Noe / မောင်သာနိုး - ကျေးလက်တေးသံလား လူထုတေးသံလား\nမောင်သာနိုး - ကျေးလက်တေးသံလား လူထုတေးသံလား\nCulture, Maung Tha Noe\n(မိုးမခ) ဖေဖော်ဝါရီ ၂၈၊ ၂၀၂၀\nအင်္ဂလိပ်စကားလုံး Folk ရဲ့ အဓိပ္ပာယ်နေရာမှာ မြန်မာလို ‘ကျေးလက်’ လို့ စတင်သုံးခဲ့တာ ၊ တရုတ်ပြည်က ဘာသာပြန်ဆရာကြီးတွေဖြစ်လိမ့်မယ် ထင်တယ်။ ၁၉၅၇ ခုနှစ်က တရုတ်ပြည်၊ ပီကင်းမြို့ ‘နိုင်ငံခြားစာပေ ထုတ်ဝေရေး’ ဌာနက မြန်မာလိုပုံနှိပ်ထုတ်ဝေခဲ့တဲ့စာအုပ်အမည်က ‘တရုတ်ကျေးလက်ပုံပြင်လက်ရွေးစင်၊ ပဌမတွဲ’ ပါတဲ့။ (သူ့မူရင်းစာလုံးပေါင်းသတ်ပုံအတိုင်း) ။ နောက်တော့ ကျနော်တို့တိုင်းပြည်မှာပါ ‘ကျေးလက်ပုံ ပင်’ ‘ကျေးလက်တေးသံ’ စသဖြင့်သုံး လာကြတာကို တွေ့ရတယ်။ တချို့က ရိုးရာပုံပြင်၊ ရိုးရာတေးချင်း စသဖြင့်လည်း သုံးကြပါရဲ့။ပဝေရှေးကတည်းက မြန်မာ့ရိုးရာသီချင်းတွေကို လိုက်လံစုဆောင်းပြီး ၊ စာအုပ်ထုတ် ခဲ့တဲ့ဆရာကြီးဦးဖိုးလတ်ကတော့ သူ့စာအုပ်ကို ‘သီချင်းပဒေသာ’ လို့ ရိုးရိုးကလေးပဲ ခေါ်ထားတယ်။ ရိုးရာတေး ချင်းအများစုပါတဲ့ စာအုပ်ပါ။ ဇော်ဂျီ၊ မင်းသုဝဏ်တို့ရဲ့အရေးအသားများထဲမှာလည်း သီချင်း၊ တေး၊ တေး ဟောင်း စသဖြင့်ပဲ တွေ့မိတယ်။\nကျေးလက်ဆိုတော့ ‘ကျေးလက်တောရွာ’ ပဲပေါ့။ ကျေးလက်ပုံပြင်ဆိုရင် တောရွာတွေမှာ ပြောကြတဲ့ ပုံပြင်၊ ‘ကျေးလက်တေးသံ’ ဆိုရင် တောသူတောင်သားတွေ သီဆိုကြတဲ့တေးသံပေါ့ ။ မြို့ကလူတွေနဲ့ မဆိုင် တော့ဘူးပေါ့။ တကယ်က အဲသလို မဟုတ်ချေဘူး။ ‘ရွှေယုန်နှင့်ရွှေကျား သက်ငယ်ရိတ်သွား’တဲ့ပုံပြင်ကို တောရွာက ကလေးငယ်ကြားဖူးသလို ၊ အမရပူရရွှေမြို့တော်က ကလေးလည်းသိတာပါပဲ။ ‘ကြောင်ဖါးကြီး မြီးတံတို’ သီချင်းကို တောသူမိခင်က ဆိုပြသလို ၊ မန္တလေးနေပြည်တော်က မိခင်ကလည်း သားချော့ရင်း ညဉ်းခဲ့တာပါပဲ။ ဒါ့ကြောင့်လည်း ရွှေမင်းသမီး လှိုင်ထိပ်ခေါင်တင်က သူရဲ့နာမည်ကျော် ‘ရေယမုန်’ ပတ်ပျိုးထဲ မှာ -----\nအင်္ဂလိပ်စကား folk ရဲ့အဓိပ္ပာယ်က လူထု people လို့ ဖြစ်တယ်။ country folk ဆိုရင် ကျေးလက် လူထု၊ townsfolk ဆိုရင် မြို့နေလူထုလို့ အဓိပ္ပာယ်ရတယ်။ ဒီတော့ကာ folk tale ကို ‘လူထုအက’ ၊ folk song ကို လူထုသီချင်း၊ folk dance ကို လူထုအက လို့ ခေါ်သင့်တယ်။ ဒါတွေအားလုံးကိုရော ၊ လူထုတရပ်ရဲ့ဓလေ့ ထုံးစံတွေ၊ စကားပုံဆိုရိုးတွေကိုရော folklore လို့ ခေါ်ပါတယ်။ ‘လူထုပညာရပ်’ လို့ ခေါ်ရမလားပဲ။ ဒီစကားလုံး ကို Karl Beckson Arthur နဲ့ Ganz A Reader’s Guide to Literary Terms စာပေဝေါဟာရအဘိဓါန်မှာ the songs ,stories,myths,pro-verbs ofapeople or ‘folk’ as handed down by word of mouth.(နှုတ်ဖြင့် အဆင့်ဆင့်ကမ်းလာခဲ့တဲ့ လူမျိူး၊ ဝါ ၊ လူထုတရပ်ရဲ့သီချင်းများ၊ ပုံပြင်များ၊ နတ်ဇာတ်လမ်းများ၊ စကားပုံများ) ပါတဲ့။\nအမေရိကန်ပညာရှင်အချို့ကတော့ ‘လူထုစာပေ folk literature’ ဆိုတဲ့ဝေါဟာရကို သုံးတယ်။ ဒါကို နီဘရာစကာတက္ကသိုလ်က Lee T. Lemon ရဲ့ A Glossary for the Study of English ထဲမှာ ရှင်းပြထားပုံက Folk literature is the literature of the people,it is usually unsophisticate,anonymous, and transmitted at least at first orally.(လူထုစာပေဆိုတာ ပြည်သူ့စာပေပါပဲ များသောအားဖြင့် ထွေပြားသိမ် မွေ့ခြင်း မရှိဘူး။ ရေးသူ မသိရဘူး။အနည်းဆုံး ပထမမှာတော့ နှုတ်နဲ့ ဖြန့်ဖြူးခဲ့ရပါတယ်) တဲ့။ဆက်လက်ပြီး လူမျိုးစုတခု ၊ လူ့အဖွဲ့အစည်းတခု၊ ပထဝီဒေသတခုရှိ လူစုတစုနဲ့ဆက်နွယ်ပြီး ပြောလေ့ရှိတယ်။ ဘီလီဂလာ့ ရှိတ်ရေးတဲ့ ‘ဂျက်ဆီဂျိမ်းဘာလာဒ’ ballad ကို သီဆိုသူတွေက ကြိုက်သလိုဖြည့်စွက်၊ ပြင်ရေး၊ ပယ်နုတ်၊ တေး သွားအလိုက်ကို ပြောင်းနိုင်ကြတဲ့အတွက် အဲသလိုစာမျိုးကို ‘လူထုစာပေ’ ခေါ်သင့်ကြောင်း၊ လူထုစာပေထဲမှာ စကားထာ၊ ကလေးသီချင်း၊ လူထုပြဇာတ်၊ စကားပုံ၊ ဆေးမြီးတို စသည်များပါဝင်ကြောင်း ရှင်းပြထားတယ်။\nFolk Tale ဆိုတာ လူမျိုးတမျိုးက အစဉ်အလာပြောလာခဲ့ကြတဲ့ ပုံပြင်ပါပဲ။ မြန်မာလူထုပုံပြင်၊ ကချင် လူထုပုံပြင်၊ ရှမ်းလူထုပုံပြင် စသဖြင့် ရှိနေပေလိမ့်မယ်။ ဒါတွေကို ကျေးလက်ပုံပြင်လို့ ပြောလို့ မရနိုင်ပေဘူး။ Beckson နဲ့ Ganz တို့ရဲ့အဘိဓါန်ထဲမှာ ရှင်းပြထားတာကတော့ ရှေးရိုးစဉ်လာနတ်ပုံပြင်တွေ myths and fairy tales ကနေ ဟန်ဇ် ခရစ်ယန်အန်ဒါဆင်ရဲ့ ပုံပြင်တွေအထိ ပါဝင်တယ်လို့ ဆိုတယ်။ ‘တထောင့်တည’ တို့ ၊ ဂရင်းမ်ညီနောင်စုဆောင်းခဲ့တဲ့ပုံပြင်တို့ဟာ လူထုပုံပြင်တွေ ဖြစ်ကြပါသတဲ့။\nFolk song,folk musics,folk dance တို့နဲ့ ပတ်သက်ပြီး၊ ဘုရင်မတေးဂီတအကယ်ဒမီအဖွဲ့ဝင် King Palmer ရဲ့ Music စာအုပ်ထဲမှာ ...\nThe beginning of English music must be looked for in the songs and dences of the common people,which we now call folk songs and folk dances.We haveavery rich heritage of folk music,some of which have been passed on from generation to generation and has been painstakingly collected by modern musicians.\nအင်္ဂလိပ်တေးဂီတရဲ့အစကို သာမန်ပြည်သူတွေရဲ့ သီချင်းတွေ ၊ အကတွေမှာ ရှာရမယ်။ ဒါတွေကို အခုတော့ လူထုသီချင်း၊ လူထုအကလို့ ခေါ်နေကြပါပြီ။ ကျုပ်တို့မှာ လူထုတေးဂီတအမွေအနှစ် တော်တော် ကြွယ်ကြွယ်ဝဝ ရှိတယ်။ တချို့ကို သားစဉ်မြေးဆက်လက်ဆင့်ကမ်းခဲ့ကြတာ။ ခေတ် ပေါ်ဂီတဆရာတွေကလည်း အပင်ပန်းခံပြီး စုဆောင်းထားကြတာပါ။\nမြန်မာလူထုတေးချင်းတွေကို မန္တလေး၊ ကျောက်ဆည်၊ ရွှေဘိုကနေ ထားဝယ်ထိ နယ်စုံသွားရောက်ပြီး အကြီးအကျယ် စုဆောင်းခဲ့သူတဦးဖြစ်တဲ့ ကွယ်လွန်သူဦးခင်ဇော်(K) က သူ့ရဲ့ဆောင်းပါးတစောင်မှာ folk song ဝေါဟာရကို ရှင်းပြရင်း ပညာရှင်တချို့ရဲ့အဆိုအမိန့်များကို ကိုးကားထားပါတယ်။သူကိုးကားတဲ့ပုဂ္ဂိုလ် တဦးထဲက Percy A. Scholes ဆိုပုံကလေးဟာ မှတ်လောက်သားလောက်ဖြစ်တယ်။ ‘ကျေးလက်’ ဆရာကြီး တွေ သတိပြုဖွယ်ပါပဲ။\nInavery real sense,folk music is the composition of the race that produces it;it commonly expresses racial characteristics inavery definite way.The difference between English and Irish folk songs is just one obious example;the English is tuneful and rhythmic ,but less mystical in feeling than the Irish…..\nအမှန်တကယ်ပဲ လူထုတေးဂီတဟာ သူ့ကို ထုတ်လုပ်လိုက်တဲ့လူမျိုးက ရေးဖွဲ့လိုက်တာဖြစ်တယ်။ လူမျိုးသဘာဝ လက္ခဏာတွေကို အလွန်ရေရာတိကျ ဖေါ်ပြလေ့ရှိတယ်။ အင်္ဂလိပ်နဲ့ အိုင်းရစ်လူထု သီချင်းများခြားနားပုံဟာ နမူနာကောင်းတခုပါပဲ။ အင်္ဂလိပ်လူထုသီချင်းက တီးကွက်မြိုင်ပြီး ရစ်သမ် ကောင်းတယ်။ ဒါပေမဲ့ အိုင်းရစ်လူထုတေးသံလောက် ခံစားမှုမှာ ဂမ္ဘီရ မဆန်ဘူး။\nဆရာကြီး ဦးခင်ဇော်က ဆက်လက်ပြီး ပြောပြတယ်။ မြန်မာလူထုတေးသံက ဖေါ်ပြတာကတော့ တခုထဲပါပဲ။ အဲဒါကတော့ rejoice ဝမ်းမြောက်တာ ဖြစ်ပါတယ်။ တယောက်ယောက် မင်္ဂလာဆောင်လို့ ဝမ်းမြောက်တာ၊ အလှုပေးလို့ ဝမ်းမြောက်တာ၊ တယောက်ရဲ့သားတွေ ရှင်ပြုလို့ ဝမ်းမြောက်တာ စသဖြင့်။ ဟုတ်ကဲ့။ ဝမ်းနည်း ကြေကွဲတဲ့လူထုတေးသံလည်း မြန်မာမှာ ရှိပါတယ်။ ဒါပေမဲ့ အဲသလိုဝမ်းနည်းရာမှာတောင် တထောင့်တနေရာ မှာ ဟာသက ပါနေတတ်လေရဲ့….တဲ့။\nဒီတော့ကာ အင်္ဂလိပ်လူထုတေးသံက အင်္ဂလိပ်လူမျိုးရဲ့စရိုက်သဘာဝကို ဆောင်တယ်။ အိုင်းရစ်လူထု တေးသံက အိုင်ယာလန်ပြည်သူတွေရဲ့စရိုက်သဘာဝကို ဖေါ်ပြတယ်။ မြန်မာလူထုတေးသံက မြန်မာလူမျိုးတို့ ရဲ့ စရိုက်သဘာဝကို ထုတ်ဖေါ်နေတယ်။ ဒါ့ကြောင့် လူမျိုးအသီးသီးရဲ့တေးသံကို လူထုတေးသံပဲ ခေါ်သင့် တယ်။ ကျေးလက်တေးသံဆိုရင် မြို့ပြမပါ၊ တောသူတောင်သားတို့ရဲ့ သီချင်းသက်သက်လို့ ဆိုလိုရာကျသွား ပေလိ့မယ်။ တမျိုးလုံးကို ကိုယ်စားမပြုတော့ဘူး။\nတကယ်တော့ ကျေးလက်ဆိုတဲ့မြန်မာစကားအတွက် အင်္ဂလိပ်စကား country ရိှနေပြီး ဖြစ်တယ်။ country music ‘ကျေးလက်တေးဂီတ’။ အမေရိကန်ပြည်မှာ ပေါ်ခါစနာမည်အပြည့်အစုံက country and wester music ရယ်လို့ ဖြစ်ပါတယ်။ တောင်ပိုင်းဒေသတွေမှာ ခေတ်စားခဲ့တယ်။ လူဖြူလယ်သမားလူငယ် တွေကြား တွင်ကျယ်ခဲ့တဲ့ဂီတဖြစ်တယ်။ လူမည်းတွေကြား Blues တွေ တွင်ကျယ်ခဲ့သလိုပေါ့လေ။ ဒါပေမဲ့ လူမည်းတွေရဲ့တေးဂီတလောက် ရစ်သမ်မပြင်းထန်ဘူး။ ရိုးရိုးလွယ်လွယ် ကြည်နူးဖွယ်တေးသွားလေးတွေပဲ ဖြစ်တယ်။\nBlues ဆိုတာ အမေရိကန်ပြည်မှာလာပြီး ကျွန်ဖြစ်နေရတဲ့ အာဖရိကနွယ်လူမည်းတွေ လယ်ကွင်းထဲ အလုပ်လုပ်ရင်း ဝမ်းပန်းတနည်း၊ တလွမ်းတဆွေးသီဆိုကြတဲ့ တေးသံတွေကို ခေါ်တာဖြစ်တယ်။ အာဖရိက ဂီတ၊ ခံစားမှုကြီးမား ၊ ရစ်သမ်ပြင်းထန်တာ Blues တွေရဲ့လက္ခဏာပါပဲ။ ဒီ Blues တွေကို အမေရိကန် လူမည်း တွေရဲ့လူထုတေးသံလို့ ဆိုရမယ်။ ‘ကျေးလက်တေးသံ’ မဟုတ်ပါဘူး။ နောင်မှာ Blues တွေကို လူဖြူ တွေရဲ့တူရိယာတွေမှာ တီးမှုတ်တတ်လာကြတော့ Jazz ရယ်လို့ ဖြစ်လာတယ်။ ဒုတိယကမ္ဘာစစ်ပြီးတော့ လျှပ်စစ်ဂီတာလည်း ပေါ်ထွန်းလာကာ ၊ ကလို့ကောင်းတဲ့ rhythm ‘n’ blues ပေါ်လာပြန်တယ်။ ဒီအခါမှာ လူဖြူလူငယ်လေးတွေက rhythm ‘n’ blues ကို သဘောကျပြီး country music ကို တီးမှုတ်ရာမှာ ထည့်သုံး လိုက်ကြတော့ rock 'n' roll ရယ်လို့ ပေါ်ပေါက်လာတာပါပဲ။\nကျနော် ရေးချင်တာက အနောက်တိုင်းခေတ်ပေါ်ဂီတသမိုင်းကြောင်း မဟုတ်ပါဘူး ။ မြန်မာမှာလည်း သူများနည်းတူရှိနေတဲ့ folk song, folk dance,folk tales စတာတွေကို ‘ကျေးလက်’ တေးသံ၊ ‘ကျေးလက်’ အက ၊ ‘ကျေးလက်’ပုံပြင် စသဖြင့် မခေါ်ကြဖို့ပါ။ ‘လူထုတေးသံ’ ‘လူထုအက’ ‘လူထုပုံပြင်’ စသဖြင့် ခေါ်ကြမှ အများပညာရှင်တွေ ခေါ်တာနဲ့ ဆီလျော်ပါလိမ့်မယ်။ သူတို့ဆီမှာ folk song, folk music ,country music ရယ် လို့ သီးခြားရှိသလို ကျနော်တို့ဆီမှာလည်း ရှိကောင်းရှိပါလိမ့်မယ်။ စိတ်အားထက်သန်သူများ ဆက်လက် သုတေသနပြုကြဖို့ကောင်းတယ်။\nအကျဉ်းချုပ်ရရင်တော့ folk song ဆိုတာ လူမျိုးကို ကိုယ်စားပြုသမို့ ‘လူထုတေးသံ ’။ country music ဆိုတာကမှ ‘ကျေးလက်တေးဂီတ’ ။ မရောကြဖို့ပါပဲ။\n“လူထုကဗျာ”၊(ဒု-ကြိမ်) ရန်ကုန်၊ နှစ်ကာလများ၊ ၂၀၁၈။ (ပ-ကြိမ်၊ ၂၀၀၂)။စာအုပ်မှ\nမောင်သာနိုး - ကျေးလက်တေးသံလား လူထုတေးသံလား Reviewed by MoeMaKa on 6:00 AM Rating: 5


. * . * . ကြယ်တစင်း . * . * .: ဟိုရောက် ဒီရောက် (၅)\nတချို့ပြောကြတယ် .. ငါကတော့ သူ့အပေါ် ကောင်းလိုက်ရတာ .. သူကျတော့ ဆိုတာမျိုး .. ဒါဆို သူ့အပေါ်မှာ ကိုယ်က မျှော်လင့်ထားလို့ပေါ့ .. ဒါဆို ကိုယ်က သူ့အပေါ် စေတနာ သန့်သန့်နဲ့ ကောင်းခဲ့တာပါ ဆိုတာ .....\nတချို့စကားတွေကို မြန်မာလို ပြောနေပေမယ့် နားမလည်တာတွေက များတယ် .. အပေါ်က စာသားလိုပေါ့ ..\nကိုယ်က သူပြန်ကောင်းဖို့ ကောင်းနေတာ ကောင်းပြနေတာလား .. ဒါကို ဘယ်သူက ဘယ်လောက်ရာခိုင်နှုန်းနဲ့ တိတိကျကျ ဝေခွဲပြနိုင်မလဲ .. မလိမ်မညာပဲနဲ့ပေါ့ ..\nစေတနာဆိုတာ ရောင်ပြန်ဟပ်တယ် .. ရောင်ပြန်ဟပ်မယ့် စေတနာတွေအတွက် ကိုယ့်စေတနာတွေကို အရင်းအနှီးပြုလိုက်တာလား .. (ဒီညတော့ ဂွကျကျ တွေးပြီး ရေးပြီပဲ .. :D)\nကိုယ်တိုင်ဖြစ်ဘူးတော့ သိသလိုပဲ .. သိသလိုပဲ ပဲရှိသေးတော့ သေချာတယ် မပြောနိုင်သေးပြန်ဘူး ..\nကိုယ်ချစ်တဲ့သူက ကိုယ့်အပေါ် မချစ်သလိုပဲ .. စာတွေဖတ်တယ် .. ဗေဒင်တွေ ဖတ်တယ် .. အဲဒီမှာတွေ့တယ် .. ကိုယ်ချစ်သူက ကိုယ့်ကို ပြန်ချစ်လာစေချင်ရင် မျက်နှာကို မြင်အောင် ကြည့်ပြီး မေတ္တာပို့ဖို့ .. လုပ်တာပဲ .. တကယ်လည်း စွမ်းတယ် .. စွမ်းလို့ နောက်ပိုင်း ဒုက္ခဖြစ်ပြန်ရော .. ဘယ်အရာမှ အလွန်အကျွံမဖြစ်တာ အကောင်းဆုံးပဲ .. မေတ္တာထားတယ်ဆိုတာလည်း မချင့်ချိန်တတ်ရင် အထားမတတ်ရင် တဖက်က နစ်နာစရာ ဖြစ်တတ်သေးတယ် .. (ရှုပ်တယ်နော် .. :D)\nမေတ္တာတရားထားတာ မေတ္တာထားတတ်တာ လူချစ်လူခင်ပေါတယ် .. မေတ္တာထားနိုင်တာ အကောင်းဆုံးပါပဲ .. ဒါပေမယ့် ဖြူစင်သင့်တယ် သန့်ရှင်းနေသင့်တယ် .. ကိုယ့်အကျိုးစီးပွားကို လိုလားတဲ့ မေတ္တာမျိုး မဖြစ်သင့်ဘူး .. ငါဒါလေး ပေးလိုက်ရင် သူ့ဆီက ဒါတော့ ပြန်ရမှာပဲ ဆိုတဲ့ အတွေးမျိုးပေါ့ .. ဒါက စီးပွားဆန်သွားပြီ ထင်တယ် ..\nငယ်ငယ်တုန်းကတော့ ရူးချာချာနဲ့ အကုန်လျှောက်လုပ်ဖူးတယ် .. ရီလည်းရီရတယ် .. ခုကျတော့ ရီစရာပေါ့နော် .. အချိန်က လူကို ရင့်ကျက်စေတယ် .. ခုတော့ ပေါချာချာ အလုပ်တွေ မလုပ်မိအောင် ကြိုးစားနေတယ် .. ဒါတောင် တချက်တချက် .......\nဘာတခုမှ ရယူပိုင်ဆိုင်ချင်စိတ် မရှိတော့ရင် ပိုင်ဆိုင်ချင်စရာ မကောင်းတော့ရင် ကမ္ဘာကြီး ငြိမ်းချမ်းနေမလား .. မက်မောစရာတွေ ရှိနေလို့ပဲ လူတွေ ပူလောင်နေကြတာလား .. အပူဆိုတာ ကိုယ်တိုင်ရှာတာထင်ပါရဲ့ ..\nတခါတခါ စိတ်က လူနောက်ကို လိုက် .. တခါတခါ လူက စိတ်နောက်ကို လိုက် ..\nရေးသားသူ မိုးခါး at 1/29/2010 12:09:00 AM


China Venturi Mask-2 အရောင်စက်ရုံနှင့်ကုန်ပစ္စည်းပေးသွင်းသူများ | Bornsun\n4. အောက်စီဂျင်ပါဝင်မှုသည် ၂၄% မှ ၅၀% အထိရှိသည်\n၆.၁၀၀% ရာဘာစေး၊ DEHP အခမဲ့ရွေးချယ်မှုအတွက်ရရှိနိုင်သည်။\nလိုအပ်လျှင် EO ဓာတ်ငွေ့ဖြင့် 7.Sterilized ။\n1.Material: ဆေးဘက်ဆိုင်ရာအဆင့် PVC\n2. ပိုးသတ်: EO ဓာတ်ငွေ့\n၃။ ထုပ်ပိုးခြင်း ၁ ပုဒ် / တစ် ဦး ချင်းစီအိတ်၊ ၁၀၀ pcs / ctn\n4. အရည်အသွေးအသိအမှတ်ပြုလက်မှတ်: အီး, ISO 13485\n၅ ။ <၂၅ ရက်\n6.Port: ရှန်ဟိုင်းသို့မဟုတ် Ningbo\n7.Color: Transperant သို့မဟုတ်အစိမ်းရောင်\n8. နမူနာ: အခမဲ့\nရှေ့သို့ Venturi မျက်နှာဖုံး


VAIA5000 ရေသန့်စစ်ထုတ်ခြင်းစနစ်ကို တစ်နာရီတွင် ၅၀၀၀ လီတာ လုပ်ဆောင်နိုင်စွမ်းဖြင့် ကုန်ပစ္စည်းမူပိုင်ခွင့်နံပါတ် ၂၅၀၉၆၉ တရားဝင်လက်မှတ်ရရှိထားပါတယ်။\nမော်ဒယ်- VAIA 5000\nကုနျပစ်စညျးရဲ့ ကုဒျနံပါတျ: VAIA5000\nAn effective solution that keeps people with pure water to use. 5000LPH VAIA5000 Purified Water Filtration System is produced by the most modern technology of the United States, using RO membrane to filter water, giving usersasource of pure water meeting QCVN 6-1:2010/BYT standards of the Ministry of Health. Practical, US FDA standard.\nရေသန့်ကို အသုံးပြုဖို့ ထိရောက်တဲ့ ဖြေရှင်းချက်ဖြစ်တဲ့ 5000LPH VAIA5000 ရေစစ်ကို RO ရေစစ်ကို အသုံးပြုထားပြီး US ရဲ့ နည်းပညာအတိုင်း ထုတ်လုပ်ထားတာကြောင့် ကျန်းမာရေးဝန်ကြီးဋ္ဌာနရဲ့ QCVN 6-1:2010/BYT စည်းမျဉ်းနဲ့ ကိုက်ညီသလို US ရဲ့ FDA စံနှုန်းနဲ့လည်း ညီပါတယ်။\nCollective image of Viet An company Viet An ကုမ္ပဏီရဲ့ အဖွဲ့လိုက်ပုံ\nDo not skip this article if you are looking foraproduct that specializes in high capacity purified water filtration, withalong service life and above all, the reasonable price.\nတကယ်လို့ သင်က လုပ်ဆောင်နိုင်စွမ်းမြင့်ပြီး ကြာရှည်ခံကာ ဈေးနှုန်းလည်း သက်သာတဲ့ ပစ္စည်းကို ရှာဖွေနေတယ်ဆိုရင်တော့ ဒီဆောင်းပါးကို ဖတ်ဖြစ်အောင် ဖတ်ကြည့်ပါ။\n5000LPH VAIA5000 Purified Water Filtration System corresponds toacapacity of 5,000 liters of pure water per hour that the system can filter from different water sources. Products are imported and distributed directly by Viet An General Trading Joint Stock Company in Vietnam and exported to ASEAN countries.\n5000LPH VAIA5000 ရေစစ်က တစ်နာရီမှာ ၅၀၀၀ လီတာ လုပ်ဆောင်နိုင်စွမ်းရှိပြီး ရေအရင်းအမြစ် အမျိုးမျိုးကို စစ်ထုတ်ပေးနိုင်ပါတယ်။ ဒီစက်ကို Viet An အထွေထွေ ကူးသန်းရောင်းဝယ်ရေး ကုမ္ပဏီမှ ဗီယက်နမ်နိုင်ငံတွင် တင်သွင်းဖြန့်ချီပြီး အာဆီယံနိုင်ငံများသို့ တင်ပို့ပါတယ်။\nIn recent times, the Model VAIA5000 has been chosen by many domestic and foreign customers to use for water purification in homes, schools, hospitals, shopping malls, apartments, and manufacturing facilities. .. and always receive positive feedback from customers.\nVAIA5000 မော်ဒယ်ကို ပြည်တွင်းပြည်ပမှ ဝယ်ယူသူတွေက အိမ်၊ ကျောင်း၊ ဆေးရုံ၊ ရှော့ပင်းမောလ်၊ တိုက်ခန်းတွေ၊ ထုတ်လုပ်ရေးတွေမှာ သုံးဖို့ ရွေးချယ်ကြပြီး ကောင်းတဲ့ တုံ့ပြန်ချက်တွေလည်း ရရှိထားပါတယ်။\nDo you want to know more details about this product line of industrial purified water purification with capacity of 5000 liters / hour? Let's find out through the content below.\nတကယ်လို့ သင်က တစ်နာရီမှာ ၅၀၀၀ လီတာ လုပ်ဆောင်နိုင်စွမ်းရှိတဲ့ ရေစစ်အကြောင်း ပိုမိုသိရှိချင်တယ်ဆိုရင် အောက်က ဆောင်းပါးကို ဖတ်ရှုပေးပါ။\n5000LPH VAIA5000 Purified Water Filtration System\n5000LPH VAIA5000 ရေစစ်စနစ်\nWith 5000LPH VAIA5000 Purified Water Filtration System will be suitable for many uses such as serving purified water for homes, schools, hospitals, restaurants, hotels, apartments, factories, factories. , production and business establishments of bottled water, purified bottles ... With water filter column made of high-grade 304 stainless steel material with high durability, absolute safety and hygiene. The automatic valve system helps the water purification process take place completely closed, automatically, stabilizes the sweetness of the water and ensures the water quality always meets the standard of QCVN 6-1:2010/BYT of the Ministry of Health. VAIA5000 isaproduct manufactured and monitored according to ISO 9001:2015 standards, qualified for export.\n5000LPH VAIA5000 ရေစစ်က အိမ်၊ ကျောင်း၊ ဆေးရုံ၊ စားသောက်ဆိုင်၊ ဟိုတယ်၊ တိုက်ခန်း၊ စက်ရုံ၊ ရေသန့်ဘူးထုတ်လုပ်သော လုပ်ငန်း စသဖြင့် နေရာမျိုးစုံတွင် အသုံးတည့်ပါတယ်။ ကြာရှည်ခံပြီး အဆင့်မြင့်တဲ့ 304 စတိန်းလက်စ်စတီး ရေစစ်ကော်လံနဲ့ ပြုလုပ်ထားတာကြောင့် လုံခြုံပြီး ကျန်းမာရေးနဲ့ ညီညွတ်ပါတယ်။ အော်တိုအဆို့စနစ်က ရေသန့်လုပ်ငန်းကို အပြည့်အဝ အော်တိုလုပ်ဆောင်စေပြီး ရေကို ပိုးသတ်ပေးကာ ရေရဲ့ ကွာလတီကို ကျန်းမာရေး ဝန်ကြီးဋ္ဌာနရဲ့ QCVN 6-1:2010/BYT စည်းမျဉ်းနဲ့ ကိုက်ညီစေပါတယ်။ ဒါ့အပြင် VAIA5000 ကို ISO 9001:2015 နဲ့အညီ ထုတ်လုပ်ထားတာကြောင့် တင်ပို့ဖို့အတွက် အရည်အသွေးပြည့်မီပါတယ်။\nFilter material system, filter column, membrane filter, pump system ... are imported from advanced countries such as the US, UK, Italya, Japan ... with long-term use.\nWith this 5000LPH VAIA5000 Purified Water Filtration System, you will always be proactive in the quality of the pure water you use, protect your health and also createagreat source of profits for your business.\nရေစစ်စနစ်၊ ရေစစ်ကော်လံ၊ ရေစစ်အလွှာပါး၊ ရေစုပ်စက်တွေကို US UK အီတလီ ဂျပန်စတဲ့ ခေတ်မီနိုင်ငံများမှ တင်ပို့ထားတာကြောင့် ကြာရှည်အသုံးခံပါတယ်။ 5000LPH VAIA5000 ရေစစ်နဲ့ဆိုရင် သင်အသုံးပြုတဲ့ ရေရဲ့ ကွာလတီကို သေချာစေပြီး ကျန်းမာရေးကို ကာကွယ်ပေးနိုင်တဲ့အတွက် သင့်စီးပွါးရေးကို အကျိုးအမြတ်တွေ ရစေပါတယ်။\nThe leading purified water filter uses of 5000LPH VAIA5000 Purified Water Filtration System\nဦးဆောင်နေသော 5000LPH VAIA5000 ရေစစ်\nCompletely remove lead from the water\nရေမှ ခဲသတ္တုကို လုံးဝဖယ်ရှားပေးပါသည်\nThere are many causes of lead-contaminated water, but these can be mentioned as deteriorating, rusted, and corroded water piping systems, which will disperse lead ions into the water. . Through eating and drinking we have invisibly loaded ourselves withacertain amount of lead. Overalong period of using lead-contaminated water, you may experience loss of memory and anemia. Lead is also considered to cause lung, stomach and glial tumors.\nသံချေးတက်တဲ့ ရေပိုက်စနစ်ကြောင့် ရေထဲမှာ ခဲသတ္တုတွေ ပျော်ဝင်နေတတ်တာ ဖြစ်တယ်။ ဒီရေတွေကို စားသောက်မိတဲ့အခါ ကျွန်တော်တို့ကို ကျွန်တော်တို့ ခဲပမာဏများအောင် ပြုလုပ်နေမိပါတယ်။ ခဲပါဝင်တဲ့ ရေတွေကို သောက်သုံးမိရင် မှတ်ဥာဏ်ပျောက်ဆုံးခြင်းနဲ့ သွေးအားနည်းခြင်းတို့ ဖြစ်နိုင်ပါတယ်။ ဒါ့အပြင် အဆုတ်၊ အစာအိမ်၊အူလမ်းကြောင်းဆိုင်ရာ ရောဂါတွေ ဖြစ်နိုင်ပါတယ်။\nIn addition, lead is also harmful to human fertility, pregnant women using lead-contaminated water can lead to miscarriage. So how to remove lead from water? Many people think that boiling water to drink will remove lead from the water, please affirm that you will not be able to remove lead by boiling ordinary water. But do not worry when you own an industrial water filtration system using RO water filtration technology. Because the method usesatechnical membrane combined with pump pressure and reverse osmosis technology to remove impurities and separate ions dissolved in water to remove 99% of compounds and bacteria. . This is also the method that is popularly used because of its economy and efficiency.\nဒါ့အပြင် ခဲက မျိုးပွါးမှုကို အန္တရာယ်ပေးနိုင်ပြီး ကိုယ်ဝန်သည်တွေက ခဲပါတဲ့ ရေကို သောက်မိမယ်ဆိုရင် ကိုယ်ဝန်ပျက်ကျနိုင်ပါတယ်။ ဒါဆို ရေထဲမှ ခဲကို ဘယ်လိုဖယ်ရှားမလဲ။ ရေကိုဆူပွက်အောင် ကျိုချက်သောက်မယ်ဆိုရင် ခဲတွေကို ဖယ်ရှားနိုင်တယ်ထင်ပေမယ့် တကယ်တော့ မဟုတ်ပါဘူး။ ဒါပေမယ့် RO ရေစစ်ကို ပိုင်ဆိုင်မယ်ဆိုရင် ဒါတွေကို စိတ်ပူစရာ မလိုတော့ပါဘူး။ ဒီနည်းလမ်းက စုပ်တင်ခြင်းနဲ့ ပြောင်းပြန် အိုစမိုးစစ် နည်းပညာ ပေါင်းစပ်ထားတဲ့ နည်းပညာ အလွှာပါးကို အသုံးပြုပြီး ရေထဲမှ အညစ်အကြေး အိုင်ယွန် ဘက်တီးရီးယားတွေကို ၉၉%အထိ ဖယ်ရှားပေးနိုင်ပါတယ်။\nRO membrane is designed with tight pore structure, the filter pore size is much smaller than UF membrane and other filters. Therefore, RO membrane is capable of removing all particles, bacteria, lead and heavy metals, organic matter including particles with the size of 0.1 - 0.5 nanometers.\nRO အလွှာပါးကို တင်းကြပ်သော အပေါက် ဖွဲ့စည်းပုံနဲ့ ဒီဇိုင်းဆင်ထားပြီး ရေစစ်အပေါက်က UF အလွှာပါးနဲ့ အခြားရေစစ်တွေထက် အရွယ်အစား ပိုသေးပါတယ်။ ဒါကြောင့် RO အလွှာပါးက ၀.၁-၀.၅ နာနိုမီတာ အရွယ်အစားရှိတဲ့ အမှုန်အပါအဝင် ဘက်တီးရီးယား၊ ခဲ၊ ကြီးမားသော သတ္တု၊ ဓာတုပစ္စည်းတွေကို ဖယ်ရှားပေးနိုင်ပါတယ်။\nCompletely remove arsenic from water\nရေမှ အဆိပ်ကို အပြည့်အဝ ဖယ်ရှားပေးပါတယ်\nConcentration of arsenic in excess of the allowable level in domestic water, well water, and groundwater isafactor that weakens our body's immune system, making us susceptible to flu, diarrhea, malaria, and fever. hemorrhage, bacillus cup, mumps, amoebic dysentery, viral hepatitis, chicken pox ... When using arsenic-contaminated water, people can get cancer, including skin cancer. In addition, arsenic poisoning the circulatory system when drinking water with arsenic content of 0.1 mg / l. Therefore, it is necessary to treat arsenic contaminated water before using it for daily life and eating.\nတွင်းရေ၊ မြေအောက်ရေတွေမှာ အဆိပ်တွေ ပျော်ဝင်နေတာက ခန္ဓာကိုယ်ရဲ့ ကိုယ်ခံအားစနစ်ကို အားနည်းစေပြီး တုပ်ကွေး၊ ဝမ်းလျှော၊ ငှက်ဖျား၊ ဖျားနာ၊ လိပ်ခေါင်း၊ ဗက်တီးရီးယားပိုး၊ ပါးချိတ်ရောင်၊ ဝမ်းကိုက်၊ အသဲရောင်၊ ရေကျောက်စတဲ့ ရောဂါတွေ ဖြစ်စေနိုင်ပါတယ်။ ဒီလိုရေမျိုးကို သောက်သုံးမိရင် အရေပြားကင်ဆာလည်း ဖြစ်နိုင်ပါတယ်။ တစ်လီတာမှာ အဆိပ် ၀.၁ မီလီဂရမ် ပါရင်တောင် သွေးလည်ပတ်မှု စနစ်ကို ထိခိုက်စေပါတယ်။ ဒါကြောင့် ဒီလိုရေမျိုးကို နေ့စဉ်စားသောက်ဖို့ ပြုပြင်ဖို့ လိုအပ်ပါတယ်။\nWith the filter eye size smaller than the size of bacteria, so the RO filter will help you completely remove arsenic and other metals from the water, you will haveasafe water source that does not contain arsenic for living. , Eating.\nရေစစ်ရဲ့ အရွယ်အစားက ဘက်တီးရီးယားထက် သေးတဲ့အတွက် RO ရေစစ်က ရေထဲမှ အဆိပ်နဲ့ အခြားသတ္တုတွေကို ဖယ်ရှားပေးနိုင်ပြီး အဆိပ်မပါတဲ့ ရေသန့်ကို စားသောက်ဖို့ ရရှိမှာ ဖြစ်တယ်။\nEliminate sodium in water\nရေထဲမှ ဆိုဒီယမ်ကို ဖယ်ရှားပေးတယ်\nThe ro system has been designed to turn seawater into drinking water for the US Navy, and is being replicated to serve islands, which are severely salty. This isasolution to help improve the freshwater shortage in the island waters and therefore the ro water filtration system is always chosen by the people living on the island.\nRO ရေစစ်ကို US ရဲ့ ရေတပ်အတွက် ဆားများစွာပါဝင်တဲ့ ပင်လယ်ရေကို ရေသန့်သို့ ပြောင်းနိုင်အောင် ဒီဇိုင်းဆင်ထားပါတယ်။ ကျွန်းမှ ရေတွေကို ရေသန့်သို့ ပြောင်းလဲပေးနိုင်တာကြောင့် ကျွန်းမှ လူများကလည်း ဝယ်ယူကြပါတယ်။\nHow does the 5000LPH VAIA5000 Purified Water Filtration System taste?\n5000LPH VAIA5000 ရေစစ်က ဘယ်လိုအရသာ ရှိလဲ\nWhen water is treated throughafilter system using RO technology, up to 99.9% of impurities, toxins, colors, odors, etc. are removed from the water. Water will taste like pure, gentle and easy to drink water. When using this pure water source, you will haveahealthy body, prevent diseases.\nRO ရေစစ်ကို အသုံးပြုပြီး ရေကို ပြုပြင်မယ်ဆိုရင် ရေမှ ၉၉.၉%သော အညစ်အကြေးများ၊ အဆိပ်အတောက်များ၊ အရောင်များ၊ အနံ့အသက်များကို ဖယ်ရှားပေးနိုင်ပါတယ်။ ရေက သန့်စင်ပြီး နူးညံ့ကာ သောက်သုံးဖို့ လွယ်ကူပါတယ်။ ဒီရေသန့်ကို သောက်သုံးမယ်ဆိုရင် ရောဂါတွေကနေ ကာကွယ်နိုင်ပြီး ကျန်းမာရေးအတွက် ကောင်းမွန်စေပါတယ်။\n2 Air disinfection lamp လေပိုးသတ်မီးအိမ်7unit VA/ USApec\n3 Air disinfection lamp hanger လေပိုးသတ်မီးအိမ်ရုံ7unit VA/ USApec\n18 RO membrane ROအလွှာပါ3းunit Hitech-USA/CSM Korea\nHỏi đáp & đánh giá 5000LPH VAIA5000 ရေသန့်စစ်ထုတ်ခြင်းစနစ်


Emetrol (အမ်မီထရောလ်) - Hello Sayarwon\nHelloSayarwon » ဆေးဝါးများ » ဆေးဝါးနှင့်ဆေးဖက်ဝင် » ဆေးဝါးများအားလုံး » Emetrol (အမ်မီထရောလ်)\nEmetrol (အမ်မီထရောလ်) ကဘာလဲ။\nGeneric Name: Emetrol (အမ်မီထရောလ်) Brand Name(s): Generics only. No brands available.\nEmetrol (အမ်မီထရောလ်) ကို ဘာအတွက်အသုံးပြုကြသလဲ\nEmetrol®ကိုတခြားအသုံးပြုခြင်းတွေလည်းရှိပါသေးတယ်။ ပိုသိရအောင် ဆရာဝန် ဒါမှမဟုတ် ဆေးဝါးကျွမ်းကျင်ပညာရှင်ဆီမှာမေးမြန်းနိုင်ပါတယ်။\nEmetrol (အမ်မီထရောလ်) ဘယ်လိုသောက်သုံးသင့်သလဲ\nအညွှန်းစာမှာပါဝင်တဲ့အတိုင်း လိုက်နာပါ။ ထောက်ခံမှုပြုထားတဲ့ ပမာဏထက် ပိုသောက်ခြင်း၊ လျှော့သောက်ခြင်းမပြုပါနဲ့။\nဆေးဘူးထဲမှာပါတဲ့ ဆေးချိန်ခွက်နဲ့ ချိန်ပါ။ တခြားပစ္စည်းများနဲ့ ချိန်တွယ်ဖို့ မသုံးပါနဲ့။\nအာနိသင်အကောင်းဆုံးရရှိဖို့ ဆေးမသောက်မီနဲ့ သောက်ပြီးပြီးချင်းမှာတခြားအရည်တွေ မသောက်ပါနဲ့။\nEmetrol (အမ်မီထရောလ်) ဘယ်လိုသိမ်းဆည်းရမလဲ\nEmetrol®ကိုအခန်းအပူချိန်မှာတိုက်ရိုက်နေရောင်ခြည် မထိတွေ့အောင်၊ စိုစွတ်မှု မရှိအောင် သိမ်းဆည်းတာဟာအကောင်းဆုံး ဖြစ်ပါတယ်။ ဆေးအာနိသင် ပျက်ပြယ်ခြင်း၊ ဆေးအနေအထားပျက်ယွင်းခြင်းမဖြစ်ရအောင် ရေချိုးခန်းတွင်းသိမ်းဆည်းခြင်း၊ ရေခဲအောင် သိမ်းဆည်းခြင်းမပြုရပါ။ Emetrol®ဆေးအမျိုးအစား၊ ဆေးထုတ်လုပ်တဲ့ ကုမ္ပဏီကွဲပြားမှုပေါ်မူတည်ပြီးသိမ်းဆည်းတဲ့ ပုံစံကွဲပြားခြားနားမှု ရှိနိုင်ပါတယ်။ ဆေးဘူးအခွံမှာပါတဲ့ သိုလှောင်သိမ်းဆည်းမှု ညွှန်ကြားချက်ကို ကြည့်ရှုစစ်ဆေးခြင်းဒါမှမဟုတ် ဆေးဝါးကျွမ်းကျင်သူကိုမေးမြန်းခြင်းမျိုးကိုအမြဲလုပ်ပါ။ လုံခြုံစိတ်ချရဖို့အတွက် ဆေးဝါးများအားလုံးကို ကလေးများ၊ အိမ်မွေးတိရိစ္ဆာန်များနဲ့ ဝေးရာမှာထားပါ။\nEmetrol®ကိုအိမ်သာတွင်းထဲပစ်ချခြင်း၊ ရေထွက်ပေါက်များမှ ဆေးချခြင်းမလုပ်သင့်ပါ။ ဆေးဝါးတွေကို မလိုအပ်တော့ရင်၊ သက်တမ်းကုန်ဆုံးသွားရင် စနစ်တကျစွန့်ပစ်ဖို့ အရေးကြီးပါတယ်။ ဆေးဝါးများကို စနစ်တကျ ဘယ်လိုစွန့်ပစ်ရမယ် ဆိုတာကို ဆေးဝါးကျွမ်းကျင်ပညာရှင်နဲ့ တိုင်ပင်ပါ။\nEmetrol (အမ်မီထရောလ်) အသုံးမပြုခင် ဘာတွေသိသင့်သလဲ\nအခြားဆေးဝါးများသောက်သုံးနေချိန်။ ဆရာဝန်အညွှန်းမလိုဘဲ ဝယ်နိုင်သောဆေးများ၊ ဆေးဘက်ဝင်အပင်များမှာ ထုတ်လုပ်ထားသောဆေးများ၊ ဖြည့်စွက်အားဆေးများစတာတွေလည်းပါဝင်ပါတယ်။\nEmetrol®တွင် ပါဝင်သော ပစ္စည်းများနှင့် ဓါတ်မတည့်မှုဖြစ်ခြင်း\nဒီဆေးမှာ fructose သကြားဓါတ် ပါဝင်တာမို့ fructose ကိုခံနိုင်ရည်မရှိသူများမသောက်ပါနဲ့။\nကိုယ်ဝန်ဆောင်နေချိန် ဒါမှမဟုတ် ကလေးနို့တိုက်နေချိန်မှာ Emetrol (အမ်မီထရောလ်) ကိုသုံးစွဲဖို့ စိတ်ချရပါသလား\nEmetrol®ကို ကိုယ်ဝန်ဆောင်နေချိန်နှင့် ကလေးနို့တိုက်နေချိန်တွင် အသုံးပြုလျှင် ဆိုးကျိုးများရှိမရှိဆုံးဖြတ်နိုင်ရန်အတွက် လုံလောက်သောလေ့လာစမ်းသပ်ချက်များမရှိပါ။ ဆေးမသောက်သုံးမီဖြစ်နိုင်ခြေကောင်းကျိုးများနှင့် ဆိုးကျိုးများအားလုံးကိုချိန်ဆနိုင်ရန်သင့်၏ဆရာဝန်နှင့် တိုင်ပင်ဆွေးနွေးမှုပြုလုပ်ပါ။\nEmetrol®ဆေးသည် အမေရိကန်ပြည်ထောင်စုအစားအသောက်နှင့် ဆေးဝါးကွပ်ကဲရေးအဖွဲ့၏ သတ်မှတ်ချက်အရ ကိုယ်ဝန်ဆောင်များတွင် ထိခိုက်နိုင်ချေအဆင့် Nရှိသည်ဟုသတ်မှတ်ထားသည်။)\nEmetrol (အမ်မီထရောလ်) ကိုအသုံးပြုခြင်းဖြင့် ဘယ်လိုဘေးထွက်ဆိုးကျိုးတွေဖြစ်နိုင်သလဲ\nဓါတ်မတည့်ခြင်းလက္ခဏာများ။ အရေပြားပေါ် အကွက်ဖြစ်ခြင်း၊ အင်ပျဉ်ထခြင်း၊ ယားယံခြင်း၊ နီရဲခြင်း၊ ရောင်ရမ်းခြင်း၊ အရည်ကြည်ဖုထခြင်း၊ ဖျားလျက် (သို့) မဖျားဘဲအရေပြားကွာခြင်း၊ ရင်ဘတ်နှင့်လည်ချောင်း ကြပ်ခြင်း၊ အသက်ရှူရန် စကားပြောရန်ခက်ခြင်း၊ အသံဝင်ခြင်း၊ ပါးစပ် မျက်နှာ နှုတ်ခမ်း လျှာ လည်ချောင်းစသည်တို့ ရောင်ရမ်းခြင်း\nဘယ်ဆေးတွေက Emetrol (အမ်မီထရောလ်) နဲ့ ဓါတ်ပြုနိုင်သလဲ\nEmetrol®ဟာသင်ယခုသောက်သုံးနေတဲ့ တခြားဆေးဝါးများနဲ့ ဓါတ်ပြုမှုတွေ ဖြစ်နိုင်ပြီး ဆေးဝါးများ အကျိုးသက်ရောက်မှုပုံစံနဲ့ ဘေးထွက် ဆိုးကျိုးများ ဖြစ်လာနိုင်ခြေပြောင်းလဲမှုများ ဖြစ်နိုင်ပါတယ်။ မလိုလားအပ်တဲ့ ဆေးဝါးဓါတ်ပြုမှုတွေ ဖြစ်မလာစေဖို့ သင်လက်ရှိသောက်သုံးနေတဲ့ ဆေးဝါးအားလုံး စာရင်းလုပ်ထားပြီး (စာရင်းလုပ်ရာတွင် ဆရာဝန် ညွှန်ကြားထားသော၊ မညွှန်ကြားဘဲသောက်သုံးနေသော၊ သဘာဝဆေးဘက်ဝင်ပစ္စည်းများ အားလုံးပါဝင်သည်) ဆရာဝန် (သို့်) ဆေးဝါးကျွမ်းကျင်သူကိုအမြဲပြောပြပါ။ ဆေးဝါးများကို ဆရာဝန်ခွင့်ပြုချက် မပါဘဲသောက်သုံးခြင်း၊ ရပ်ဆိုင်းခြင်း၊ ပမာဏကိုပြောင်းလဲခြင်းများမပြုလုပ်ရပါ။\nအစားအသောက်တွေနဲ့ အရက်က Emetrol (အမ်မီထရောလ်) နဲ့ ဓါတ်ပြုနိုင်သလား\nEmetrol®ဟာအစားအသောက် ဒါမှမဟုတ် အရက်သေစာနဲ့ ဓါတ်ပြုမှုတွေဖြစ်ပြီး ဆေးဝါးများ အကျိုးသက်ရောက်မှု ပုံစံနဲ့ ဘေးထွက်ဆိုးကျိုးများ ဖြစ်လာနိုင်ခြေပြောင်းလဲမှုတွေ ဖြစ်နိုင်ပါတယ်။ မလိုလားအပ်တဲ့ ဓါတ်ပြုမှုတွေ ဖြစ်မလာစေဖို့ အစားအသောက်၊ အရက်သေစာများနဲ့ ဓါတ်ပြုနိုင်ခြေရှိမရှိမေးမြန်းတိုင်ပင်ပါ။\nဘယ်ရောဂါအခြေအနေတွေက Emetrol (အမ်မီထရောလ်) နဲ့ ဓါတ်ပြုနိုင်သလဲ\nEmetrol®ဟာသင့်ကျန်းမာရေးအခြေအနေနဲ့ ပေါင်းစပ်ဓါတ်ပြုမှုတွေ ဖြစ်နိုင်ပြီး ဆေးဝါးများ အကျိုးသက်ရောက်မှုပုံစံနဲ့ ဘေးထွက်ဆိုးကျိုးများ ဖြစ်လာနိုင်ခြေပြောင်းလဲမှုတွေ ဖြစ်လာနိုင်ပါတယ်။ လတ်တလောခံစားနေရတဲ့ ရောဂါများရှိလျှင် ဆရာဝန်နှင့် တိုင်ပင်ဆွေးနွေးပါ။ ဆီးချီုရောဂါဟာဒီဆေးနဲ့ ဓါတ်ပြုပြောင်းလဲခြင်း ဖြစ်ပွားနိုင်ပါတယ်။\nအရွယ်ရောက်ပြီးသူတွေအတွက် Emetrol (အမ်မီထရောလ်) ရဲ့ အသုံးပြုရမယ့်ပမာဏကဘယ်လောက်လဲ\nလူကြီးများနှင့် အသက်၁၂နှစ်နှင့်အထက် ကလေးများ\n၁၅ (သို့) ၃၀မီလီလီတာ\n၁၅မိနစ်တခါ (သို့) သက်သာသွားတဲ့အထိထပ်သောက်နိုင်ပါတယ်။\nဆရာဝန်နဲ့ မတိုင်ပင်ဘဲတနာရီအတွင်း ၅ကြိမ်ထက် ပိုမသောက်ပါနဲ့။\nကလေးတွေအတွက် Emetrol (အမ်မီထရောလ်) ရဲ့ အသုံးပြုရမယ့်ပမာဏကဘယ်လောက်လဲ\n၅ (သို့) ၁၀မီလီလီတာ\nEmetrol (အမ်မီထရောလ်) ကိုဘယ်လိုရရှိနိုင်သလဲ\nEmetrol®ဆေးကိုသောက်သုံးဖို့ လွတ်သွားခဲ့ရင် (မေ့ခဲ့ပါက) သတိရတဲ့အချိန်မှာအမြန်ဆုံးသုံးစွဲပါ။ ဒါပေမယ့်နောက်တစ်ကြိမ် သုံးစွဲရမယ့်အချိန်နဲ့နီးကပ်နေပြီဆိုရင်လွတ်သွားတဲ့ အကြိမ်ကိုကျော်ပြီးပုံမှန်အချိန်မှာသာသုံးစွဲပါ။ ဆေးပမာဏကိုနှစ်ဆတိုးသုံးစွဲခြင်းမလုပ်ပါနဲ့။


Maungtintyin: May 2010\nပြစ်ဒဏ် မပေးတော့သူ သို့မဟုတ် ကိုယ်ချင်းစာ နားလည်ပေးသူ\nတစ်ခါတလေမှာ ကိုယ်ကျူးလွန်ထားတဲ့ ပြစ်မှုအတွက် သူက ကိုယ့်ကို ပြစ်ဒဏ်ပေးတယ်။ တစ်ခါတလေတော့ သူကျူးလွန်ထားတဲ့ အမှုအတွက် ကိုယ့်က သူ့ကို ပြစ်ဒဏ်ပေးတယ်။ အချို့အချိန်များမှာ နှစ်ဦးသားကျူးလွန်မိတဲ့ အပြစ်အတွက် သူ့က ကိုယ့်ကို ပြစ်ဒဏ်ပေးသလို ကိုယ်ကလည်း သူ့ကို ပြစ်ဒဏ်ပေးမိရက်သား ပြိုင်တူ ဖြစ်နေတတ်တယ်။ တော်တော်များများအချိန်မှာတော့ ကိုယ်ကိုယ်တိုင် ကျူးလွန်ပြီးတဲ့ အဲဒီပြစ်မှုအတွက် ကိုယ့်ကိုယ်ကို ပြန်လည်လို့ ပြစ်ဒဏ်ပေးမိနေတာက များလို့နေတယ်။\nအပြစ်ဒဏ်ဆိုတာက တကယ်တော့လဲ ကျေနပ်နှစ်သက်စရာကောင်းတဲ့ စကားလုံးတော့ မဟုတ်ပါ။ သူသူ ကိုယ်ကိုယ် ကျူးလွန်ထားတဲ့ အပြစ်တွေ ရှိလို့ ဒဏ်ဆိုတာ ရှိလာတာပါ။ အဲဒီအပြစ်တွေဟာ အပြုအမူ အပြောအဆို စိတ်နှလုံးထားတွေကို အကြောင်းပြုပြီး ရံခါမှာ သိသိနဲ့ ကျူးလွန်မိလို့၊ ရံခါများမှာတော့ မသိမိုက်မဲစွာ ကျူးလွန်မိလို့ ရရှိကြရတာပါ။\nလောကမှာ မဖြစ်သင့်တာ၊ မလုပ်သင့်တာ၊ မပြောသင့်တာ၊ မကြံသင့်တာတွေကို မလုပ်မိဖို့၊ မပြောမိဖို့၊ မကြံမိဖို့အတွက် ကန့်သတ်ထားတဲ့နယ်မြေ တားမြစ်ထားတဲ့ ဥပဒေတွေ ရှိပါတယ်။ ဒီလိုတားမြစ်ထားတာ ကန့်သတ်ထားတာမှာလဲ လူတွေကတားမြစ်ထားတာ သဘာဝတရားက တားမြစ်ထားတာရယ်လို့ ကွဲပြားသေးတာပါ။ လူတွေ တားမြစ်ထားတဲ့အရာကို ဖောက်ဖျက်ယင် လူ့ဥပဒေကို ကျူးလွန်တာပဲလို့ ဆိုရမှာပါ။ သဘာဝလောကရဲ့ ကန့်သတ်ထားတယ် နယ်မြေတွေကို တရားမ၀င် ၀င်ရောက်ခြင်းကျတော့ သဘာဝလောကရဲ့ ဥပဒေကို ကျူးလွန်တာပါ။\nဒီနေရာမှာ အပြစ်ဆိုတာက ကျူးလွန်ထားတဲ့အရာ။ အဲဒီလိုကျူးလွန်ထားတဲ့အတွက် ကျူးလွန်သူမှာ ရရှိလာတာက အပြစ်။ ဒဏ်ဆိုတာကြတော့ အဲဒီရှိနေပြီးဖြစ်တဲ့ အပြစ်အတွက် သက်ရောက်လာမယ့် အကျိုးတရားပါ။ တကယ်တော့ လူသားတွေဟာ ကျူးလွန်ဖို့ ၀န်မလေးကြသလို ကျူးလွန်ပြီးလို့ ရရှိလာမဲ့ အပြစ်ကိုလဲ ကြောက်ကြပါတယ်လို့ ပြောဖို့ခက်ပါတယ်။ ဒါပေမယ့် အဲဒီအပြစ်အတွက် တန်ပြန်သက်ရောက်လာမယ့် ဒဏ်ကိုတော့ တကယ်ကြောက်ကြတာပါ။ ဒဏ်ပေးခံရခြင်း ဒါမှမဟုတ် ဒဏ်ထမ်းဆောင်ရခြင်းဆိုတာကျတော့ ကျူးလွန်ထားတဲ့အပြစ်အတွက် သူနဲ့ညီမျှတဲ့အရာနဲ့ ဖလှယ်ခိုင်းလိုက်တာပါ။ အစားထိုးလိုက်တာပါ။ ကုစားခိုင်းလိုက်တယ် ဆိုယင်လည်း မှားမယ်မဟုတ်ပါ။\nအပြစ်ဆိုတာက အမျိုးမျိုးရှိမှာပါ။ အချို့က နိုင်ငံတော်ရဲ့ စည်းမျဉ်းဥပဒေတွေကို ဖောက်ဖျက်မိလို့၊ အချို့က ကုမ္မဏီကချမှတ်ထားတဲ့ ဥပဒေတွေကို ချိုးဖောက်မိလို့၊ အချို့က ကျောင်းစည်းကမ်းတွေ ချိုးဖောက်မိလို့၊ အချို့က မိသားစုက ချမှတ်ထားတဲ့ အရာတွေ မလိုက်နာမိလို့၊ အချို့က လင်မယားအချင်းချင်း သစ္စာထားတာတွေ ဖောက်ဖျက်မိလို့၊ အချို့က သူငယ်ချင်းအချင်းချင်း ကတိတည်ထားတာတွေ ကတိမတည်မိလို့ စသဖြင့် အပြစ်အမျိုးအစားတွေက များစွာပါ။ ဒါတွေကိုတော့ လူသားတွေ ချမှတ်ထားတဲ့ ဥပဒေကို အကြောင်းပြုပြီး ရရှိလာတဲ့ အပြစ်တွေလို့ ဆိုရမှာပါ။ ပတ်ဝန်းကျင်ကြောင့် ရရှိလာတဲ့အပြစ်လို့လဲ ဆိုနိုင်မှာပါ။\nမိမိကိုယ်ကို အကြောင်းပြုပြီး ရရှိလာတဲ့အပြစ်က အဲသလို မဟုတ်ပြန်။ အချို့ အစားအစာတွေကို မစားဖို့ သတ် မှတ်ထားပါလျက် စားခဲ့မိလို့၊ အချို့ သောက်ချင်စရာတွေကို ရှောင်ရှားကြဖို့ ပိတ်ပင်ထားပါလျှက် သောက်ခဲ့မိလို၊ အချို့အချိန်မှာ ရေချိုးခြင်းကို ဂရုစိုက်ဖို့ သတိပေးနေပါလျှက် ရေချိုးခဲ့မိလို့ စသဖြင့် ဒီနေရာမှာလဲ အပြစ်တွေ အများသားပါ။ ဒါတွေကတော့ ခန္ဓာကိုယ်က ချမှတ်ထားတဲ့ဥပဒေသကို အကြောင်းပြုပြီး ရရှိလာတဲ့ အပြစ်တွေပါ။ ဒါသည်ပင် သဘာဝအရ လက်ခံထားနိုင်တဲ့အဆင့်ကို ကျော်လွန်မိလို့ ရရှိလာတဲ့ အပြစ်ဆိုလဲ မှားမယ်မဟုတ်ပါ။\nစိတ်ကို အကြောင်းပြုပြီး ရရှိလာနိုင်တဲ့ အပြစ်ကိုတော့ တစ်ဦးတစ်ယောက်က တစ်ကြိမ်တစ်ခါမှာသာ ကျူးလွန် ကြတာမဟုတ်တော့ဘဲ သာမန်လူသားတိုင်းက အကြိမ်များစွာ ကျူးလွန်ကြတယ်လို့ ဆိုရမှာပါ။ အချို့က ရသင့်တာထက် တောင်းတမိလို့၊ အချို့က ချုပ်တည်းထားရမှာကို တုံ့ပြန်မိလို့၊ အချို့က ဘာလုပ်ရမယ်ဆိုတာ တွေဝေနေမိလို့။ နောက်ထပ် ဆင့်ပွားကြည့်မယ်ဆိုယင် အချို့မှာက ငါမှငါဆိုတာကို နှိမ့်ချထားသင့်ပါလျက် ထောင်လွှားမိလို့၊ အချို့က သူတစ်ပါးချမ်းသာတာ ၀မ်းသာရမယ့်အစား မနာလိုဖြစ်မိလို့၊ အချို့က ကိုယ်ပိုင်တဲ့ အရာတွေ ခွဲဝေမျှတရမယ့်အစား နှမြောဝန်တိုမိလို့ အဲဒီလို အပြစ်ကအမျိုးမျိုးပါ။ ဒါက စိတ်ကို အကြောင်းပြုပြီးလို့ ရရှိလာတဲ့ အပြစ်တွေပါ။ ဒီနေရာမှာ ရှိသင့်တာ ရသင့်တာထက် ပိုလွန်လာ ပြင်းထန်လာပြီဆိုယင် အဲဒီပိုလွန်ခြင်းသည် ကျူးလွန်ခြင်းပါ။ လက်ခံထားနိုင်တဲ့ဘောင်ကို ကျော်လွန်လာခြင်းဟာ ကျူးလွန်တာပါ။ အဲဒီကျူးလွန်ခြင်းနဲ့ ကပ်လို့ပါလာတာက အပြစ်ပါ။ ဒါကို သဘာဝဥပဒေသကို ဖောက်ဖျက်လို့ ရရှိလာတဲ့ အပြစ် လို့လဲဆိုနိုင်မှာပါ။\nဒီတော့ ပတ်ဝန်းကျင်ကိုအကြောင်းပြုပြီး ဖြစ်လာရတဲ့ အဲဒီအပြစ်တွေအတွက် ပြန်လည်ပေးဆောင်ရမယ့် ဒဏ် တွေကလည်း အမျိုးမျိုးရှိနိုင်မှာပါ။ ထောင်ချခံရနိုင်ခြင်း၊ ကုမ္မဏီက ထွက်ပေးရနိုင်ခြင်း၊ ကျောင်းက အထုတ်ခံရနိုင်ခြင်း၊ လင်မယား အချင်းချင်း ကွဲနိုင်ခြင်း၊ သူငယ်ချင်းအချင်းချင်း မိတ်ပျက်နိုင်ခြင်း-စသဖြင့်ပါ။ ကျန်းမာရေး ထိခိုက်နိုင်ခြင်း၊ အသက်တိုစေနိုင်ခြင်း- စသဖြင့်ကတော့ မိမိကိုယ်ကိုယ်အကြောင်းပြုပြီး ဖြစ်လာရတဲ့ အပြစ်အတွက် ရုပ်ခန္ဓာကိုယ်က ပြန်လည်ပေးဆောင်လိုက်ရတဲ့ ဒဏ်တွေပါ။\nစိတ်ကို အကြောင်းပြုပြီး ဖြစ်လာရတဲ့ အပြစ်တွေအတွက် ပြန်လည်ပေးဆောင်ရမယ့် ဒဏ်တွေကျတော့ - နှလုံးသား ပူလောင်နေနိုင်တယ်။ မျက်နှာတွေ နီမြန်းနေနိုင်တယ်။ မှိုင်တွေ နေနိုင်တယ်။ ဒီလိုပါပဲ ရုပ်ဆင်းအင်္ဂါ မလှပတော့ခြင်း၊ အသားအရေတွေ နုးညံ့သိမ်မွေ့မှု မရှိတော့ခြင်း၊ ဣနြေ္ဒတွေ ကြည်လင်မှု မရှိတော့ခြင်း၊ တွေ့မြင်ရသူတွေမှာ ချစ်ခင်မြတ်နိုးလိုစိတ် နည်းပါးလာခြင်း စသဖြင့်ပါ။ ဒါကို တစ်ခုချင်းခွဲထုတ်ဖို့ကတော့ လွယ်ကူမယ်မထင်။ နှလုံးသားရဲ့ တံခါးပေါက်ဟာ မျက်လုံးလို့ ဆိုကြပေမယ့် စိတ်နှလုံးသားအားလုံးရဲ့ တံခါးပေါက်များကတော့ ရုပ်ပိုင်းဆိုင်ရာ တစ်ခုလုံးလို့ ဆိုရမှာပါ။ ဒါ့ကြောင့်လဲ စိတ်ပိုင်းဆိုင်ရာမှာ ဖြစ်ပျက်နေတာတွေဟာ ရုပ်ခန္ဓာမှာ လာရောက်ပြီး ထင်ဟပ်နေခြင်းပါ။ ဒါတွေက စိတ်ရဲ့ကျူးလွန်ထားတဲ့ အပြစ်တွေအတွက် ရုပ်က အသွင်အမျိုးမျိုးနဲ့ ဒဏ်တွေကို ထမ်းဆောင်ပေးနေရတာပါ။\nဒါနဲ့စပ်ဆက်လို့ သတိရမိတာက “သဗ္ဗေ တသန္တိ ဒဏ္ဍဿ” ဆိုတဲ့ စကားလေးပါ။ ဒီရဲ့အဓိပ္ပါယ်က သတ္တ၀ါအများဟာ ဒဏ်ကို ထိတ်လန့်ကြောက်ရွံ့ကြတယ်-ဆိုတာပါ။ ဆိုလိုတာက ကိုယ်ကိုယ်တိုင်ရော ကိုယ်ပတ်ဝန်းကျင်မှာပါ သက်ရှိအားလုံးဟာ ဒဏ်တွေ အပေးခံရမှာကို ကြောက်လန့်ကြပါတယ်။ တကယ်တော့ သက်ရှိအားလုံးဟာ ဘ၀ကို ဒဏ်ကင်းစွာဖြင့်ပဲ ဖြတ်သန်းချင်ကြမှာပါ။ ဒါပေမယ့် ဒဏ်တွေက လုံးဝကင်းလွတ်ပြီး ဘ၀ကို ကျေနပ်နှစ်သက်စွာ လျှောက်လှမ်းနိုင်ဖို့ ဆိုတာကတော့ အခက်သားနေမှာပါ။ ဒီပါဠိတော်လေးကို ရိုးရိုးလေး ဖတ်သွားမယ်ဆိုယင်တော့ ရိုးစင်းတယ်လို့ ထင်ရပေမယ့် အဲဒီကပေးလားတဲ့ ဒဏ်ဆိုတာက အများသားပါ။\nပြန်လည်ထမ်းဆောင်ရမယ့် ဒဏ်များစွာထဲကမှ လူသားတွေ ချမှတ်ထားတဲ့ ဥပဒေကို အကြောင်းပြုပြီး ရရှိလာတဲ့ အပြစ်တွေ၊ ခန္ဓာကိုယ်က ချမှတ်ထားတဲ့ဥပဒေသကို အကြောင်းပြုပြီး ရရှိလာတဲ့ အပြစ်တွေ အဲဒီအတွက် ထမ်းဆောင်ရမယ့်ဒဏ်တွေကို နည်းအမျိုးမျိုးနဲ့ ရှောင်ရှားနိုင်ပေမယ့် စိတ်ကို အကြောင်းပြုပြီးလို့ ရရှိလာတဲ့ အပြစ်တွေအတွက် ထမ်းဆောင်ရမယ့် ဒဏ်တွေကိုတော့ ရှောင်ရှားနိုင်ဖို့ လွယ်ကူမယ် မဟုတ်ပါ။ စိတ်ကို အကြောင်းပြုပြီးလို့ ရရှိလာတဲ့ အပြစ်နဲ့ အဲဒီအတွက် ထမ်းဆောင်ပေးရမယ့်ဒဏ်ဟာ အလွန်လျင်မြန်လွန်းနေတဲ့အတွက် လက်ဖြစ်တတွတ် မျက်စိတမှိတ်အတွင်းမှာပဲ အပြစ်နဲ့အတူ ထမ်းဆောင်ရမယ့်ဒဏ်ကလဲ ကပ်လို့ ပါပြီးသား ဖြစ်နေလို့ပါ။ ဆိုလိုတာကတော့ စိတ်ကနယ်ပယ်တစ်ခုကို ကျူးလွန်လိုက်တဲ့ အခိုက်အတံ့မှာပဲ ခဏချက်ချင်းဆိုသလို ဒဏ်ကလည်း ထမ်းဆောင်နေရတော့တာပါ။\nစိတ်ကို အကြောင်းပြုပြီးလို့ ရရှိလာတဲ့ အပြစ်တွေအတွက် ထမ်းဆောင်ရတဲ့ဒဏ်တွေဟာ ပတ်ဝန်းကျင် သူတစ်ပါးက ခိုင်းစေတာမဟုတ်တော့ဘဲ စိတ်ကိုယ်တိုင်ကပဲ ပြန်လည်ထမ်းဆောင်စေတာပါ။ စိတ်ကို အကြောင်းပြုပြီးလို့ ရရှိလာတဲ့ အပြစ်တွေဟာ ပတ်ဝန်းကျင်ဆိုတဲ့ အာရုံတွေပေါ်မှာ အကြောင်းခံပါတယ်လို့ ဆိုပါစေဦး တကယ်တော့ ရှိသင့်တာ ရသင့်တာထက် ပိုမိုလွန်ကဲလာ ပြင်းထန်လာတဲ့ အဲဒီစိတ်တွေဟာ အခြားသူတစ်ပါးထံမှာ ပတ်ဝန်းကျင်ဆီမှာ ရှိတာမဟုတ်ဘဲ လွန်ကဲစေသူ ပြင်းထန်စေသူရဲ့ သန္တာန်မှာပဲ ရှိနေလို့ပါ။\n“ အာတုရကာယဿ မေ သတော အနာတုရံ စိတ္တံ ဘ၀ိဿတိ = ရုပ်သာနာကျင်စေ၊ စိတ်မနာကျင်စေနဲ့”ဒါက မြတ်ဗုဒ္ဓ မိန့်ခဲ့တာပါ။ ဆိုလိုတာက ရုပ်ပိုင်းဆိုင်ရာ ပြစ်ဒဏ်ခတ်ခြင်း ခံယင်ခံရပါစေ၊ စိတ်ပိုင်းဆိုင်ရာကိုတော့ ပြစ်ဒဏ်ခတ်ခြင်း မခံရမိပါစေနဲ့-လို့ မိန့်ဆို သတိပေးလိုက်တာပါ။ တကယ်တော့လဲ ဒီစာသားလေးဟာ အဓိပ္ပါယ်တွေ ပြည့်ဝနေသလောက် အနှစ်သာရတွေ ရှိနေသလောက် လိုက်နာကျင့်သုံးဖို့ကတော့ ခက်နေဦးမှာပါ။\nအကြောင်းက ရုပ်ခန္ဓာကိုယ်အတ္တဘော ရှိနေသမျှ ကိုယ်နဲ့အတူ ဒွန်တွဲပြီးပါနေမှာက စိတ်စေတသိက်တွေ ဖြစ်နေလို့ပါ။ အဲဒီစိတ်စေတသိက်တွေ ရှိနေသမျှ အဲဒါတွေနဲ့အတူ ရှင်သန်ရပ်တည်နေတဲ့ ရုပ်ပိုင်းဆိုင်ရာကလည်း စိတ်စေတသိက်တွေက ကျူးလွန်းထားတဲ့ အပြစ်အတွက် မလွဲမသွေ ဒဏ်ကို ထမ်းဆောင်ပေးနေရဦးမှာပါ။ ကိုယ့်စိတ်က ကိုယ့်ကို ပြန်ပေးတဲ့ ဒါမှမဟုတ် ကိုယ့်ကိုယ်တိုင် ကျူးလွန်တဲ့ အပြစ်တွေက အချိန်နဲ့အမျှဆိုတော့ ထမ်းဆောင်ရမယ့်ဒဏ်တွေကလဲ အချိန်နဲ့အမျှပါ။\nဒီအပြစ်ဒဏ်တွေကို ဝေးကွာအောင် ရှောင်ရှားဖို့နဲ့ လွတ်ကင်းဖို့ဆိုတာကတော့ သူ့အဆင့်နဲ့သူ ရှိနေမှာပါ။ အတ္တာနံ ဥပမံ ကတွာ၊ န ဟနေယျ န ဃာတယေ = မိမိကိုယ်ကိုယ် ဥပမာပြု၍ မညှင်းဆဲပါနဲ့ မသတ်ဖြတ်ပါနဲ့-ဆိုတဲ့ စကားလေးကို လိုက်နာကျင့်သုံးဖို့ မြတ်ဗုဒ္ဓက မိန့်ပါတယ်။ ဒီနေရာမှာ ဒီစာသားလေးကိုပဲ မူတည်ပြီးလို့ ပြောကြည့်ချင်ပါတယ်။\nလောကမှာ အချစ်ဆုံးဆိုတာ ဘုရားစကားတော်များအလိုအရ မိမိသည်သာလျင် ဖြစ်ပါတယ်။ မိမိကိုယ်ကိုယ် ချစ်တဲ့ ပုဂ္ဂိုလ်တစ်ယောက်အတွက် မိမိအကျိုးစီးပွါးကို လိုလားမှာပါ။ မိမိကိုယ်ကိုယ် သနားငဲ့ညှာမှာပါ။ မိမိကိုယ်ကိုယ်ချစ်တဲ့အတွက် ဘေးရန်တွေကို လိုလားမှာမဟုတ်ပါဘူး။ စိတ်ဆင်းရဲခြင်းဆိုတဲ့ အရာတွေကလည်း ကင်းဝေးချင်မှာပါ။ ကိုယ့်ကိုယ်ကို ကျေနပ်နှစ်သက်စွာဖြင့်ပဲ ဘ၀လမ်းခရီးကို လျှောက်လှမ်းချင်ကြမှာပါ။ ဒီတော့ ကိုယ့်ကိုယ်ကို ချစ်နိုင် မြတ်နိုးနိုင် ကြင်နာယုယနိုင်ယင် အခြားသူတစ်ပါးကိုကော ဘယ်လိုထည့်သွင်း စဉ်းစားမလဲ ဆိုတာပါ။\nသတ္တ၀ါများရဲ့ အကျိုးစီးပွါးကိုလိုလားခြင်း မေတ္တာ၊ သတ္တ၀ါတို့ကို ကြင်နာယုယဖေးမခြင်း ကရုဏာ၊ သတ္တ၀ါအများ ကြီးပွါးချမ်းသာတာကို ၀မ်းမြောက်ခြင်း မုဒိတာ၊ သတ္တ၀ါများအပေါ် ဘက်မလိုက်ဘဲ အညီအမျှအားဖြင့် ရှု့ကြည့်တတ်ခြင်း ဥပေက္ခာဆိုတဲ့ တရားတွေ ကိန်းနေတဲ့ပုဂ္ဂိုလ်များဟာ တမလွန်ဘ၀ ရှိခြင်း, မရှိခြင်း၊ ကုသိုလ်, အကုသိုလ်တို့ရဲ့ အကျိုးရင်းအကျိုးဆက် ရှိခြင်း, မရှိခြင်း၊ မကောင်းမှုပြုသော်လည်း ပြုသည် မည်ခြင်း, မမည်ခြင်း-တို့နဲ့ သက်ဆိုင်မှုမရှိတော့ဘဲ ယခုလက်ရှိဘ၀မှာ မိမိကိုယ်ကိုယ် ကျေနပ်နှစ်သက်မှုတွေ ရရှိနေမှာ ဖြစ်ပါတယ်-လို့ မြတ်ဗုဒ္ဓက ကာလာမသုတ်တော်မှာ မိန့်ကြားထားပါတယ်။\nမိမိနှင့်အခြားသူကို ထပ်တူပြုနိုင်ဖို့ဆိုတာမှာတော့ မေတ္တာအစရှိတာတွေ ကိန်းအောင်းနေဖို့ လိုအပ်နေမှာပါ။ မေတ္တာစတာတွေ ကိန်းနေတဲ့ပုဂ္ဂိုလ်မှသာ အခြားသူများကို မိမိနဲ့ ထပ်တူပြုနိုင်တဲ့ အစွမ်းသတ္တိ ရှိမှာပါ။ အဲဒီရဲ့ အပြန်အားဖြင့်တော့ မေတ္တာစတာတွေ မကိန်းအောင်းတဲ့သူဟာ ထပ်တူ မပြုနိုင်ဘူး ဆိုတာပါ။ အခြားသူများကို မိမိနဲ့ထပ်တူပြုခြင်းဆိုတာက ကိုယ့်ကိုယ်ကို စာနာနားလည်ပေးနိုင်သလို အခြားသူကိုလဲ စာနာနားလည်ပေးပါလို့ ဆိုလိုတာပါ။ ဒါကိုပဲ “ကိုယ်ချင်းစာ နားလည်ပေးပါ”လို့ အများသူငါက ပြောဆိုကြတာပါ။ “ကိုယ်ချင်းစာ နားလည်ပေးပါ”လို့ ပြောဆိုခြင်းသည်ပင် မေတ္တာစတာတွေ နှလုံးသားထဲမှာ တည်ထားပေးပါလို့ တောင်းဆိုထားခြင်းပဲ မဟုတ်ပါလား။\nစိတ်ပိုင်းဆိုင်ရာအရ ပြစ်ဒဏ်ချမှတ်ခံရခြင်းမှ ကင်းဝေးနေသူတွေဟာ တကယ်တော့ အပြစ်ကို ဖန်တီးလာစေနိုင် ရရှိလာစေနိုင်တဲ့ ကျူးလွန်တတ်တဲ့ အခြားစိတ်စေတသိက်တွေအစား သူတို့ရဲ့သန္တာန်မှာ မေတ္တာစတဲ့ အချက်လေးချက်ကို အစားထိုး ထည့်သွင်းထားနိုင်သူများပါဟု……………\nPosted by Maungtinyin (မောင်တင့်ယဉ်) at Friday, May 28, 2010\nကိုယ်နဲ့သူ …..မှအခြားတဖက် သူနဲ့ကိုယ် တန်ဖိုးထားကြသည်ဆိုရာဝယ်\nတစ်ခါတစ်လေမှာတော့ သူက ကိုယ့်ကို အကဲဖြတ်တယ်။ တစ်ခါတစ်လေများတော့ ကိုယ်က သူ့ကို အကဲဖြတ်ကြည့်တယ်။ တစ်ရံတစ်ခါများမှာ သူကော ကိုယ်ကော အကဲဖြတ်နေမိကြတယ်။ ရံခါအချိန်များကြတော့လဲ တစ်ယောက်နဲ့တစ်ယောက် အကဲမဖြတ်ဖြစ်ကြဘဲ မေ့မေ့လျော့လျော့နဲ့ ပြီးသွားကြတယ်။\nသူသူကိုယ်ကိုယ် အသက်ရှင်သန်နေထိုင်ကြတဲ့ ဒီကမ္ဘာမြေကြီးပေါ်မှာ တစ်နေရာရာမှာ ဆုံဆည်းမိကြပြီဆိုယင် ခုနက ပြောခဲ့သလို့ စုံးစမ်းအကဲဖြတ်မှုတွေ သိစိတ်ကဖြစ်ဖြစ် ဒါမှမဟုတ် မသိစိတ်ကဖြစ်ဖြစ် အကဲဖြတ်စုံစမ်းနေတတ်ကြတာပါ။\nဆုံဆည်းကြတယ်ဆိုတာကတော့ အမျိုးမျိုးရှိမှာပါ။ အချို့ကလည်း လူကိုယ်တိုင် မျက်မြင်ကိုယ်တွေ့ ဖြစ်ချင်ဖြစ်မှာပါ။ အချို့ကတော့ အသံကနေ တစ်ဆင့်လည်း ဖြစ်နိုင်ပါတယ်။ အချို့ကျတော့ စာတွေမှတစ်ဆင့်လို့ပဲ ပြောရမလားပါပဲ။ အမျိုးမျိုးသော ဆုံဆည်းမှုတွေ ရှိနေကြမှာပါ။ အဲဒီဆုံဆည်းမှုကနေပဲ အစပြုလို့ အကဲဖြတ်မှုတွေ စုံစမ်းမှုတွေ တပါတည်းပါလာတယ်လို့ ဆိုရမှာပါ။ ဒီလို အကဲဖြတ်မှုတွေကလည်း မှန်တဲ့အခါ တွေ့ ကြုံ ရနိုင်သလို မှားတဲ့အခါကလည်း အကြိမ်များစွာ နေမှာပါ။ မှန်ကန်စွာ အကဲဖြတ်နိုင်ခြင်းနဲ့ မှားယွင်းစွာ အကဲဖြတ်ခြင်းတို့ရဲ့ နောက်ဆက်တွဲ အကျိုးဆက်ကလေးတွေကလည်း အကဲဖြတ်ခြင်းနဲ့အတူ ကပ်လို့ လိုက်ပါနေမှာပါ။\nလူတစ်ဦးတစ်ယောက်ကို နှိုင်းဆအကဲဖြတ်ကြရာမှာ အချို့ကိုတော့ နှိုင်းဆအကဲဖြတ်ရတာလွယ်ကူလို့ သူ့ ကို သုပ္ပမေယျပုဂ္ဂိုလ်လို့ ပြောပါတယ်။ အချို့များကိုတော့ နှိုင်းဆအကဲဖြတ်ရာမှာ ခက်ခဲလွန်းလို့ သူ့ကို ဒုပ္ပမေယျပုဂ္ဂိုလ်လို့ ခေါ်ပါတယ်။ အပ္ပမေယျဆိုတာကြတော့ ပြောခဲ့တဲ့ ပုဂ္ဂိုလ်နှစ်ဦးလိုမဟုတ်တော့ဘဲ သူက နှိုင်းဆအကဲဖြတ်ဖို့ မဖြစ်နိုင်တော့တဲ့ပုဂ္ဂိုလ်ပါ။\nကျမ်းဂန်မှာတော့ အကဲဖြတ်ဖို့ လွယ်ကူတဲ့သူရဲ့ စရိုက်လက္ခဏာတွေကို ဒီလိုဖော်ပြထားပါတယ်။ အဲဒါတွေကတော့ စိတ်ပျံလွင့်နေမယ်၊ တက်ကြွနေမယ်၊ လျပ်ပေါ်တဲ့စိတ်ဖြစ်ပေါ်နေမယ်၊ နှုတ်အပြောအဆို မနုးညံ့ဖြစ်နေမယ်၊ ပရမ်းပတာ ပြောဆိုတတ်လာမယ်၊ သတိလက်လွတ်ဖြစ်နေမယ်၊ ပညာအဆင်အခြင် ကင်းမဲ့နေမယ်၊ တည်ကြည်မှုတွေ ဆိတ်သုဉ်းနေမယ်၊ စိတ်တွေ တုန်လှုပ်နေမယ်၊ ပေါ်လွင်ထင်ရှားနေတဲ့ အိနြေ္ဒ ရှိနေမယ် -ဆို တဲ့ လက္ခဏာတွေပါ။ အဲဒီရဲ့ ဆန့်ကျင်ဘက်ဖြစ်တဲ့ နှုတ်ချိုခြင်း၊ သိမ်သိမ်မွေ့ မွေ့ပြောဆိုတတ်ခြင်း၊ အမြဲသတိကပ်နေခြင်း၊ ပညာအမြော်အမြင်ရှိခြင်း၊ တည်ငြိမ်ခြင်း၊ ညင်သာတဲ့ အိနြေ္ဒ ရှိခြင်း စသဖြင့်ကတော့ အကဲဖြတ်ဖို့ ခက်ခဲတဲ့သူတွေမှာရှိတဲ့ စရိုက်လက္ခဏာတွေပါ။ မနှိုင်းဆနိုင်တဲ့ အပ္ပမေယျပုဂ္ဂိုလ်ဆိုတာကတော့\nအရဟတ္တဖိုလ်ကို ရောက်ရှိပြီးတဲ့သူတွေ ဖြစ်ပါတယ်။\nအဲသလို အကဲဖြတ်စူးစမ်းကြရာမှာ ရုပ်အဆင်းကို ကြည့်မြင်ပြီး အကဲဖြတ်သလား၊ ကျော်စောဂုဏ်သတင်းကို အားကျပြီး အကဲဖြတ်သလား၊ ဒါမှမဟုတ် ထူးထူးခြားခြားခေါင်းခေါင်းပါးပါးတွေ ကျင့်သုံးနေတာတွေ့ လို့ အကဲဖြတ်နေသလား၊ ဒီလိုမဟုတ်ပြန်ယင် ကိုယ်ကျင့်တရားတွေ ဘုရားကျောင်းကန်သုံးစွဲနေကျစကားဖြစ်တဲ့ သီလ သမာဓိ ပညာတွေ ပြည့်စုံနေတာတွေ့မြင်လို့ အကဲဖြတ်သလား။ ဒီအကဲဖြတ်လေးခုအပေါ်မှာ မူတည်ပြီးလို့ လောကမှာ အလေးစားခံ အသိအမှတ်အပြုခံ အကြည်ညိုခံပုဂ္ဂိုလ်တွေ ဖြစ်လာကြတယ်လို့ ဆိုပါတယ်။\nဆိုလိုတာကတော့ အချို့က ရုပ်အဆင်းကို နှစ်သက်သဘောကျလို့ မြတ်နိုးခင်မင်ကြတယ်။ အချို့ မှာက ဂုဏ် သတင်းကျော်စောတာကို စိတ်ဝင်စားလို့ တန်းဖိုးထားကြတယ်။ အချို့ကတော့ လူအများမလုပ်နိုင်တဲ့ ထူးထူး ခြားခြား ခြိုးခြိုးခြံခြံ ခေါင်းခေါင်းပါးပါးတွေ လိုက်နာကျင့်သုံးနေတာ တွေ့ လို့ လေးစားပူဇော်ကြတယ်။ အချို့များကတော့ ဓမ္မဆိုတဲ့ မြင့်မြတ်တဲ့အရာတွေ ကျင့်သုံးဆောက်တည်နေလို့ ဆည်းကပ်ခစားကြတယ် ဆိုတာပါ။\nဒါတွေကို နောက်ထပ် ခွဲခြားပြီး ကြည့်တဲ့အခါ အချိုးအစား မညီမျှတာကို သိရမှာ ဖြစ်ပါတယ်။ အဲဒီအထဲကမှ - ရုပ်အဆင်းကို နှစ်သက်မြတ်နိုးတတ်တာက ၃-ပုံ ပုံလျင် ၂-ပုံခန့်။ ထင်ပေါ်ကျော်ကြားတာကို တန်းဖိုးထားကြတာက ၅-ပုံ ပုံလျင် ၄-ပုံခန့်။ ခေါင်းပါးခြိုးခြံတာတွေ ကျင့်သုံးနေလို့ လေးစားကြတာက ၁၀-ပုံ ပုံလျင် ၉-ပုံခန့်။ သီလ သမာဓိ ပညာဆိုတဲ့ မြင့်မြတ်တဲ့ ဓမ္မတွေ ကျင့်သုံးနေသူကို တကယ်တမ်းကြည်ညိုတတ်သူက တစ်သိန်း (၁၀၀,၀၀၀)မှာ တစ်ယောက်(၁)ခန့် ဖြစ်ပါတယ်။\nဒီအချက်လေးချက်နဲ့ ပြည့်စုံပြီး အမြတ်နိုးခံ၊ တန်ဖိုးအထားခံ၊ အလေးစားခံ၊ အကြည်ညိုခံနိုင်တဲ့ ပုဂ္ဂိုလ်ဆိုတာကတော့ လောကကြီးမှာ ရှားရှားပါးပါးနေမှာပါ။ ဒါကိုပဲ ဘာသာရေးမျက်စိနဲ့ အကဲမဖြတ်ဘဲ ကြည့်ရိုးကြည့်စဉ် သာမန်နဲ့ အကဲဖြတ်မယ်ဆိုယင်တော့ ရုပ်ဆင်းအင်္ဂါ၊ ထင်ပေါ်ကျော်ကြားမှု၊ ကိုယ်ကျင့်တရားဆိုတဲ့ အချက် သုံးချက်အပေါ်မှာ အခြေခံပြီး တန်ဖို့ထားမှုချင်း ကွဲပြားသွားတယ်လို့ ဆိုနိုင်ပါတယ်။ ဒါကတော့ အလေးစားခံ အမြတ်နိုးခံ အချစ်ခံ အကြည်ညိုခံရတဲ့ပုဂ္ဂိုလ်ကို မြတ်နိုးတဲ့ ချစ်တဲ့ လေးစားတဲ့ ကြည်ညိုတဲ့ ပုဂ္ဂိုလ်ဘက်က ရှု မြင်ကြည့်ခြင်းပါ။ အဲဒီရဲ့အခြားတစ်ဖက် ပြောင်းပြန်လှည့်ကြည့်ယင် အလေးစားခံ အချစ်ခံ အမြတ်နိုးခံ အကြည်ညိုခံပုဂ္ဂိုလ်ကကော သူ့ ကို မြတ်နိုးသူ ချစ်နေသူ လေးစားနေသူ ကြည်ညိုနေသူကို ပြန် လည်လို့ ဘယ်လို အကဲဖြတ်နေသလဲဆိုတာပါ။\nဒီနေရာမှာ အကဲဖြတ်ရာမှာ မှန်ကန်တဲ့အဖြေကို အနီးစပ်ဆုံးပေးနိုင်တဲ့ အကဲဖြတ်နည်း တစ်နည်းအားဖြင့်တော့-လူကဲခတ်နည်းများကို ပြောကြည့်ချင်ပါတယ်။\nတစ်နံပါတ်က လူတစ်ယောက်ရဲ့ သီလရှိမှု မရှိမှု၊ ကိုယ်ကျင့်တရားကောင်း မကောင်းကို အတူတကွ နေကြည့်မှ သိနိုင်ပါတယ်။ အဲဒီလိုသိနိုင်တယ်ဆိုရာမှာလည်း ကြာမြင့်စွာနေကြည့်မှ သိနိုင်မှာပါ။ အချိန်တိုအတွင်း မသိနိုင်ပါဘူး။ ဒါကလည်း စိတ်နှလုံးထဲမှာ ထည့်သွင်းထားမှ သိနိုင်တာပါ။ စိတ်နှလုံးထည့်သွင်းမထားဘူးဆိုယင် မသိနိုင်ပါဘူး။ ဒါတွေ ပြည့်စုံပေမယ့်လည်း ပညာရှိတဲ့ပုဂ္ဂိုလ်ကသာ သိမြင်နိုင်မှာပါ။ ပညာမရှိယင်တော့ သိမြင်ဖို့ ခဲယဉ်းပါလိမ့်မယ်။\nနှစ်နံပါတ်က လူတစ်ဦးတစ်ယောက် စင်ကြယ်မှုရှိ မရှိကို နှီးနှောပြောဆိုကြည့်မှ သိနိုင်မှာပါ။ အဲဒီလို နှီးနှော ပြောဆိုကြည့်ရာမှာလည်း ကြာမြင့်စွာ ပြောဆိုကြည့်မှ၊ စိတ်နှလုံးထဲ ထည့်သွင်းထားမှ၊ ပညာရှိသူလည်းဖြစ်မှ သိနိုင်မှာပါ။\nသုံးနံပါတ်က လူတစ်ဦးတစ်ယောက် ညဏ်စွမ်းရည် ရှိ မရှိကို ဘေးရန်ကျရောက်လာတဲ့အခါမှ သိနိုင်မှာပါ။ အဲဒါ ကလည်း အချိန်တိုအတွင်းမှာ၊ စိတ်ထဲနှလုံးသွင်းမထားယင်၊ ပညာအားနည်းနေမယ်ဆိုယင် မသိနိုင်ပါဘူး။\nလေးနံပါတ်က လူတစ်ဦးတစ်ယောက် ပညာ ရှိ မရှိကို ဆွေးနွေးပြောဆိုကြည့်မှ သိနိုင်မှာပါ။ အထက်သုံးခုက ပြောခဲ့သလိုပါပဲ အချိန်အတိုင်းအတာ၊ နှလုံးသွင်းတဲ့စိတ်ထား၊ ပညာ အနိမ့်အမြင့်တွေပေါ်မှာမူတည်ပြီးမှသာ သိမြင်နိုင် အကဲဖြတ်နိုင်မှာပါ။\nဒီစကားလေးချက်ကို ထောက်ဆကြည့်မယ်ဆိုယင် သာမန်လူသားတစ်ယောက်က အလေးစားခံ အမြတ်နိုးခံ အကြည်ညိုခံပုဂ္ဂိုလ်ကို ရွေးချယ်တတ်ဖို့ဆိုတာ တကယ်တော့ ခဲယဉ်းနေဦးမယ် ဆိုတာပါ။ ဒီခဲယဉ်းနေခြင်းကပဲ အကြည်ညိုခံ အလေးစားခံပုဂ္ဂိုလ်တွေအတွက် အခွင့်အရေး အားသာသွားစေတယ်လို့ ဆိုရမှာပါ။ ဒါ့ကြောင့်လည်း လောကမှာ အကိုးကွယ်ခံတွေက နေရာတိုင်းလိုလိုမှာ များပြားနေတာပါ။ ဇာတံ သရဏတော ဘယံ-ဆိုတဲ့ စကားလေးက ကိုးကွယ်ခြင်းကြောင့် ဘေးအန္တရာယ်တွေ ကျရောက်လာတတ်တယ်ဆိုတာပါ။ ဒါကိုပဲ ကိုးကွယ်ခြင်းဆိုတဲ့ ဘာသာရေးဆန်တဲ့ ဝေါဟာရကိုမသုံးဘဲ သာမန်ပြောကြည့်မယ်ဆိုယင်တော့ ကိုယ်က သူ့ ကို အမြတ်တနိုးတန်ဖိုးတွေထားခြင်းကပဲ ရံခါများမှာ ကိုယ့်ဆီကို စိတ်ဆင်းရဲစေတာတွေ သယ်ဆောင်လာတယ် လို့ ဆိုနိုင်ပါတယ်။ ကိုးကွယ်တယ်ဆိုတာ တကယ်တော့ အမြတ်တနိုးတန်ဖိုးထားခြင်းပါပဲ။\nဒီလို အမြတ်တနိုးတန်ဖိုးထားကြတယ်ဆိုတာ လောကမှာ အများသားနေမှာပါ။ ဘာသာရေးအားသန်သူများကတော့ ဗုဒ္ဓ၊ ခရစ်တော်၊ မိုဟာမက်၊ ကွန်ဖြူးသျှပ်တို့လို့ ဘာသာရေးခေါင်းဆောင်တွေကို တန်ဖိုးထားကြမှာပါ။ အတွေးအခေါ်အားသန်သူများကတော့ သူတို့တန်ဖိုးထားတာက အရစ္စတိုတယ်၊ ပလေတို၊ ဘာထရန်ရပ်ဆယ် စသဖြင့် အများသားနေမှာပါ။ အဲသလိုပါပဲ စာပေကိုတန်ဖိုးထားသူများ၊ သိပ္ပံပညာကို မြတ်နိုးသူများ၊ သူတော်စင်ကို စိတ်ဝင်စားသူများ၊ ဂီတကို ခုံမင်သူများ၊ ပရဟိတကို အားကျသူများ၊ ကဗျာကို စွဲလမ်းနေသူများ၊ ချစ်ခြင်းမှာ သာယာပျော်မွေ့ သူများ၊ စစ်ရေး နိုင်ငံရေးတွေမှာ ပျော်ပိုက်နေသူများ၊ ငြိမ်းချမ်းရေး တည်ဆောက်လိုသူများ စသဖြင့် သူတို့နှလုံးသားက တောင်းဆိုတဲ့အတိုင်း အမြတ်တနိုးတန်ဖိုးထားနေကြတာပါ။ တန်ဖိုးထားကြပုံချင်း မတူညီကြတာနဲ့အမျှ တန်ဖိုးအထားခံ အမြတ်နိုးခံ ပုဂ္ဂိုလ်တွေကလည်း အမျိုးမျိုး ကွဲပြားနေကြမှာပါ။ ဒါတွေကလဲ တကယ်တော့ အကဲဖြတ်ခြင်းအပေါ်မှာ အခြေခံပြီး ပေါ်ပေါက်လာတဲ့ အမြတ်တနိုးတန်ဖိုးထားမှုတွေပါ။\nဒီနေရာမှာတော့ ကိုယ်ချစ်ခင်တဲ့အရာတွေဟာ ချစ်ခင်မှုနဲ့အတူ ညီမျှနေဖို့၊ ကိုယ်တန်ဖိုးထားတဲ့အရာတွေဟာ တန်ဖိုးထားမှုနဲ့အတူ ထိုက်တန်နေဖို့၊ ကိုယ်မြတ်နိုးတဲ့အရာဟာ မြတ်နိုးမှုနဲ့အတူ တပြေးညီဖြစ်နေဖို့၊ ကိုယ်လေးစားတဲ့ အရာတွေဟာ လေးစားမှုနဲ့အတူ လိုက်လျောညီထွေ ဖြစ်နေဖို့၊ ကိုယ်ကြည်ညိုတဲ့အရာတွေဟာ ကြည်ညိုမှုနဲ့အတူ တန်းတူဖြစ်နေဖို့ လိုအပ်နေမလားလို့ပါ။ ဘာ့ကြောင့်လဲလို့ မေးခဲ့မယ်ဆိုယင်တော့ ကိုယ်ကိုယ်တိုင်ရော ပတ်ဝန်းကျင်မှာပါ “ပုဂ္ဂိုလ်ခင်မှ တရားမင်”ဆိုတဲ့စကားအတိုင်း ချစ်ခင်သူ၊ တန်ဖိုးထားသူ၊ မြတ်နိုးသူ၊ လေးစားသူ၊ ကြည်ညိုသူရဲ့ စကားတွေ အပြုအမူတွေကို လိုက်ပါဆောင်ရွက်ဖို့ နာခံတတ်တဲ့ အလေ့အကျင့်တွေ ပါနေပြီးသား ဖြစ်နေလို့ပါ။ အကယ်လို့ ကိုယ် အကဲဖြတ်ထားတဲ့သူဟာ ကိုယ်အကဲဖြတ်တဲ့အတိုင်း တန်ဖိုးမြင့်နေပါက ပျော်ရွှင်ချမ်းမြေ့စရာကောင်းတဲ့ ဆုံဆည်းမှုပါ။ မိမိအကျိုးကိုလဲ ဆောင်ရွက်ပေးနိုင်မှာပါ။ ဒါပေမယ့် ကိုယ် အကဲဖြတ်ထားတဲ့သူက ကိုယ်မြင့်တင်ထားတဲ့ တန်ဖိုးအတိုင် ထင်သလောက် မဟုတ်ခဲ့ယင် အဲဒီဆုံဆည်းမှုဟာ စိတ်ပင်ပန်းစရာတွေကို သယ်ဆောင်လာနိုင်တဲ့အတွက် ကောင်းသောဆုံဆည်မှုလို့ ပြောဖို့ခက်မှာပါ။ မိမိအကျိုးစီးပွါးကိုလည်း ဆောင်ရွက်ပေးဖို့ ဖြစ်ကောင်းမှဖြစ်နိုင်မှာပါ။\nအဲဒီတော့ ကိုယ်ကသူ့ကို သူကကိုယ့်ကို တစ်ဦးနဲ့တစ်ဦး အကဲဖြတ်ကြရာမှာ တန်ဖိုးကိုတွက်ကြရာမှာ\nမြတ်ဘုရားမိန့်ခဲ့သလိုပါပဲ အချိန်လေးတွေပေးဖို့ လိုအပ်သလို နှလုံးသားထဲမှာလဲ နေရာပေးဖို့ လိုအပ်နေမှာပါ။ ညဏ်အမြော်အမြင်လေးတွေနဲ့ ဆင်ခြင်ဖို့ဆိုတာကတော့ မပါမဖြစ်တဲ့ အစိတ်အပိုင်းတစ်ရပ်ပါလို့………\nPosted by Maungtinyin (မောင်တင့်ယဉ်) at Sunday, May 23, 2010\nကိုယ်ဘက်က သူများကို တွေဝေနေရတာမျိုး၊ သူတစ်ပါးက ကိုယ့်ကို တွေးတောနေရတာမျိုး၊ ကိုယ်နှင့်အတူ သူကပါ သို့လော သို့လော မဆုံးဖြတ်နိုင်ဘဲ ဖြစ်နေရတာမျိုး၊ ကိုယ်ရောသူပါ ယုံးမှားသင်္ကာ မရှိတော့တာမျိုး။ ဒါကတော့ တစ်ယောက်နဲ့တစ်ယောက် ဖြစ်တတ်တဲ့ သံသယလေးတွေကနေ ပေါက်ဖွါးလာတဲ့ စကားလုံးလေးတွေပါ။\nဆန့်ကျင်ဘက်အရာတွေ ပြည့်နှက်နေတဲ့ ကမ္ဘာလောကကြီးမှာ လူအများဟာ ရပ်တည်နေကြရတာပါ။ လူအများစုကြားထဲမှာ နေထိုင်နေကြပေမယ့် အထီးကျန်နေတဲ့သူတွေ ခွဲခြားခံနေရသူတွေ အများသားဆိုတာပါ။ လူအများဟာ မိသားစုတစ်ခုအတွင်းမှာ နီးနီးကပ်ကပ်နေကြပေမယ့် တကယ်တော့ တစ်ဦးနဲ့တစ်ဦး ဝေးကွာနေကြသူတွေလဲ မနည်းပါ။ အဲဒီမိသားစုရဲ့ အခြားတစ်ဖက်ကို ရောက်နေခြင်းခံနေရတာပါ။ နားလည်ခြင်းနဲ့ ရိုးသားမှုတွေ ကင်းကွာနေကြတဲ့အခါ တစ်ယောက်က အခြားသူတစ်ယောက်ကို မယုံကြည်နိုင်သလို အခြားတစ်ယောက်ကလည်း အဲဒီသူကို ပြည်လည်လို့ စိတ်မချပြန်ပါဘူး။\nသံသယဆိုတာ အမျိုးမျိုးသောအကြောင်းတွေကြောင့် ဖြစ်တတ်ပါတယ်။ လင်မယားအချင်းချင်း၊ သားသမီးနဲ့ မိဘ၊ ညီအကို မောင်နှမအချင်းချင်း၊ သူငယ်ချင်းအချင်းချင်း စသဖြင့် တစ်ဦးနဲ့တစ်ဦး စပ်ဆက်နေသမျှ အကြောင်းတစ်မျိုးမျိုးနဲ့ သံသယတွေ ဖြစ်နေရဦးမှာပါ။ အဲဒီကမှတစ်ဆင့် ခိုက်ရန်ဖြစ်ကြ၊ နောက်ဆုံးတစ်ဦးနဲ့တစ်ဦး မခေါ်မပြောနိုင်တဲ့အဆင့်ထိ ရောက်ရှိခဲ့ကြတာတွေလည်း အများသားပါ။ အဲဒီလို သံသယတွေထဲမှာ အချို့သောသံသယများကြတော့ စိတ်ထဲမှာ တစ်နုံ့ နုံ့ ခံစားနေရတတ်ပါတယ်။ အချို့ သံသယကတော့ သံသယမှ ဒေါသ ရန်ငြိုး အမုန်းတရားဆီသို့ ကူးပြောင်းရောက်ရှိသွားတာတွေကလည်း အများကြီးနေမှာပါ။ မိသားစု အသိုင်းအ၀ိုင်းထက် ကျော်လွန်ပြီး လူမျိုးတစ်မျိုးနဲ့တစ်မျိုး၊ နိုင်ငံတစ်ခုနဲ့တစ်ခု၊ ဘာသာအယူဝါဒ တစ်ခုနဲ့တစ်ခု စသဖြင့် သံသယမှ နောက်ဆုံး စစ်ဖြစ်ပွါးတဲ့အထိပါ။\nကိုယ်ကိုယ်တိုင်လဲ တစ်ခါတစ်ရံ သူများတွေကို သံသယတွေ ဖြစ်ဖူးပါတယ်။ ကိုယ်ကိုယ်တိုင်က စကားလုံး အားဖြင့်ဖြစ်စေ၊ အပြုအမူအားဖြင့်ဖြစ်စေ တစ်နည်းအားဖြင့်တော့ ကာယကံနဲဖြစ်ဖြစ် ၀စီကံနဲ့ဖြစ်ဖြစ် မမှားယွင်းသင့်ဘဲ မှားယွင်းတဲ့အခါ၊ ကိုယ်ပြောလိုချင်တဲ့အကြောင်းအရာကို တစ်ဖက်သား နားလည်အောင် ရှင်းမပြနိုင်တဲ့ အခါမျိုးများမှာ သူတစ်ပါးက ကိုယ့်ကို သံသယတွေဖြစ်တာလည်း ခံရဖူးပါတယ်။ ကိုယ်မပိုင်တဲ့နယ်ပယ်တစ်ခုကို ၀င်တိုးမိတဲ့အခါမျိုးများမှာ ကိုယ့်ရဲ့မကျွမ်းကျင်မှုကြောင့် သံသယတွေအဖြစ်ခံရတဲ့အကြိမ်တွေလဲ ရှိနေတာပါ။ တစ်ခါတစ်လေမှာ ကိုယ်က အဲဒီသံသယတွေကို ပြေပျောက်ဖို့ ကြိုးစားလေလေ အခြားတစ်ဖက်သူက ကိုယ့်ကို ပိုလို့များ သံသယတွေက များလာလေလေ တိုးပွါးလာလေလေဆိုတာမျိုးကိုလည်း ကြုံရတတ်ပါတယ်။\nအဲဒီသံသယတွေဟာ သံသယဖြစ်တဲ့အတိုင်း တကယ်ဖြစ်တတ်တာလည်း ရှိတတ်ပါတယ်။ ဒါပေမယ့် တကယ် လက်တွေ့ မှာတော့ သံသယဖြစ်တဲ့အတိုင်း ပေါ်ပေါက်လာတာထက် သံသယစိတ်တွေ လွန်ကဲနေတာက ပိုလို့ များပါတယ်။ ဒါကြောင့်လဲ “သံသယဆိုတဲ့ သံချပ်ကာအင်္ကျီဝတ်ထားတဲ့သူဟာ မိမိကိုယ်ကိုယ် အကာအကွယ် ပေးနိုင်သည်ထက် ၀တ်ဆင်ထားရခြင်းက ပိုလို့ လေးလံပါတယ်” ဆိုတဲ့ စကားလေးက ပေါ်ပေါက်လာတာနေမှာပါ။ ဆိုလိုတာကတော့ “ဖြစ်လာမှာလား? မဖြစ်လာဘူးလာ? မှားသလား? မှန်သလား?”ဆိုတာ ကျိန်းသေတာ မဟုတ်ပေမဲ့ သံသယကို ထွေးပိုက်ထားရခြင်းက စိတ်ကို ပိုလို့ လေးလံစေတယ်၊ ပင်ပန်းစေတယ်ဆိုတာပါ။\n“ကာလာမမင်းသားတို့ - သင်တို့အား ယုံမှားခြင်းငှါ သင့်ပေ၏။ တွေးတောခြင်းငှါ သင့်ပေ၏။ သင်တို့အား ယုံမှားခြင်းငှါ သင့်သောအရာ၌ ယုံမှားခြင်း ဖြစ်၏”။ ဒါကတော့ မြတ်ဗုဒ္ဓက ကာလာမမင်းသားတွေကို မိန့်ကြားတဲ့စကားပါ။ ကေသမုတ္တိဆိုတဲ့ မြို့ငယ်လေးကို ဘာသာရေးခေါင်းဆောင်အမျိုးမျိုးက “သူ့ဘာသာက ကောင်းတယ်၊ သူများဘာသာကတော့ မကောင်းဘူး”ဆိုပြီး ၀င်ရောက်ဟောပြောနေကြတာပါ။ ဒီတော့လဲ ကေသမုတ္တိမြို့သား ကာလာမမင်းသားတွေဟာ ဘာသာတရားအပေါ်မှာ ရှုပ်ထွေးမှုတွေ ဖြစ်နေတယ်ဆိုတာ ထူးဆန်းမယ်တော့မဟုတ်ပါဘူး။ မြတ်ဗုဒ္ဓ ကြွရောက်လာတဲ့အခါ ကာလာမမင်းသားတွေက ဘာသာရေးခေါင်းဆောင်များဟောပြောမှုရဲ့ ဘာသာဝါဒအမျိုးမျိုးကြောင့် “ဘယ်ဟာအမှား၊ ဘယ်ဟာကတော့အမှန်” ဆိုတာကို သူတို့ ကိုယ်တိုင် ဆုံးဖြတ်နိုင်စွမ်းမရှိဘူးလို့ ဘုရားရှင်ကို လျှောက်ထားကြခြင်းပါ။ အဲဒီလိုလျောက်ထားလို့ မြတ်ဗုဒ္ဓက ဒီစကားလေးကို မိန့်ကြားတာပါ။\nဒီနေရာမှာ မြတ်ဘုရားက ယုံမှားသံသယအပေါ်မှာ ပြစ်တင်မိန့်တော်မူခြင်း မရှိဘူးဆိုတာကိုပါ။ ဖြစ်တတ်တဲ့ သံသယကို မြတ်ဘုရားက ကောင်းစွာလက်ခံတယ် ဆိုတာပါပဲ။ ကိုယ်ကိုယ်တိုင်ရော သူတစ်ပါးကိုပါ ဖြစ်သင့်ဖြစ်ထိုက်တဲ့ သံသယမျိုးဖြစ်လာပါက နားလည်လက်ခံ ခွင့်လွှတ်တတ်ဖို့ လိုတယ်ဆိုတာကို ဒီစာသားလေးက ပြနေသလားလို့ပါ။\nယုံမှားသံသယဆိုတာ အဘိဓမ္မာအလိုအရတော့ ၀ိစိကိစ္ဆာစေတသိက်ပါ။ ၀ိတက်ဆိုတဲ့ ကြံစည်တဲ့သဘောနဲ့ ၀ိစိကိစ္ဆာဆိုတဲ့ ယုံမှားသံသယတို့ဟာ ကွဲပြားခြားနားပါတယ်။ စာရဲ့အဓိပ္ပါယ်၊ ဒါမှမဟုတ် တစ်စုံတစ်ခု အမှုကိစ္စ၊ အဲသလိုမှမဟုတ် ခရီးသွားရာမှာ လမ်းကိုဖြစ်စေ “ဟုတ်မှ ဟုတ်ပါ့မလား၊ ပြုလို့ တော်ပါ့မလား”စသဖြင့် ယုံမှားသံသယ ဖြစ်တတ်ကြပါတယ်။ တကယ်တော့ ရဟန္တာများမှာတောင် ၀ိနည်းတော်ဆိုင်ရာများမှာ “ဒီအမှုဟာ အပ်မှ အပ်ပါ့မလား”လို့ ယုံးမှားတော်မူကြပါသေးတာပါ။ ဒီလိုယုံမှားကြခြင်းကိုတော့ အချို့အရာများဟာ စဉ်းစားကြံစည်တတ်တဲ့ညဏ်၊ အချို့အရာများက အကြံသက်သက် ၀ိတက်သဘောသာ ဖြစ်ပါတယ်။ ၀ိစိကိစ္ဆာအတုလို့လဲ ပြောနိုင်ပါတယ်။ ၀ိစိကိစ္ဆာအစစ်ဆိုတာကတော့ အမှန်တကယ် ယုံသင့်ပါလျက် ယုံထိုက်ပါလျက်နဲ့\nမယုံသင်္ကာ ဖြစ်နေခြင်းများကိုသာ ဆိုလိုပါတယ်။\nကျမ်းဂန်များမှာတော့ ဖြစ်တတ်တဲ့ ယုံမှားသံသယများကို ဒီလို ဖော်ထုတ်ပြထားပါတယ်။\n(၁-၂-၃-၄-၅) ငါသည် အတိတ်ကာလတုန်းက ဖြစ်ခဲ့ဘူးသလား၊ မဖြစ်ခဲ့ဘူးဘူးလား၊ အဘယ်သူ ဖြစ်ခဲ့ဘူးသနည်း၊ အဘယ်သို့ ဖြစ်ခဲ့ဘူးသနည်း၊ အဘယ်သူဖြစ်ပြီး၍ အဘယ်သူ ဖြစ်ခဲ့ဘူးသနည်း၊\n(၆-၇-၈-၉-၁၀) ငါသည် အနာဂါတ်ကာလမှာ ဖြစ်လတံ့လား၊ မဖြစ်တော့ဘူးလား၊ အဘယ်သူ ဖြစ်မှာလဲ၊ အဘယ်သို့ ဖြစ်မှာလဲ၊ အဘယ်သူဖြစ်ပြီး၍ အဘယ်သို့ဖြစ်လတံ့နည်း၊\n(၁၁-၁၂-၁၃-၁၄-၁၅-၁၆) ငါသည် ယခုပစ္စုပ္ပန်ဘ၀မှာ ငါဖြစ်သလား၊ ငါမဟုတ်ဘူးလား၊ ငါ အဘယ်သူ ဖြစ်သနည်း၊ ငါ အဘယ်သို့ ဖြစ်သနည်း၊ ငါ အဘယ်မှ လာသနည်း၊ ငါ အဘယ်သို့ သွားလတံ့နည်း- ဆိုပြီး ၁၆-မျိုး ပြဆိုထားပါတယ်။\nနောက်တစ်နေရာမှာတော့ (၁-၂-၃-၄) မြတ်ဘုရားရှင်၊ တရားတော်၊ သံဃာတော်၊ အကျင့်သိက္ခာ၌ ယုံမှားတွေးတောခြင်း၊ (၅-၆-၇) ဖြစ်ပြီးသောခန္ဓာ၊ ဖြစ်လတံ့သောခန္ဓာ၊ ဖြစ်ပြီး- ဖြစ်လတံ့သောခန္ဓာစသည်တို့၌ ယုံမှားတွေးတောခြင်း၊ (၈) အကြောင်းအကျိုးတရားတို့၌ ယုံမှားတွေးတောခြင်းရယ်လို့ ၈-မျိုး ဖွင့်ဆိုထားပါသေးတယ်။\nဒါတွေကတော့ ဘာသာရေးအပေါ်မှာ အခြေခံထားတဲ့ သံသယတွေပဲလို့ ဆိုလိုပါက ဆိုနိုင်ပါတယ်။ ဒါပေမယ့် ဖြစ်ပျက်နေတဲ့အရာဝတ္ထုမှန်သမျှဟာ အကြောင်းအကျိုးဆိုတဲ့ အ၀န်းအ၀ိုင်းတစ်ခုတည်းမှာပဲ ဖြစ်နေတော့ သံသယဆိုတာကလည်း တကယ်တော့ အကြောင်းအကျိုးဖြစ်စဉ်တွေပါပဲ။\nမြတ်ဗုဒ္ဓက ဆိုခဲ့ပြီးတဲ့အတိုင်း လူသားတွေရဲ့သဘာဝအရ သံသယဖြစ်တတ်တာကို လက်ခံထားပေမယ့် မြတ်ဗုဒ္ဓဟာ မိမိ(မြတ်ဘုရားရှင်)ရဲ့ အယူဝါဒအပေါ်မှာ ယုံမှားသံသယရှိနေတာမျိုးကိုတော့ ပယ်ဖျောက်ပေးဖို့ အမြဲအာသီသ ရှိနေတယ်ဆိုတာပါ။ ဒါ့ကြောင့် မြတ်ဘုရားရှင်ဟာ ပရိနိဗ္ဗာန်ပြုတော်မမူမီ “အချိန်အနည်းငယ် အလိုမှာပဲ” တပည့်များကို တိုက်တွန်းစကား မိန့်ကြားခဲ့ခြင်း ဖြစ်ပါတယ်။ အဲဒီမိန့်ကြားထားတာကတော့ -\n“ရဟန်းတို့ - ဘုရား၌ဖြစ်စေ၊ တရားတော်၌ဖြစ်စေ၊ သံဃာတော်၌ဖြစ်စေ၊ မဂ်၌ဖြစ်စေ၊ အကျင့်၌ဖြစ်စေ ယုံမှား တွေးတောခြင်းသည် တစ်စုံတစ်ယောက်သောရဟန်းအား ဖြစ်လျက်ရှိငြားအံ့။ ရဟန်းတို့ - ငါ့အား မေးကြကုန်လော့၊ “မြတ်စွာဘုရားသည် ငါတို့၏မျက်မှောက်၌ ထင်ရှားရှိခဲ့ပါလျက် ငါတို့သည် မြတ်စွာဘုရားကို ရှေ့တော်၌ ပြန်၍မေးခြင်းငှါ မစွမ်းနိုင်ကြပါတကား”ဟု သင်တို့သည် နောင်တတစ်ဖန် ပူပန်ခြင်း မဖြစ်ကြစေကုန်လင့်” လို့ ဖြစ်ပါတယ်။\nရဟန်းတော်တွေကို မြတ်ဘုရားက ဒီလိုမေးမြန်းခြင်းဟာ သုံးကြိမ်တိုင်တိုင်ပါ။ ရဟန်းတော်များက ပြန်လည် လျှောက်ကြားခြင်း ဖြေကြားခြင်းမရှိဘဲ ဆိတ်ဆိတ်နေတော်မူလို့ မြတ်ဘုရားက နောက်ထပ် ဒီလို မိန့် ပါတယ်။\n“ ရဟန်းတို့ - သင်တို့သည် ဘုရား၌ ရိုသေသဖြင့် မမေးကြသည်ရှိသော်လည်း ဖြစ်ငြားအံ့။ ရဟန်းတို့ - အဖော် ရဟန်းအချင်းချင်းအားမူလည်း မိမိ၏ယုံမှားတွေးတောခြင်းကို ပြောကြားလော့” ဆိုတာကိုပါ။\nဒီမိန့်ကြားချက်ကလေးတွေကို ကြည့်မယ်ဆိုယင် မြတ်ဘုရားရှင်ဟာ ဘုရားအစရှိတဲ့ အပေါ်မှာ သံသယဖြစ်တာမျိုးကို လိုလားတော်မမူဘူးဆိုတာ ထင်ရှားပါတယ်။ အဲဒီလို မလိုလားသလို သံသယကို မွေးမြူထားတာကို လက်မခံဘူးဆိုတာပါ။ ဖြေရှင်းသင့်တဲ့အရာကို ချက်ချက်ဖြေကြားတော်မူမယ်ဆိုတာ ယုံကြည်နေမိပါတယ်။ ဒါကလည်း မြတ်ဗုဒ္ဓရဲ့ဓမ္မတွေဟာ မှန်ကန်နေတဲ့အတွက်ကြောင့်ပါ။ အဲဒီရဲ့အခြားတစ်ဖက်မှာကတော့ မိမိတို့ အားလုံးဟာလဲပဲ ကိုယ်ကိုယ်တိုင်မှန်ကန်တယ်ဆိုတာ သိနေပါလျက် မဖြေရှင်းသင့်ဘူးလားဆိုတာပါ။\nမြတ်ဗုဒ္ဓဟာ ဘာ့ကြောင့် ယုံမှားသံသယကို ဖြေရှင်းပေးဖို့ ပရိနိဗ္ဗာန်စံလွန်တော်မူခါအနီးထိ လိုလားအာသီသ ရှိတော်မူပါသလဲ ဆိုတာကတော့ ဒီမိန့်တော်မူချက်လေးကပဲ အဖြေပေးမလားလို့ပါ။ အဲဒါကတော့ -\n“ဓောတက - လောက၌ ယုံမှားမှုရှိသူ တစ်ဦးတစ်ယောက်ကိုမျှ လွတ်မြောက်စေချင်ငှါ ငါဘုရား တတ်နိုင်မည်မဟုတ်။ သင်သည် မြတ်သောနိဗ္ဗာန်တရားကို သိလတ်သော် ဤနည်းဖြင့် ဤသံသရာအယဉ် ‘သြဃ’ကို လွန်မြောက်နိုင်ရာ၏” ဆိုတာပါ။\nယုံးမှားမှုတွေ သံသယတွေဟာ လောကီကောင်းကျိုးများကို ထိခိုက်စေနိုင်ယုံမျှမက လွတ်မြောက်မှုအတွက်ပါ အန္တရာယ်ပြုနေတယ်ဆိုတာကို ဒီမိန့်ဆိုတော်မူချက်ကလေးက အသိပေးလို့နေပါတယ်။\nမြတ်ဗုဒ္ဓဟောကြားထားချက်အရ အမြင့်ဆုံးပန်းတိုင်ဖြစ်တဲ့ နိဗ္ဗာန်ကို ရောက်ဖို့အတွက် အဆင့်လေးဆင့်နဲ့ တက်ရောက်ကြရတာပါ။ အဆင့်တိုင်း အဆင့်တိုင်းမှာ အဲဒီအဆင့်နဲ့လျော်ညီစွာ အကျိုးသက်ရောက်မှုများ ရှိနေပါတယ်။ အဲဒီအထဲကမှ အောက်ထစ်ဆုံးဖြစ်တဲ့ သောတာပန်ပုဂ္ဂိုလ်အဖြစ် ရရှိခဲ့မယ်ဆိုလျင် ဒိဋ္ဌိ၊ ၀ိစိကိစ္ဆာတို့ကို ပယ်သတ်နိုင်ပြီး ဖြစ်ပါတယ်။ ဒါ့ကြောင့် ယုံမှားခြင်း ၀ိစိကိစ္ဆာကို ပယ်သတ်နိုင်မှသာလျင် သောတာပန်ဖြစ်တယ်လို့ အပြန်အားဖြင့် ယူနိုင်ပါတယ်။\nဒီနေရာမှာ သောတာပန်ဖြစ်တဲ့ပုဂ္ဂိုလ်ရဲ့ စွမ်းရည်သတ္တိများကို ဆက်လက်လို့ ပြောချင်ပါတယ်။\n“ထိုသောတာပန် ဖြစ်ပြီးသောပုဂ္ဂိုလ်သည် -ဒိဋ္ဌဓမ္မော -ကိုယ်တိုင် မြင်အပ်ပြီးသော တရားရှိ၏။ ပတ္တဓမ္မော - ကိုယ်တိုင်ဆိုက်ရောက်အပ်ပြီးသော တရားရှိ၏။ ၀ိဒိတဓမ္မော -ကိုယ်တိုင်သိအပ်ပြီးသော တရားရှိ၏။ ပရိယောဂါဠဓမ္မော -ကိုယ်ပိုင်ညဏ်ဖြင့် သက်ဝင်အပ်ပြီးသော တရားရှိ၏။ တိဏ္ဏ၀ိစိကိစ္ဆော -ယုံမှားခြင်း၏ တစ်ဘက်ကမ်းသို့ ရောက်အောင် ကူးမြောက်ပြီး၏။ ၀ိဂတကထံကထော -သို့လော သို့လော တွေးတောယုံမှားခြင်းမှ လွတ်ကင်း၏။ ဝေသာရဇ္ဖပတ္တော -ကြောက်ရွံ့ မှုကင်းလျက် ရဲရင့်ခြင်းသို့ ရောက်၏။ အပရပ္ပစ္စယော သတ္ထုသာသနေ - မြတ်စွာဘုရား၏သာသနာတော်အတွင်း၌ သိမြင်ပြီးသော ညဏ်အစွမ်းအားဖြင့် သူတစ်ပါးတို့အား ယုံကြည်အားထားခြင်းမရှိတော့ပေ”\nဖော်ပြပါစကားတွေထဲက တိဏ္ဏ၀ိစိကိစ္ဆော၊ ၀ိဂတကထံကထော-ဆိုတဲ့ စကားတွေက သောတာပန်ပုဂ္ဂိုလ်ဟာ သံသယကင်းစင်ပြီး ဖြစ်ကြောင်းကို ဖော်ပြနေတယ်ဆိုတာပါ။ သူ့ရဲ့အပြန်အားဖြင့်တော့ သောတာပန်မဖြစ်သေးသမျှ ယုံမှားမှုသံသယများဟာ လူသားတွေနဲ့အတူ အမြဲဒွန်တွဲလျက် ရှိနေဦးမယ်ဆိုတာပါ။\nဒါကို နားလည်းနေမိပြန်တော့ သံသယဆိုတဲ့အရာက ကိုယ်ကိုယ်တိုင်ရော ကိုယ့်ပတ်ဝန်းကျင်ကသူတွေပါ အချိန်ပြည့်လွန်မြောက်ဖို့ ခက်သားဆိုတာပါ။ တစ်နေ့မဟုတ်တစ်နေ့နေ့ အနည်းအများ အကြီးအသေး ကွားခြားပြီး ပေါ်ပေါက်နေဦးမှာပါ။ အဲဒီလို ပေါ်ပေါက်လာတဲ့အခါ မြတ်ဗုဒ္ဓဟာ ဖြေရှင်းသင့်တဲ့ သံသယမျိုးဖြစ်ပါက သိုသိပ်ထားခြင်းမျိုးကို လိုလားတော်မမူဘဲ ဖြေရှင်းဖို့သာ အာသီသရှိတော်မူတယ်ဆိုတာကို အမှတ်ရနေသင့်ပါတယ်။ အဲသလိုပါပဲ မိမိသူတစ်ပါး နှစ်ဦးသားအတွက် ဖြေရှင်းသင့်တဲ့သံသယဖြစ်ပါက ဖြေရှင်းခြင်းကသာ ပိုလို့ကောင်းမယ်လို့ တွေးမိခြင်းပါ။ ဒီလိုဖြေရှင်းလိုက်တဲ့အတွက် သံသယကို ပြေပျောက်သွားစေမှာပါ။ ဒါပေးမယ် အချို့သံသယများကိုတော့ ဖြေဖျောက်နိုင်စွမ်း ရှိချင်မှ ရှိမှာပါ။ ဖြေရှင်းလို့ မရနိုင်သေးဘူးဆိုတာကို သိလာရတဲ့အခါ နားလည်ခွင့်လွှတ်ခြင်းဖြင့် မေ့ဖျောက်ထားတတ်ဖို့လဲ လိုအပ်မှာပါ။ ဒါဟာ အရှုံးပေးခြင်းမျိုး မဟုတ်ဘဲ တစ်နေ့သောအခါ အဖြစ်မှန်ကို သိလာပါလိမ့်မယ်ဆိုပြီး စိတ်မကောင်းစွာဖြင့် လျစ်လျူရှု့ထားရခြင်းမျိုးပါ။ ဆိုလိုတာကတော့ ဖြေရှင်းသင့်တဲ့သံသယကို မျိုသိပ်ထားတာ လက်ခံထားတာထက် ဖွင့်အန်ထုတ်ခြင်း ဖြေရှင်းခြင်းကသာ ရှုပ်ထွေးနေတဲ့အရာတွေ လေးလံနေတဲ့ဝန်တွေ ရှင်းလင်းသွားမှာ ပေါ့ပါးသွားမှာ ဖြစ်တယ်လို့ ယုံကြည်နေမိလို့ပါ။\nPosted by Maungtinyin (မောင်တင့်ယဉ်) at Thursday, May 20, 2010\nအချို့က ခါးသက်တယ်လို့ ပြောကြတယ်။ အချို့ကတော့ ချိုမြိန်တယ် ပြောကြပြန်တယ်။ အချို့ကျတော့ ခါးသက်ခြင်းနဲ့ချိုမြိန်ခြင်း ရောပြွမ်းနေတယ်လို့ ဆိုကြတယ်။ အချို့များကျတော့လဲ ခါးသက်ခြင်း ချိုမြိန်ခြင်းက လွန်မြောက်နေတယ်လို့ ဆိုကြပြန်တယ်။ ဒါတွေကတော့ အချစ်ရဲ့အရသာကို ဖွဲ့နွဲ့ကြတာပါ။ စာရေးသူကတော့ ခါးသက်သလား ချိုမြိန်သလားဆိုတဲ့ အဖြေထက် စာပေးများကို အားကိုးပြီးတော့ပဲ ပြောကြည့်ရမှာပါ။\nမြန်မာလိုတော့ ချစ်ခြင်းဆိုတဲ့စကားလုံးလေးရဲ့ နောက်ထပ်ဆင့်ပွါးဖွင့်ဆိုထားကြတာလေးတွေက အများသား။ နှစ်သက်မြတ်နိုးခြင်း၊ စွဲလမ်းခြင်း၊ တွယ်တာခြင်း၊ သံယောဇဉ်ဖြစ်ခြင်း၊ ကြိုက်နှစ်သက်ခြင်း၊ ခုံမင်ခြင်း၊ တပ်မက်ခြင်း၊ ကြင်နာခြင်း၊ မက်မောခြင်း စသဖြင့်ပါ။\nပါဠိလိုကြတော့လဲ ပိယတဲ့၊ ပေမတဲ့၊ မေတ္တာတဲ့။ ပေမကိုပဲ ဆက်လက်လို့ တဏှာပေမ၊ ဂေဟသိတပေမ၊ မေတ္တာပေမ-လို့ ဖွင့်ဆိုထားကြပြန်တယ်။ အင်္ဂလိပ်လို့တော့ ပိယကို dear, endearment, love ။ ပေမကိုတော့ love, affection, joy, pleasure ။ မေတ္တာကျတော့- loving-kindness, friendliness, goodwill, benevolence, fellowship, amity, concord, inoffensiveness, non-violence-လို့ ဆိုပါတယ်။ universal love, unselfish love, all-embracing love -လို့ အချို့က ဖွင့်ဆိုကြပါတယ်။ ဒီတော့ ဒီဝေါဟာရလေးတွေကပဲ သူ့အဆင့်နဲ့သူ ကွဲပြားနေသလားဆိုတာပါ။\nအချို့ ရဟန်းသာမဏေများဘွဲ့ ကိုတော့ အရှင်ပိယတိဿ၊ အရှင်ပိယဒဿီ၊ အရှင်သီလပိယ စသဖြင့် ပိယနဲ့ တွဲလျက် နာမည်ပေးကြပါတယ်။ မေတ္တာကိုတော့ ရဟန်းသာမဏေများကော လူသာမန်များပါ နာမည်ပေးကြပါတယ်။ အရှင်မေတ္တာနန္ဒ၊ မောင်မေတ္တာ စသဖြင့်ပါ။\nမေတ္တာဆိုတဲ့ စကားလုံးလေးကို အခုလို မြန်မာလို အင်္ဂလိပ်လို စသဖြင့် နိုင်ငံအသီးသီးရဲ့ ဘာသာစကားတွေနဲ့ ဘာသာပြန်ဆိုကြတာဟာ လိုအပ်တဲ့ အဓိပ္ပါယ်ထိ သက်ရောက်မှု ရှိပါသလားဆိုတာပါ။ နောက်ပိုင်းပါဠိပညာရှင် တော်တော်များများကတော့ ပါဠိစာပေများကို နိုင်ငံအသီးသီးရဲ့ ဘာသာစကားတွေနဲ့ ဘာသာပြန်ဆိုခြင်း စကားလုံးများကို ဖလှယ်ခြင်းထက် အချို့စကားလုံးများအတွက် မူရင်းအတိုင်း ထားတာမျိုးကို ပိုလို့ နှစ်သက် ကြပါတယ်။ အကြောင်းကတော့ ဆိုလိုတဲ့အဓိပ္ပါယ်အထိ သက်ရောက်မှု ထိရောက်မှု မရှိလို့ပါ။ ဥပမာ ဓမ္မ-ဆိုတဲ့ စကားလုံးမျိုးကိုပါ။ ဓမ္မ-ဆိုတဲ့စကားလုံးကို တရား(doctrine)လို့ ဘာသာပြန်ခြင်းထက် ဓမ္မ-ကို ဓမ္မ-လို့ပဲ ထားလိုက်ခြင်းမျိုးပါ။ တိုက်ရိုက်မွေးစားယူတဲ့စကားလုံးလို့များ ပြောခွင့်ရှိမလားတော့ မသိပါ။ ဒီတော့ မေတ္တာ ဆိုတဲ့ ပါဠိစကားလုံးကို အမျိုးမျိုး ဘာသာပြန်တာကကော လုံလောက်ပါသလားဆိုတာပါ။ အချို့ကတော့ ပြောကြပါတယ်။ မေတ္တာဆိုတဲ့စကားလုံးကိုယ်တိုင်က ပါဠိမှ မြန်မာစကားသို့ လုံးဝပြောင်းလဲသွားပြီဖြစ်တဲ့ မြန်မာ့မူ ပိုင်စကားလုံးပါတဲ့။ ဒါ့ကြောင့် မေတ္တာကို မြန်မာစကားမှာလဲ ချစ်ခြင်း စသဖြင့် ထပ်ဖွင့်စရာမလိုတော့ဘဲ မေတ္တာ အတိုင်းထားပါက လုံးလောက်ပြည့်စုံတဲ့ အဓိပ္ပါယ်သို့ ရောက်ရှိပြီး ဖြစ်ပါသတဲ့။\nပိယ-ကို ဖွင့်ဆိုတဲ့အနက်-က သုံးခုရှိပါတယ်။ ဘတ္တရိ၊ ဇာယာယ၊ ဣဋ္ဌ - တို့ပါ။ နှစ်သက်အပ်သည့်အဓိပ္ပါယ် ထွက်တဲ့ အနက် ၆-မျိုးကြတော့ ဣဋ္ဌ၊ သုဘဂ၊ ဟဇ္ဇ၊ ဒယိတ၊ ၀လ္လဘ၊ ပိယ-တို့ပါ။ ပေမ၊ သိနေဟ၊ သေနဟ-ကို လည်း ချစ်ခြင်းအနက်အဓိပ္ပါယ်လို့ ပြောပါတယ်။\nလင်ယောကျာင်္းဖြစ်သူကို ပါဠိလို ခေါ်နိုင်တာက အမည် ၇-မျိုး ရှိပါတယ်။ ဓ၀၊ သာမိက၊ ဘတ္တ၊ ကန္တ၊ ပတိ၊ ၀ရ၊ ပိယ- တို့ ဖြစ်ပါတယ်။ ဇနီးမယားဖြစ်သူကို ခေါ်နိုင်တာကြတော့ အမည် ၉-မျိုးပါ။ ဒါရ၊ ဇာယာ၊ ကလတ္ထ၊ ဃရဏီ၊ ဘရိယာ၊ ပိယာ၊ ပဇာပတီ၊ ဒုတိယာ၊ ပါဒပရိစာရိကာ- တို့ပါ။ ဒီအမည်လေးတွေကို ကြည့်မယ်ဆိုယင် လင်ယောင်္ကျားဖြစ်သူကို ဇနီးမယားဖြစ်သူက ပိယ-လို့ ခေါ်ဆိုနိုင်ပြီး ဇနီးမယားဖြစ်သူကို လင်ယောင်္ကျားဖြစ်သူက ပိယာ -ဆိုပြီ သုံးနှိုင်းနိုင်ပါတယ်။\nဒီနေရာမှာ ပိယနဲ့ ပေမဆိုတဲ့စကာလုံးနဲ့စပ်ဆက်ထားတဲ့ ဝေါဟာရလေးတွေကို ပြောကြည့်ချင်ပါတယ်။ အဲဒါ လေးတွေကတော့ ပိယအတွက်…..ချစ်စကား- ပိယ၀ါစာ၊ ချစ်မိတ်ဆွေ- ပိယမိတ္တ၊ ချစ်နှစ်သက်ဖွယ်သော ၀တ္ထု- ပိယ၀တ္ထု၊ ချစ်ဖွယ်ရုပ်- ပိယရူပ၊ ချစ်မယား- ပိယဘရိယာ၊ ပိယသံဝါသ- ချစ်သူနဲ့အတူနေခြင်း၊ ချစ်ကြင်ရေး- ပိယကိစ္စ၊ ချစ်ရေးကြိုက်ရေး- ပိယဗျာပါရ-စသဖြင့်ပါ။\nပေမအတွက်ကျတော့….ချစ်၍ထိမ်းမြားခြင်း- ပေမ၀ိဝါဟ၊ ချစ်ကြိုး-ပေမဗန္ဓန၊ ချစ်တင်းဆိုခြင်း- ပေမကထာ လာပ၊ ချစ်စကား- ပေမာလာပ၊ ချစ်တင်းဆိုသူ- ပေမကထာဝါစက-စသဖြင့်ပါ။\nပါဠိတော်များက စကားလေးတွေကို တိုက်ရိုက် ကိုးကားကြည့်မယ်ဆိုယင်တော့ “ပိယတော ဇာယတေ သောကော(ချစ်ခြင်းကြောင့် စိတ်ဒုက္ခဖြစ်ရတယ်)”တဲ့။ “ပိယေဟိ ၀ိပ္ပယောဂေါ ဒုက္ခော(ချစ်ခင်သူတွေနဲ့ ခွဲခွါ ကွဲကွာနေရခြင်းဟာ စိတ်ဆင်းရဲမှုပါ)”တဲ့။“အတ္တာနံ စေ ပိယံ ဇညာ (မိမိကိုယ်ကိုယ် ချစ်တယ်ဆိုတာ သိမယ်ဆိုလျင်)” ဆိုတာလေးတွေပါ။ “ပိယာယနာတိ တဏှာပိယာယနာဝ။ န မေတ္တာ ပိယာယနာ” ဆိုတဲ့ စကားကလည်း ရှိနေသေးတာပါ။ လူအများက ပြောဆိုနေကြတဲ့ ပီယဆေး ချစ်ဆေးဆိုတာ ဒီ-ပိယ-ဆိုတဲ့ ဝေါဟာရကလာတာ ဖြစ်နိုင်မယ်လို့ ယူဆမိပါတယ်။\n“အတ္တသမံ ပေမံ နတ္ထိ (ဘယ်သူက ဘယ်လောက် ချစ်တယ် ပြောပြော ကိုယ့်ကိုယ်သာအချစ်ဆုံး)”တဲ့။ “ပေမတော ဇာယတေ သောကော၊ ပေမတော ဇာယတေ ဘယံ (ချစ်ခင်တွယ်တာမှုကြောင့် စိုးရိမ်မှုဖြစ်ရတယ်၊ ချစ်ခင်စွဲလမ်းမှုကြောင့် အန္တရာယ်နဲ့ တွေ့ ရတယ်)”ဆိုတာပါ။ နောက် ပေမ-နဲ့စပ်လို့ ဂေဟသိတပေမ-ဆိုတာကလည်း ရှိသေးတာပါ။\nဒီပါဠိတော်လေးတွေကို ထောက်ဆကြည့်မယ်ဆိုယင် လောကီဆန်တဲ့အချစ်မျိုး၊ အနှောင်အဖွဲ့ပါတဲ့အချစ်မျိုးကို ဒီဝေါဟာရလေးတွေနဲ့ သုံးကြတယ်လို့ ယူဆနိုင်ပါတယ်။ ဒါလေးတွေကတော့ ပိယနဲ့ ပေမဆိုတာ ဘယ်နေရာမျိုးမှာ သုံးတယ်ဆိုတာကို သိစေလိုလို့ပါ။\nမေတ္တာဆိုတာကြတော့“ မေတ္တဉ္စ သဗ္ဗလောကသ္မိံမာနသံ ဘာဝယေ အပရိမာနံ (တလောကလုံးကို အတိုင်း အတာမရှိတဲ့ မေတ္တာနဲ့ နေထိုင်ပွါးများပါ)တဲ့။ ဒီပါဠိတော်လေးကို ထောက်ဆကြည့်ယင် တစ်ဦးတစ်ယောက် ကိုယ်ကျိုးအတွက် မဟုတ်တော့ဘဲ အများကို ရည်ရွယ်နေတယ်လို့ ဆိုနိုင်ပါတယ်။ သူ့ ရဲ့ လွှမ်းခြုံနိုင်မှု အကျိုးသက်ရောက်မှုအားဟာ ချစ်သူနှစ်ဦးသား၊ မိသားစုဆိုတဲ့အသိုင်းအ၀ိုင်းလေး တစ်ခုအတွင်းမှာ သက်ရောက်နေတာ လွှမ်းခြုံနေတာ မဟုတ်တော့ဘဲ ပတ်ဝန်းကျင်တစ်ခုလုံးနဲ့\nတိရစ္ဆာန်များ၊ နတ်လောကများအပါအ၀င် အခြားသောသတ္တ၀ါအားလုံးအပေါ်မှာ အကျိုးသက်ရောက် လွှမ်းခြုံနေတယ်ဆိုတာပါ။ လူမှုရေး၊ နိုင်ငံရေး၊ စီးပွါးရေး၊ ဘာသာရေး၊ လူမျိုးရေးဆိုတဲ့ အတားအဆီး ဘောင်တွေကို ကျော်လွန်သွားနိုင်တာကပဲ မေတ္တာရဲ့ ထူးခြားတဲ့သဘောပါ။\nမေတ္တာဆိုတဲ့သဘောမှာ အထက်က ပိယ, ပေမ- သဘောတွေလို့ ငြိကပ်တွယ်တာတာမျိုး မရှိပါဘူး။ အညစ် အကြေးတွေ ကင်းစင်ပြီး ဖြူစင်နေပါတယ်။ ချစ်ခင်ခြင်း, ကြင်နာခြင်း, ဖော်ရွေစွာဆက်ဆံခြင်းဆိုတဲ့ နွေးထွေးတဲ့ နှလုံသားခံစားချက်အတွင်းမှာပဲ လှုံ့ဆော်နေပါတယ်။ သူ့ရဲ့သဘာဝဟာ ယူခြင်းမျိုးသဘော မဆန်ဘဲ ပေးရခြင်းမျိုးပါ။ ပေးဆပ်ရခြင်းသဘောပါ။ ဒါကလဲ သတ္တ၀ါတို့ရဲ့ အကျိုးစီးပွါးကို လိုလားမှသာ ပေးနိုင်မှာပါ။ ကျမ်းဂန်များမှာတော့ “အစီးအပွါး ချမ်းသာကို ပြုလိုသောအားဖြင့်၊ ချမ်းသာစေလိုသောအားဖြင့် ချစ်တတ်သောသဘော၊ တစ်နည်း- မိတ္တခေါ် မိတ်ဆွေ၌ ဖြစ်သောသဘော၊ တစ်နည်း- ချမ်းသာစေလိုသောသဘော၊ မိတ္တခေါ် မိတ်ဆွေ၏သန္တာန်၌ ဖြစ်သောသဘောသည် မေတ္တာ မည်ပါသည်” လို့ ဖွင့်ဆိုထားပါတယ်။\nစကားလုံးရဲ့ အတက်အကျ အနိမ့်အမြင့် အသံကို နားထောင်ကြည့်ယင် အေးမြတဲ့သဘော ပူလောင်တဲ့သဘော နုးညံ့တဲ့သဘော ကြမ်းတမ်းတဲ့သဘောတွေဆောင်နေတဲ့ တုန်ခါမှုမျိုး ရှိနိုင်မလားဆိုတာ ရံခါများမှာ စဉ်းစားမိလို့နေပါတယ်။ ဒီဝေါရဟာလေးများရဲ့ တုန်ခါမှုအားက ဘယ်ကို ဦးတည်နေသလဲဆိုတာကတော့ ဝေခွဲဖို့ ခက်ပါမယ်။ ဒါပေမယ့် မေတ္တာ-ဆိုတာနဲ့ ကြားရသူ တဖက်သားမှာ နုးညံ့သိမ်မွေ့ မှုသဘော အေးချမ်းတဲ့ဓာတ် သဘောကိုများ ပေးဆောင်နေသလားလို့ စဉ်းစားမိခြင်းပါ။ ပိယတို့ ပေမတို့ကျတော့ သူတို့ရဲ့ တုန်ခါမှုအားဟာ မေတ္တာလို့ မဟုတ်ပြန်ဘူးလို့ ယူဆမိပြန်တယ်။ စာပေစာယူလုပ်ကြတဲ့အခါမှာ စာရဲ့အဆုံးနေရာများမှာ ဘာသာရေး အားသန်သူများကတော့ with regards, best regards စတဲ့စကားလုံးများလို with metta ဆိုတဲ့ အသုံးအနှုန်းလေးတွေ သုံးလာကြတာဟာ အေးမြခြင်းသဘောကို ဆောင်နေလို့ ရွေးချယ်ကြသလားဆိုတာပါ။ ဒါကတော့ အတွေးသက်သက်မျှသာပါ။\nဒီတော့ အဲဒီပိယသဘော၊ ပေမသဘောဆောင်တဲ့ ချစ်ခြင်းသဘောတွေမှာ မေတ္တာကော မပါဝင်နိုင်တော့ဘူလားလို့ မေးခွန်းထုတ်လာနိုင်ပါတယ်။ ဒီအတွက် မေတ္တာကို ချဲ့ကားလို့ ဒီနေရာလေးမှာ ပြောကြည့်ခြင်းအားဖြင့် မေတ္တာအတုဆိုတာနဲ့ မေတ္တာ အစစ်ဆိုတာလေးတွေကို နားလည်လာမှာပါ။\nလင်ယောကျာင်္းနဲ့ဇနီးဖြစ်သူ၊ သားသမီးများ၊ ညီအကိုမောင်နှစ်မများ စသဖြင့် အဲဒီလို ချစ်ခင်တွယ်တာမှုမျိုးကိုတော့ အိမ်၌နေခြင်းကို အမှီပြုပြီးတော့ ချစ်ခင်တွယ်တာတာမျိုးဖြစ်လို့ “ဂေဟသိတပေမ”လို့ ခေါ်ပါတယ်။ အဘိဓမ္မာသဘောအရ လောဘစေတသိက်ကို ကောက်ယူထားတာဖြစ်တော့ လောဘရဲ့သဘောက သိကြတဲ့အတိုင်း အဆင်း,အသံ, အနံ့, အရသာ, အတွေ့ ဆိုတဲ့ အာရုံငါးပါးအပေါ်မှာ စွဲလမ်းတပ်မက်နေတာပါ။ ဒီစွဲလမ်းခြင်းကပဲ ငါ့အိမ်၊ ငါ့ဇနီး၊ ငါ့သား၊ ငါ့မြေးဆိုတဲ့ ငါ-လေးတွေ ကပ်ပါနေတာပါ။ အဲဒီ ငါ-လေးတွေ ပါနေယင်တော့ မေတ္တာ အစစ်လို့ ပြောဖို့ခက်သွားပါပြီ။ အဲဒီ ဂေဟသိတပေမ-ဆိုတဲ့ စွဲလမ်းတပ်မက်မှု မကင်းတဲ့ ချစ်ခြင်းထဲက မေတ္တာ အစစ်ဖြစ်အောင် ဘယ်လို ဖန်တီးယူမလဲ၊ မေတ္တာအစစ်ဟာ ဘယ်အချိန်မျိုးမှာ ဖြစ်ပါသလဲဆိုတာကြတော့ အမှန်တကယ်စောင့်ရှောက်လိုတဲ့အခါ၊ ကောင်းစားစေချင်တဲ့အခါ၊ တိုးတက်စေလိုတဲ့အခါမျိုးများကတော့ မေတ္တာအစစ်ပါ။ မြတ်ဗုဒ္ဓကမိန့်ထားတဲ့ “မာတာ ယထာ နိယံ ပုတ္တ”ဆိုတဲ့ စကားလေးက မေတ္တာရဲ့သရုပ်၊ မေတ္တာရဲ့အဓိပ္ပါယ်ကို မိခင်ဖြစ်သူကို ရည်ညွန်းလို့ ဖော်ပြထားသလို “ဗြဟ္မာတိ မာတာပိတရော”ဆိုတဲ့ စကားကြတော့ မိဘများက မေတ္တာတရားလက်ကိုင်ထားတဲ့ ဗြဟ္မာကြီးတွေနဲ့ တူတယ်လို့ မိန့်ဆိုထားပါတယ်။ ဒီတော့ မိဘများရဲ့ မေတ္တာက သားသမီးများအတွက် အနှိုင်းမဲ့ပါ။\nမေတ္တာအတုရဲ့ဆန့်ကျင်ဘက်ဖြစ်တဲ့ မေတ္တာအစစ်ကြတော့ သတ္တ၀ါအများရဲ့ စီးပွါးချမ်းသာကို တိုးတက်စေလိုတဲ့ ချစ်ခြင်းမျိုးပါ။ အဘိဓမ္မာသဘောအရတော့ အဒေါသစေတသိက်ကို ကောက်ပါတယ်။ အဒေါသစေတသိက် ဆိုပေမယ့် သူက သောဘနစိတ် ၅၉-ပါးလုံးမှာ ယှဉ်နေလို့ အာရုံအမျိုးမျိုးကို အာရုံပြုနိုင်ပါတယ်။ ဒီနေရာမှာ ပြောတဲ့ အဒေါသစေတသိက်ကတော့ သတ္တ၀ါပညတ်ကို အာရုံပြုတဲ့ သတ္တ၀ါများရဲ့ စီးပွါးချမ်းသာကို လိုလားတဲ့ အာရုံပြုခြင်းမျိုးကိုသာ ဆိုပါတယ်။ ဒီလိုအာရုံပြုနိုင်ခြင်းမျိုးကိုပဲ မေတ္တာအစစ်လို့ပြောတာပါ။ ဒီချစ်ခြင်းကတော့ မေတ္တာအစေး ခန်းခြောက်ခြင်း၏အခြားတစ်ဖက်မှာပါ။ အသိညဏ်ဦးစီးပါတယ်။ မေတ္တာဆိုတာ မြင့်မြတ်စွာနေ ကြောင်းတရား၊ ဗြဟ္မာတို့ ရဲ့နေကြောင်းတရား၊ ဘုရားလောင်းတို့ရဲ့ နေကြောင်းတရားဖြစ်တဲ့အတွက် ပါရမီ ၁၀-ပါးထဲမှာ ပါဝင်နေပါတယ်။\nဒါကို အနှစ်ချုပ်ကြည့်မယ်ဆိုယင် အတုရဲ့သဘောက စွဲလမ်းတပ်မက်မှုတွေ ပါနေတဲ့အတွက် အပြည့်အ၀ ဖြူစင်တယ်လို့ မပြောနိုင်ပါ။ အစစ်ကတော့ သတ္တ၀ါအများ ချမ်းသားစေလိုတဲ့အတွက် ဖြူစင်မှုအပြည့်နဲ့ပါ။ တစ်ဦးတစ်ယောက်ကို နှောက်ယှက်လိုခြင်း ပျက်စီးစေလိုခြင်း အလျဉ်းမရှိဘူးဆိုတာပါ။ မုန်းခြင်း၊ မေကျေမချမ်း ဖြစ်ခြင်း၊ ယုတ်ညံ့ခြင်း၊ သီးမခံခြင်း၊ ထောင်လွှားခြင်း၊ အထက်စီးဆန်ခြင်းတွေရဲ့ ဆန့်ကျင်ဘက်မှာပါ။ ဒီလို အတုနဲ့အစစ်ကို ခွဲခြားထုတ်လိုက်မယ်ဆိုယင် ၁၅၀၀-ဆိုတဲ့အချစ်နဲ့ ၅၂၈-သွယ် မေတ္တာနဲ့ မရောထွေးဘဲ ကွဲပြားနေပါတယ်လို့ ဆိုချင်ပါတယ်။\nမေတ္တာဟာ တစ်ဦးတစ်ယောက်ပေါ်မှာ အလိုလိုဖြစ်တာထက် တည်ဆောက်ဖန်တီးယူရတာ ပိုလို့များမယ် ထင်ပါတယ်။ ဒါကိုပဲ ပွါးများတယ် တနည်းတော့ ထုံးမွမ်းတယ်လို့ ဆိုကြပါတယ်။ ဒီနေရာမှာ မေတ္တာပွါးများနည်းများကတော့ အများသိပြီးဖြစ်လို့ အကျယ်တ၀င့် မရှင်းလင်းလိုတော့ပါ။\nဒီတော့ ချစ်ခြင်းသည် ခါးသက်ပါသလား ချိုမြိန်ပါသလားဆိုတာကတော့ လက်လှမ်းမမီသေးတဲ့ အဖြေတစ်ခုပါ။ ခါးသက်ခြင်း ချိုးမြိန်ခြင်းဆိုတာကတော့ ခံစားသုံးဆောင်သူရဲ့ ခံယူချက်အပေါ်မှာ မူတည်နေမလား။ ဒါမှမဟုတ် သုံးဆောင်ခံစားသူက ခါးသက်ခြင်း ချိုမြိန်ခြင်းကို ဘယ်လို ဖွင့်ဆိုမလဲဆိုတာက ပိုလို့များ အရေးပါနေမလား ဆိုတာပါ။ ပိယ, ပေမ-သဘောဆန်တဲ့ ချစ်ခြင်းတွေများကြတော့ ချိုမြိန်နေတာတွေ အများကြီးပါနိုင်သလို့ ခါးသက်တာတွေကကော ကင်းပါသလားဆိုတာပါ။ တကယ်လို့ ချစ်ခြင်းသည် ခါးသက်ခြင်း ချိုမြိန်ခြင်း နှစ်မျိုး ရောပြွမ်းနေတယ်လို့ ဆိုခဲ့ကြမယ်ဆိုယင်ဖြင့် မေတ္တာဆိုတာကတော့ ရောနှောခြင်းမရှိတဲ့ အမြဲထာဝရချိုမြိန်ခြင်း၊ ဖောက်ပြန်ပြောင်းလဲမှုမရှိတဲ့အေးမြခြင်း သက်သက်ပါလို့ နားလည်းလက်ခံ သိနားလည်နေယင်း…………………\nPosted by Maungtinyin (မောင်တင့်ယဉ်) at Monday, May 17, 2010\nမိန်းမသားများအားလုံး ဗုဒ္ဓ၀ါဒီလူ့အဖွဲ့အစည်းအသင်းအပင်းမှ ရုတ်တရက် ထွက်ခွါသွားကြလျင် ခိုင်မာသော ဗုဒ္ဓဘာသာ လူ့အဖွဲ့အစည်း ကျန်ရစ်လိမ့်မည် မဟုတ်။ မိန်းမသားများသည် ဘာသာတရား တည်းဟူသော ခန္ဓာကိုယ်အတွက် နှလုံးသားကို ထည့်ပေးထားကြသူများ ဖြစ်သည်-ဟု အချို့ ပြောဆိုထားကြပါတယ်။\nအချို့ အလျင်စလို ဝေဖန်တတ်သူများကတော့ “ဗုဒ္ဓ၀ါဒဟာ မိန်းမသားများအား ရန်လိုသောဝါဒ ဖြစ်တယ်” လို့ ပြောဆိုမှုများ ရှိခဲ့ဘူးပါတယ်။ အိန္ဒိယစာရေးဆရာ Hemacandra က အမျိုးသမီးများကို အထင်သေးစွာ “The torch lighting the way to hell, Narakamærgadværasya døpikæ” ဟု ရေးသားခဲ့ပြန်ပါတယ်။\nဒါနဲ့စပ်ဆပ်လို့ မဃဒေ၀လင်္ကာမှာဖော်ပြထားတဲ့ အမျိုးသမီးများဆိုင်ရာလေးတွေကို အနည်းငယ်မျှ ဖော်ပြလိုပါတယ်။\n(၁) ဌာနာဌာန၊ ညဏ်ချင့်ဆလော့၊ ကိစ္စနှစ်ပါး၊ အရာအားဖြင့်၊ ယောကျာင်္းမပြီး၊ မိန်းမပြီး၏။ (၂) လူတွင် ရှုပ်ထွေး၊ ကိုယ်ရေးပြည်မှု၊ စုံတစ်ခုလည်း၊ ဗိုလ်ထုအများ၊ လက်ရုံးအားဖြင့်၊ ယောင်္ကျားဆောင်သီး၊ မပြီးကိစ္စ၊ တစ်ယောက်မျှပင်၊ မိန်းမရွက်ဆောင်၊ အောင်သည်တစ်မျိုး။ (၃) အမရာဒေ၀ီ၊ ဘေရီဓမ္မ၊ ဒိန္နာစသည်၊ အပ္ပကဟူ၊ နည်းငယ်မူကား၊ လူဝယ်ထိုသို့၊ မိန်းမတို့လည်း၊ မချို့ပညာ၊ ယှိတတ်စွာ၏။ (၄) ညဏ်လစ် ယောင်္ကျား၊ ယှိခဲ့ငြားသော်၊ ယောင်္ကျားတို့ထက်၊ ရုတ်တရက်ညဏ်၊ ပဋိဘာန်ဖြင့်၊ လျင်မြန်မချွတ်၊ ကြံစည် တတ်၏။ (၅) ကိစ္စတသီး၊ အရေးကြီး၍၊ မပြီးနိုင်က၊ ကြံမရသော်၊ မိန်းမကိုသာ၊ တိုင်ပင်ရာဟု၊ ပညာယှိများ၊ အစဉ်ကြားလျက်၊ ထင်ရှားမိန့် မှာ၊ ဥဒါန်လား၏။\nဒီတော့ စာပေများမှာ အမျိုးသမီးများနဲ့ ပတ်သက်လို့ အဆိုးအကောင်း ဝေဖန်သုံးသပ်ထားကြတာ အမျိုးမျိုးပါ။ ကျမ်းဂန်များမှာတော့ မိန်းမသားများကို ဖော်ညွှန်းရာမှာ“မာတုဂါမ”ဖြစ်ပါတယ်။ ဒါက ပါဠိဝေါဟာရပါ။ ဒီဝေါ ဟာရအဓိပ္ပါယ်က “မိခင်မျိုးနွယ်” ဒါမှမဟုတ် “ မိခင်အဖွဲ့အစည်း” လို့ ဆိုလိုပါတယ်။ ဒါ့ကြောင့် ဗုဒ္ဓ၀ါဒမှာ မိန်းမသားတစ်ယောက်ဟာ မိခင်တစ်ယောက်အဖြစ် ဂုဏ်သိက္ခာရှိတဲ့နေရာကို ရရှိထားပါတယ်။ မိခင် တစ်ယောက်ကို နိဗ္ဗာန်သို့ တက်ရောက်ဖို့ ဒါမှမဟုတ် မြင့်မြတ်တဲ့နေရာကို တက်လှမ်းဖို့ သင့်လျော်တဲ့ လှေကား တစ်ခုအဖြစ် သတ်မှတ်ထားတာပါ။ ဇနီးမယားကိုလည်း လင်ယောင်္ကျားရဲ့အကောင်းဆုံးမိတ်ဆွေ (ပရမာသခါ) တစ်ဦးအဖြစ် ယူဆထားတာပါ။\nမြင့်မြတ်တဲ့အမျိုးသမီးများရဲ့ အဖွဲ့အစည်းဖြစ်တဲ့ ဘိက္ခုနီသာသနာကိုတည်ထောင်ခွင့်ပြုခြင်းဟာ မဟာပဇာပတိ ဂေါတမီ၏ စွမ်းဆောင်မှုကြောင့်လို့ ဆိုရမှာပါ။ ဒီအဖွဲ့အစည်းကို ဖွဲ့စည်းတည်ထောင်ခွင့်ရခြင်းဟာ အမျိုးသမီး တစ်ယောက်ရဲ့ စွမ်းဆောင်မှုကြောင့်ဆိုယင်လည်း မှားမယ်မဟုတ်ပါဘူး။ မြတ်ဗုဒ္ဓဟာ အမျိုးသမီးများကို နှိမ့်ချမထားဘဲ သဘာဝ၏အာနွဲ့သူများအဖြစ် အသိအမှတ်ပြုထားသလို အမျိုးသားနဲ့အမျို့သမီးတို့ရဲ့ အတွင်း ဓာတ်ခံသဘော မွေးရာပါကောင်းတဲ့စိတ်ကိုလည်း ကောင်းစွာသိတော်မူပါတယ်။ တကယ်တော့ လိင်ပိုင်းဆိုင် ရာကွဲပြားမှုဟာ လွတ်မြောက်မှုအတွက် တားမြစ်ချက်မဟုတ်ပါဘူး။ မြတ်ဗုဒ္ဓရဲ့ဒေသနာတော်များကို ကြည့်ရှု့ လေ့လာမယ်ဆိုလျင် အမျိုးသမီးများကို သင့်တော်တဲ့နေရာ ပေးထားတာ တွေ့မြင်နိုင်ပါတယ်။\nအရှင်သာရိပုတ္တရာနဲ့အရှင်မောဂ္ဂလာန်တို့ကို ဘိက္ခုသံဃာရဲ့အကြီးအကဲအမြတ်ဆုံးသာဝကများအဖြစ် သတ် မှတ်ခန့်အပ်ထားသလို ဘိက္ခုနီသံဃာမှာလည်း ရှင်မခေမာနှင့် ရှင်မဥပ္ပလ၀ဏ် ထေရီနှစ်ပါးတို့ကို အကြီးမြတ် ဆုံး ဘိက္ခုနီသာဝကများအဖြစ် သတ်မှတ်ခန့်အပ်ထားတာပါ။ ဘိက္ခုနီသံဃာ့အဖွဲ့အစည်းနဲ့ ဥပါသိကာ သာဝိ ကာမများမှာ မိဖုရားများ၊ မင်းသမီးများ၊ မြင့်မြတ်တဲ့အမျိုးသမီးများ၊ မုဆိုးမများ၊ သောကရောက်နေတဲ့ အမေများ၊ အကူအညီကင်းမဲ့နေတဲ့ အမျိုးသမီးများ၊ အဆုံးစွန်အားဖြင့် ပြည်တန်ဆာမများထိပါ အဆင့်အတန်း အမျိုးမျိုးမှ ပါဝင်တယ်ဆိုတာကို တွေ့မြင်နိုင်ပါတယ်။ အဲဒီအထဲကမှ ပဋာစာရီ၊ ဓမ္မဒိန္နာ၊ ဘဒ္ဒါကာပိလာနိ၊ ၀ိသာခါ၊ သုပ္ပိယ၊ နကုလမာတာ၊ သာမာဝတီ၊ မလ္လိကာ၊ ခုဇ္ဇုတ္တရာ၊ သီရိမာ၊ အမ္ဗပါလီ၊ သုမနနဲ့ သုဘဒ္ဒါ စသူတို့ ဟာ ထင်ရှားသူများ ဖြစ်ပါတယ်။ ကျမ်းဂန်များမှာတော့ ရဟန်းတော်ပေါင်း ၂၆၄-ပါးကို အကြောင်းပြုထားတဲ့ ထေရဂါထာပေါင်း ၁၂၈၈-ခုရှိတာကို တွေ့ရပြီး ထေရီပေါင်း ၇၃-ပါးကို အကြောင်းပြုထားတဲ့ ထေရီဂါထာပေါင်း က ၅၃၄-ခု ရှိတာကို သိရှိရပါတယ်။\nကြီးကျယ်ကောင်းမွန်တဲ့ မိန်းမသားမရှိလျင် ဗုဒ္ဓ၀ါဒဆိုင်ရာဘာသာတရား မရှိနိုင်ပါဘူး။ မြတ်ဗုဒ္ဓရဲ့မယ်တော် ဖြစ် တဲ့ မိဖုရား မဟာမာယာဒေ၀ီဟာ သူမရဲ့သားဘုရားလောင်းတော်အတွက် သူမဘ၀ကို ပေးအပ်ခဲ့ရတာပါ။ သူမ ဟာ မင်းသားငယ်ကို မွေးဖွါးပြီးတဲ့နောက် ရက်အနည်းငယ်မှာပဲ သူမဘ၀ကို အပြီးအပိုင် စွန့်လွှတ်ခဲ့ရခြင်းပါ။ ဒါပေမယ့် အခြားကောင်းမွန်မြင့်မြတ်တဲ့ မိန်းမသားတစ်ဦးဖြစ်သူ သူ့ရဲ့အဒေါ် မဟာပဇာပတိဂေါတမီက အမေ တစ်ယောက်ရဲ့နေရာကို ၀င်ယူပြီး နုးညံ့စွာ ဂရုတစိုက်ချစ်ခြင်းဖြင့် သူ့ကို မွေးမြူခဲ့ရတာပါ။ ဒါ့ကြောင့် မြင့်မြတ် ကောင်းမွန်တဲ့ မိန်းမသားများသာမရှိလျင် မြတ်ဗုဒ္ဓဟာ လူသားတစ်ယောက်အဖြစ် ရှင်သန်ရပ်တည်ဖို့နဲ့ မြတ်ဗုဒ္ဓ (သဗ္ဗညုတညဏ်ရှင်)အဖြစ် ပေါ်ပေါက်လာဖို့မှာ ဘယ်သောအခါမှ ဖြစ်လာမှာမဟုတ်ဘူးဆိုတာ ရှင်းရှင်း လင်းလင်းတွေ့မြင်ရမှာပါ။\nဒါနဲ့စပ်ဆပ်လို့ မိခင်ရင်းနဲ့ မွေးစားမိခင်တို့ကို ဥပမာတင်စားထားတဲ့ စာလေးကို သတိရမိပါတယ်။ အဲဒါကတော့ မိခင်ရင်းဟာ သူ့အမြစ်ကပေါက်လာတဲ့ သစ်ပင်ကို ရှင်သန်ဖွံ့ဖြိုးလာအောင် အာဟာရဖြစ်စေတဲ့ အစားအစာတွေ တိုက်ကျွေးပေးတဲ့ ရေပန်းနဲ့တူပါတယ်။ မွေးစားမိခင်ကတော့ ဟို--အမြင့်တိမ်တိုက်ထဲအရောက် ထိုးတက် သွား ပြီး အဝေးကြီးရောက်သည့်အထိ ခရီးဆန့်၊ ကန္တာရထဲက အထီးကျန်သစ်ပင်လေး ဖွံ့ဖြိုးစေဖို့ အာဟာရဖြစ် စေတဲ့ အစားအစာတွေ တိုက်ကျွေးပေးတဲ့ ရေးပန်းနဲ့တူတယ်-လို့ ဆိုတာလေးပါ။ (A mother is likened untoamountain spring that nourishes the tree at its root, but one who mothers another’s child is likened untoawater that rises intoacloud and goesalong distance to nourishalone-tree in the desert.)\n“ကောင်းမွန်မြင့်မြတ်သော အမေများမရှိလျင် ထိုနိုင်ငံ(ထိုအမျိုး)သည် ကြီးကျယ်သောနိုင်ငံ (ကြီးကျယ်သော အမျိုး)ဖြစ်မလာနိုင်ဘူး” ဆိုတဲ့အရာဟာ မှန်ကန်ဆဲပါ။ ပုံမှန်အားဖြင့်တော့ အလုပ်သို့သွားရခြင်း၊ သူ၏မိသားစု အတွက် စားစရာနဲ့ အခြားလိုအပ်ချက်များ ထောက်ပံ့ရခြင်းဟာ ဖခင်ရဲ့တာဝန်ဖြစ်တယ်ဆိုတာ အားလုံး လက်ခံ ထားကြပါတယ်။ ဒါပေမယ့် ကလေးကို ဂရုတစိုက်စောင့်ရှောက်ဖို့နဲ့ သူတို့ရဲ့ ကိုယ်ကျင့်တရားဆိုင်ရာကို ပုံစံသွင်း ရခြင်းတို့ကတော့ မိခင်များသာ ဖြစ်ပါတယ်။ မိခင်များကပဲ သူတို့ရဲ့မိခင်ဘာသာစကားကို ပြောဆိုဖို့ သူတို့ရဲ့ ကလေးငယ်များကို သင်ကြားပေးရတာပါ။ ဒီတော့ လူသားတိုင်းဟာ အမေ့လျှာ-ကြောင့် ပြောဆိုကြတယ်လို့ ဆိုနိုင်ပါတယ်။ ဘာ့ကြောင့်လဲဆိုယင် ကလေးငယ်ရဲ့ ပထမဆုံးဖြစ်တဲ့ စကားဟာ မိခင်ဖြစ်သူထံမှ သင်ယူရ ရှိခဲ့လို့ ဖြစ်ပါတယ်။ ဒါ့ကြောင့်လည်း မိမိလူမျိုးရဲ့ပင်ရင်းစကားကို မိခင်ဘာသာစကားလို့ ပြောဆိုကြခြင်း ဖြစ်ပါလိမ့်မယ်။\nလူသားလောကကြီးမှာ ကြီးကျယ်တဲ့အောင်မြင်မှုကို ပြုလုပ်နိုင်သူ၊ မြင့်မားတဲ့ရိုသေလေးစားမှုကို ရရှိသူ အချို့ မိန်းမယောကျာင်္းများကို ဘယ်အချိန်မှာပဲကြည့်ကြည့် သူတို့ရဲ့မိခင်ဖြစ်သူဟာ အဲဒီအောင်မြင်မှုတွေအတွက် ယုံကြည်မှုအချို့ကို ပေးအပ်ခဲ့တယ်လို့ ဆိုပါတယ်။ လူသားတိုင်းဟာ ကလေးဘ၀က ရရှိခဲ့တဲ့ အယူအဆအတွေး အခေါ်များဟာ ဘ၀တစ်လျောက်လုံး သူတို့နဲ့အတူတကွပါသွားတာပါ။ ဒါကို စိတ်ပညာရှင်များက ပြောပြခြင်း ဖြစ်ပါတယ်။ မိခင်များထံမှ ကောင်းမွန်မြင့်မြတ်တဲ့ ညွန်ကြားချက်များ ရရှိလျင်၊ အမှားအမှန်ကြားမှာ ခြားနားမှုကို ပြောကြားလျင်၊ မိသားစုများ၊ သူငယ်ချင်းများ၊ ကလေးငယ်ကိုယ်တိုင်အတွက် တာဝန်များကို ပြောကြားလျင် လူသားတိုင်း ဘ၀ရဲ့ဆုံးရှုံးမှုများကို ပြုလုပ်ခဲ့ကြလိမ့်မယ်မဟုတ်ဘူးဆိုတာပါ။\nကမ္ဘာလောကကြီးရဲ့အစိတ်အပိုင်းတော်တော်များမှား ဆိုးသွမ်းတဲ့သူငယ်များက ဖြစ်ပေါ်စေတဲ့ ဆင်းရဲ့ဒုက္ခများ စွာကို ကြားနေကြရတာပါ။ တိုင်းပြည်များစွာမှာ ငယ်ရွယ်နုပျိုတဲ့ လူငယ်များ ဆိုးသွမ်းရခြင်းအကြောင်းမှာ -ဒီငယ်ရွယ်တဲ့လူငယ်များဟာ သူတို့ရဲ့မိဘများထံမှ သင့်လျော်တဲ့ ညွန်ကြားချက်ကို မရရှိခဲ့ဘူး-ဆိုတဲ့ အချက် ကြောင့် ဖြစ်တယ်လို့ တရားသူကြီးများနှင့်ရဲအရာရှိကြီးများက ပြောဆိုသုံးသပ်ကြပါတယ်။ ဒါ့ကြောင့် အချို့သူ များက “ဆိုးသွမ်းတဲ့ကလေးတွေ-လို့ ပြောဆိုဖို့ မသင့်ဘူး၊ ဆိုးသွမ်းတဲ့မိဘများ-လို့ ပြောဆိုသင့်တယ်”လို့ ယူဆ လာကြခြင်း ဖြစ်ပါတယ်။ ဒါဟာ ကိစ္စအားလုံးမဟုတ်လျင်တောင် အချို့ကိစ္စများမှာ မှန်ကန်နေပါတယ်။\nငယ်ရွယ်နုပျိုမှုကြောင့်ဖြစ်တဲ့ ကြမ်းတမ်းဆိုးရွားမှုများစွာမှာ ဆိုးသွမ်းတဲ့မိဘများက အမှားအယွင်းအားလုံးကို ဖြစ်စေခဲ့တာတော့ မဟုတ်ပါ။ ဒါပေမယ့် ကလေးဟာ မိဘမဲ့ကလေးဖြစ်တယ်ဆိုတဲ့အချက်နဲ့ ကောင်းတဲ့လမ်း ညွန်မှုကို ရရှိဖို့ အမေအဖေမရှိဆိုတဲ့ အချက်က မှားယွင်းစေခြင်း ဖြစ်ပါတယ်။ အားလုံးသော လူသားသတ္တ၀ါ များကို ညီအကိုမောင်နှမများအဖြစ် သတ်မှတ်ရမယ်ဆိုတာကို ဗုဒ္ဓဘာသာဆိုင်ရာက ပြောပြထားပါတယ်။ ဒါ့ကြောင့် မိဘမဲ့ကလေးများကို သူတို့ရဲ့ကိုယ်ကျင့်တရားဆိုင်ရာအတွက် ကောင်းတဲ့သတင်း အချက်အလက် များ၊ ကောင်းတဲ့အကူအညီဖြစ်စေမယ့် လမ်းညွန်ချက်များကို ပေးနိုင်ဖို့ ကြိုးစားသင့်ပါတယ်။\nမျက်မှောက်ကမ္ဘာမှာ စစ်ပွဲနှင့်ပတ်သက်တဲ့ အဆက်မပြတ်ဖြစ်နေတဲ့ ကြောက်လန့်မှုများရှိနေတယ်ဆိုတာ အား လုံး သိရှိကြပြီး ဖြစ်ပါတယ်။ ကမ္ဘာလောကကြီးရဲ့ များစွာသောအစိတ်အပိုင်းများမှာ ဘာသာတရားကို မေ့လျော့ နေခဲ့ခြင်းကပဲ ဒီအခြေအနေအတွက် တစ်ခုသောအကြောင်းဖြစ်နိုင်ပါတယ်။ အမေများဟာ ဘာသာတရားမှာ တွေ့ရှိရတဲ့ ကြီးကျယ်မြင့်မြတ်တဲ့အမှန်တရားများကို သူတို့၏ကလေးများသို့ သင်ကြားမပေးတဲ့အခါ ငြိမ်းချမ်းတဲ့ ကမ္ဘာကြီးအဖြစ် မျော်လင့်ရန် ခက်ခဲပါလိမ့်မယ်။\nလူသားအားလုံးနဲ့ပတ်သက်တဲ့ အကောင်းဆုံးဘာသာတရားရှိတယ်ဆိုတာကို ဗုဒ္ဓ၀ါဒီများက ယုံကြည်ကြပြီးသာ ပါ။ ဒါ့ကြောင့် ဗုဒ္ဓ၀ါဒယုံကြည်မှုကို ရိုသေဖို့ ကလေးကိုစောင့်ရှောက်မွေးမြူတဲ့အိမ်၊ သန်မာတဲ့ကိုယ်ကျင့်တရား ရှိပုံပေါ်တဲ့ ကလေးရှိတဲ့အိမ်၊ ဘ၀နေထိုင်မှုပုံစံ အောင်မြင်မှုရရှိတဲ့အိမ်များဟာ ပျော်ရွှင်ချမ်းမြေ့တဲ့အိမ်အဖြစ် တွေ့မြင်နေရတာပါ။\nယောကျာ်းများဟာ အလုပ်ကိစ္စများ၊ ငွေရအောင်ပြုလုပ်ခြင်း၊ ဟိုက်ဒရိုဂျင်ဗုံးကို ထုတ်လုပ်ခြင်း၊ စစ်ပွဲကို ဖန်တီး ခြင်း၊ စစ်ပွဲပြီးတဲ့နောက် တစ်ဖန်ကမ္ဘာကြီးကို ဖြောင့်မတ်အောင် ကြိုးစားခြင်းဖြင့် ပုံမှန်အားဖြင့် ဦးဆောင်မှုကို ယူလေ့ရှိတယ်ဆိုတာကို ဘယ်အချိန်မဆို ကမ္ဘာကြီးမှာ ဒီအတိုင်းတွေ့နေရတာပါ။ ဒါပေမယ့် မိန်းမသားအုပ်စု တစ်စုက စစ်ပွဲတစ်ပွဲကို စတင်ဖန်တီးခဲ့တယ်ဆိုတာကိုတော့ သံသယရှိစရာကောင်းတဲ့ ဝေါဟာရတစ်ခုပါ။ တကယ်တော့ ယောင်္ကျားသားတိုင်းဟာ မိခင်ဖြစ်သူက ချမှတ်ပေးထားတဲ့ ဥပမာများကို သတိရသင့်ပြီး ဖျက်ဆီး ကြမယ့်အစား ငြိမ်းချမ်းမှုအတွက် ကြိုးစားကြရမှာပါ။\nယေဘုယျအားဖြင့် လူ့အဖွဲ့အစည်းကို ကူညီသူ၊ လှုမှုရေးနဲ့ပတ်သက်တဲ့ တိုးတက်မှုများကို ပြုလုပ်စေသူ၊ လူသားမျိုးနွယ်ကို စောင့်ရှောက်တဲ့သူ၊ နုးညံ့ပြီးကူညီမှုကို ပေးတဲ့သူများဟာ မိန်းမသားများသာ ဖြစ်ပါတယ်။ ဆေးရုံအတွက်၊ မိဘမဲ့ကလေးများဂေဟာအတွက်၊ ဒါမှမဟုတ် မျက်မမြင် နားမကြားဂေဟာများအတွက် လိုအပ်တဲ့ မည်သည့်အချိန်ဖြစ်ဖြစ် ပုံမှန်အားဖြင့် အဲဒီအရာကို ဖြည့်ဆည်းပေးနေသူများမှာ လိုအပ်ချက်များကို ဂရုစိုက်ရတဲ့ လူ့အဖွဲ့အစည်းဖြစ်တဲ့ မိန်းမသားများသာ ဖြစ်ပါတယ်။ ဒါ့ကြောင့် “မိန်းမသားများအားလုံး ဗုဒ္ဓ၀ါဒီလူ့အဖွဲ့အစည်းအသင်းအပင်းမှ ရုတ်တရက် ထွက်ခွါသွားကြလျင် ခိုင်မာသောဗုဒ္ဓဘာသာ လူ့အဖွဲ့အစည်း ကျန်ရစ်လိမ့်မည် မဟုတ်။ မိန်းမသားများသည် ဘာသာတရားတည်းဟူသော ခန္ဓာကိုယ်အတွက် နှလုံးသားကို ထည့်ပေးထားကြသူများ ဖြစ်သည်”ဟု ပြောဆိုကြခြင်း ဖြစ်ပါတယ်။\nအသက်ကြီးသူများနှင့်ဆင်းရဲသူများအတွက် လိုအပ်ချက်များ၊ ဘုရားကျောင်းကန်များအတွက် အသုံးအဆောင် များ အဲဒီအရာများအတွက် ထောက်ပံ့မှုအားလုံးဟာ မိန်းမသားများရဲ့ လုံးလစွမ်းပကားကြောင့် ဖြစ်တယ်ဆိုယင် လွန်လွန်းရာကြမယ့် အဆိုမဟုတ်ပါဘူး။ ဒါ့ကြောင့် “မိန်းမသားများသာ မရှိလျှင် အားလုံးသောဒါနသည် အဆုံးတစ်ခုသို့ လားရောက်လုနီးပါး ဖြစ်လိမ့်မည်”ဟု ပြောဆိုကြခြင်း ဖြစ်ပါတယ်။\nတိုင်းပြည်အသီးသီးမှာ ကလေးများနှင့်တိရိစ္ဆာန်များကို ကြမ်းတမ်းစွာပြုမူခြင်းမှ တားမြစ်ရန် ဥပဒေများကို ချမှတ်ခဲ့ပြီး ဖြစ်ပါတယ်။ ဒီအတွက် မိန်းမသားများဟာ အချို့သောဥပဒေများကို ချမှတ်ရန် လုပ်ဆောင်ခဲ့တာပါ။ ကမ္ဘာပေါ်ရှိ တိုင်းပြည်အများစုမှာ ဆရာများဟာ မိန်းမသားများ ဖြစ်ပါတယ်။ ကလေးများရဲ့ ကောင်းမွန်မှန်ကန် တဲ့ ကိုယ်ကျင့်တရားဆိုင်ရာကို ပုံစံသွင်းရာမှာ အမေဖြစ်သူများကို ကူညီဖို့ဟာ သူတို့ရဲ့ တာဝန်အဖြစ် ခံယူထားကြတာပါ။\nကြက်ခြေနီအလုပ်ဆိုတာ သိတဲ့အတိုင်း ဘေးဒုက္ခရှိတဲ့ နေရာတော်တော်များများမှာ ဘယ်အချိန်ဖြစ်ဖြစ် ပြုလုပ် ရပါတယ်။ ဒီမြင့်မြတ်တဲ့ အဖွဲ့အစည်းဟာ မြင့်မြတ်တဲ့ မိန်းမတစ်ယောက်မျှ၏ အလုပ်ရဲ့အကျိုးဆက်အဖြစ် ဖြစ်ပေါ်လာခြင်းဖြစ်ပါတယ်။ သူကတော့ Florence Nightingle ပါ။ ကင်ဆာခံစားနေရတဲ့ လူနာထောင်ပေါင်း များစွာဟာ ဓာတ်ရောင်ခြည်ကုသမှုနဲ့ အချို့သောသက်သာမှုကို ရရှိခဲ့ပါတယ်။ အဲဒီရေဒီယမ်ကို ရှာဖွေသူ ကတော့ မိန်းမသားတစ်ယောက်ဖြစ်တဲ့ Madame Curie ဖြစ်ပါတယ်။ လူသားကျွန် ဘ၀စနစ်ကို ဖြတ်သိမ်းနိုင်ဖို့ လုပ်ဆောင်ခဲ့တဲ့သူများထဲမှာ မိန်းမသားတစ်ယောက် ပါဝင်ပါတယ်။ သူကတော့ Harrief Beechar Stow ဖြစ်ပါတယ်။ အိုမဲအိမ်မဲ့ ဖြစ်နေသူကလေးများကို ပြုစုစောင့်လျှောက်သူ မိန်းမသားတစ်ဦး ရှိပါတယ်။ သူက တော့ Mother teresa ဖြစ်ပါတယ်။ အခြားသော တိုင်းနိုင်ငံအသီးသီးမှာလည်း သူ့အစွမ်းနဲ့သူ ရှိနေကြတဲ့ မိန်းမသားများ များစွာရှိနေတာပါ။\nဒီတော့ ဘယ်ရှုထောင့်က ကြည့်ကြည့် အကြောင်းတခုကတော့ ကမ္ဘာလောကမှာ မိန်းမသားများရဲ့ လွှမ်းမိုး မှုဟာ များစွာအရေးကြီးတဲ့ လွှမ်းမိုးမှုဖြစ်တယ်ဆိုတာကို ကောက်ချက်ချဖို့ ခွန်အားဖြစ်စေခဲ့တယ် ဆိုတာပါပဲ။ အဲဒီရဲ့အခြားတစ်ဖက်မှာလည်း ဘာသာတရားတည်းဟူသော ခန္ဓာကိုယ်အတွက် နှလုံးသားကို ထည့်ပေးထားကြသူများဖြစ်တဲ့ မိန်းမသားများသာ မပါခဲ့လျင် အားလုံးသောဒါနသည် အဆုံးတစ်ခုသို့ လားရောက်လုနီးပါး ဖြစ်လိမ့်မည်-ဆိုတဲ့ စကားလေးက ဗုဒ္ဓဘာသာအတွက် ဒါမှမဟုတ် အားလုံးသောဘာသာအတွက်……..\nPosted by Maungtinyin (မောင်တင့်ယဉ်) at Monday, May 10, 2010


မသေချာမရေရာ crypto စျေးကွက်ချုပ်ကိုင်ထားအဖြစ် Altcoins Bitcoin စျေးနှုန်းရဲ့ ဦး ဆောင်လမ်းပြ - Token Myanmar\nကမ္ဘာတစ်ဝှမ်းလုံးရှိ Cryptocurrency ရင်းနှီးမြှုပ်နှံသူများသည်တစ် ဦး နှင့်တစ် ဦး ရင်ဆိုင်နေရသည် တစ်လကျော်များအတွက်စိန်ခေါ်မှုအချိန် စျေးကွက်အတွင်းထင်ရှားသောဒစ်ဂျစ်တယ်ငွေကြေးနှင့်နှိုင်းယှဉ်လျှင်ဘုတ်အဖွဲ့တစ်ခုလုံးတွင်ဖြစ်ပျက်ခဲ့ဖူးသောမကြုံစဖူးသောစျေးနှုန်းကျဆင်းမှုကြောင့်ကြီးမားသောအစိတ်အပိုင်းအတွက်ကျေးဇူးတင်ပါသည်။\nဇွန်လ၏အစကတည်းက, ဒီအတော်လေးအခြေတည်စအာကာသ၏စုစုပေါင်းစျေးကွက်အရင်းအနှီးရှိပါတယ် နှစ် ဒေါ်လာ ၁.၈ ထရီလီယံကျော်မှဒေါ်လာ ၁.၃ ထရီလီယံအထိ၊ ၄၀% ကျော်ဆုံးရှုံးမှုကိုပြသသည်။\nစိတ်ဝင်စားစရာတစ်ခုမှာ Bitcoin သည်စျေးကွက်ကျဆင်းသွားခြင်းနှင့်စာချုပ်ချုပ်ဆိုခြင်းလက္ခဏာများပြခြင်းကြောင့်ဖြစ်သည်။BTC) အီနှင့်ခိုင်မာသောဆက်စပ်မှုကိုဆက်လက်ပြသခဲ့သည် (ETH) နှင့်ယေဘုယျအားဖြင့်ပိုမိုကျယ်ပြန် altcoin စျေးကွက်။ ဤအချက်အပေါ်အသေးစိတ်ရှင်းပြရန်, က ETH နှင့်အတူ BTC ရဲ့ဆက်စပ်မှုကိုနောက်ဆုံးရက်ပေါင်း 30 ကျော် 0.8 အမှတ်အသားနှင့်နီးစပ်ပျံဝဲဆက်လက်တွေ့မြင်နိုင်ပါသည်။\nဤကိန်းဂဏန်းများသည်မည်သည့်အရာကိုကိုယ်စားပြုသည်ကိုပိုမိုနားလည်စေရန် ၀ နှင့် ၀.၃ အကြားရှိတန်ဖိုးများသည်ပိုင်ဆိုင်မှုနှစ်ခုအကြားဆက်စပ်မှုမရှိသလောက်နည်းပါးသည်၊ အခြားတစ်ဖက်တွင်မူ၊ အထက်တွင်ဖော်ပြခဲ့သောမက်ထရစ်သည် ၀.၅ အမှတ်အသားကိုဖြတ်ကျော်သွားသည်နှင့်၎င်းသည်တန်ဖိုးမြင့်မားသောမှီခိုအားထားရာနယ်မြေတစ်ခုဖြစ်လာသည်။ ဥပမာအားဖြင့် ၀.၅ မှ ၀.၇ အကြားရှိတန်ဖိုးများသည်အလယ်အလတ်ဆက်စပ်မှုကိုကိုယ်စားပြုပြီး ၀.၈ အထက်ရှိသူများသည်အလွန်မြင့်မားသောငွေကြေးဆိုင်ရာဆက်စပ်မှုကိုဆိုလိုသည်။\nဒီတော့ဒီဆက်စပ်မှု cryptocurrency စျေးကွက်နှင့်ဒင်္ဂါးပြားကိုင်ဆောင်သို့မဟုတ်ကုန်သွယ်သောသူတို့အဘို့ဆိုးရွားလား? လီယိုရှန်သည်ဗဟိုချုပ်ကိုင်မှုလျှော့ချထားသောချေးငွေလုပ်ငန်းစဉ်ကိုပူးတွဲတည်ထောင်သူ C.R.E.A.M. ဘဏ္TCာရေး, intပြီလကတည်းက, Ether နှင့်အခြား altcoins ၏အိမ်ရှင်ကမ္ဘာ့အကြီးဆုံး cryptocurrency နှင့်ဆက်စပ်။ တန်ဖိုးကိုအများကြီးရရှိခဲ့ကြပြီ BTC အမြဲတမ်းကမ္ဘာလုံးဆိုင်ရာ crypto ရှုခင်းကိုဖြတ်ပြီးအပြင်းထန်ဆုံး, အလုံခြုံဆုံးတန်ဖိုးကိုစတိုးဆိုင်အဖြစ်ထည့်သွင်းစဉ်းစားထားပြီးနေစဉ် Cointelegraph သူကထပ်ပြောသည်။\n"ဒီပြန်လည်ဆုတ်ခွာ၏တစ်စိတ်တစ်ပိုင်းအဖြစ်, ရန်ပုံငွေများကိုပြန် BTC သို့စီးဆင်းကြည့်ဖို့အံ့သြစရာတော့မဟုတ်ပါဘူး။ Altcoins သမိုင်းကြောင်းအမြင့်မားဆက်နွယ်နေကြောင်းနှင့် ETH ရဲ့ ဦး ဆောင်လိုက်နာပါပြီ။ ပြီးခဲ့သည့်လများအတွင်းလူအများစုအတွက်အံ့အားသင့်စေခြင်းမှာ 'ကုန်ထုတ်စွမ်းအား' ဇာတ်ကြောင်းကိုဖော်ပြထားသော memecoins သည် DeFi တိုကင်များထက်သာလွန်သည်။\nထပ်မံ၍ Cheng ကစျေးနှုန်းမတည်ငြိမ်မှုအပြင် crypto market နှင့်ဆက်စပ်သည့်မွေးစားခြင်းမက်ထရစ်အမျိုးမျိုး၊ network အသုံးပြုမှု၊ network လုပ်ဆောင်မှုစသည်တို့သည်အချိန်ကုန်ဆုံးနှုန်းများကိုဆက်လက်မြင့်တက်နေကြောင်းပြောကြားခဲ့သည်။ "crypto အတွက်ဆောက်လုပ်ရေးလုပ်ငန်းကိုရပ်တန့်ကြပြီမဟုတ်။ စျေးကွက်ကဆုတ်ခွာမှုကဆူညံသံကိုလျှော့ချပေးပြီးတည်ဆောက်သူများအတွက်ဆန်းသစ်တီထွင်မှုပြုလုပ်ရန်နေရာပေးသည်။\nအလားတူစွာ၊ Nexo ၏ဒစ်ဂျစ်တယ်ပိုင်ဆိုင်မှုပလက်ဖောင်း၏အမှုဆောင်အရာရှိချုပ် Antoni Trenchev ကနောက်ဆုံးပေါ်ဇာတ်လမ်းတွဲသည် Cointelegraph သို့ပြောကြားခဲ့သည်။ crypto နှင့်အတူတရုတ်ရဲ့ဆက်လက်ဖြစ်ပွားနေသောချစ်ခြင်းမေတ္တာသည်အမုန်းတရားဆက်ဆံရေး သာစျေးကွက်၏ကျန်များအတွက်အချဉ်ပုံစံကိုသတ်မှတ်ထားရန်, Bitcoin ရဲ့စျေးနှုန်းအတွက်ချိုကိုဖန်ဆင်းတော်မူပြီ။ သူကထပ်ပြောသည်။\n"ဒီလိုသတင်းမျိုးဖြစ်လာပြီး Bitcoin တုံ့ပြန်တဲ့အခါ၊ များသောအားဖြင့်ပိုမိုကျယ်ပြန်တဲ့ crypto asset စကြဝuniverseာအတွက်ကြီးမားတဲ့အကျိုးဆက်တွေကိုဖြစ်ပေါ်လာစေပါတယ်။ ၎င်းသည် ၂၀၂၀ ခုနှစ်တွင်ဆက်လက်မြင့်တက်နေပြီး၎င်းသည် DeFi နွေရာသီအတွင်းအဆတိုးတက်မှုနှင့်ကြုံတွေ့ရသော DeFi စီမံကိန်းများဖြစ်သည်။\nနောက်ဆုံးအနေဖြင့် Trenchev သည်ထင်မြင်ချက်ကိုဖော်ပြသည် ငွေကြေးဖောင်းပွမှုနှုန်းတိုးမြှင့်ဆက်လက် မေလစံချိန်တင်မြင့်ပြီးတဲ့နောက်သူက cryptocurrencies ဒီနှစ်အစောပိုင်းကစျေးကွက်၏အထွတ်အထိပ်ကဲ့သို့ altcoins နှင့်အတူ Bitcoin ရဲ့ဆက်စပ်မှုအတွက်အသစ်ပြန်လည်ကျဆင်းမှုသို့ဘာသာပြန်ဆိုနိုင် "ဟုပြောသည်, ဒီနှစ်ကတခြားပိုင်ဆိုင်မှုအတန်းထက်သာလွန်မှမျှော်လင့်ထား။ "\nBitcoin သည် crypto ဈေးကွက်ကို ဦး ဆောင်နေဆဲဖြစ်သည်\nBitcoin ၏တန်ဖိုးများသိသိသာသာမြင့်တက်လာသည်နှင့်အမျှစျေးကွက်သည်ကြီးမားလာသည်ကိုငြင်းဆိုစရာမရှိပါ။ အကြောင်းမှာရင်းနှီးမြှုပ်နှံသူများသည် BTC အတွက်အကောင်းမြင်အမြင်ရှိပါက၎င်းသည်များသောအားဖြင့်အခြား altcoins များသို့ ၀ င်ရောက်လာသည်။\nသူကပြောပါတယ်, က FUD နှင့်ရေတိုရေရှည်မတည်ငြိမ်မှုများကဲ့သို့သောအရာတို့ကိုကဏ္ sector ၏ငွေကြေးအရှိန်အဟုန်အဆုံးအဖြတ်အတွက်အဓိကအခန်းကဏ္ playing နှင့်အတူမည်သူမဆိုရဲ့အရိုးဆုံးစိတ်ကူးစိတ်သန်းထက်ကျော်လွန်သောထုံးစံ၌ crypto စျေးကွက်လည်ပတ်ကြောင်းအကြိမ်ကြိမ်သက်သေပြလျက်ရှိသည်။\nဆက်စပ်: ရာထူးပူးပေါင်း: ရွှေနှင့်စတော့ရှယ်ယာနှင့်အတူ Bitcoin ရဲ့ဆက်စပ်မှုကြီးထွားလာနေပါတယ်\nWinston, အလိုအလျောက်အထွက်နှုန်းလယ်ယာစိုက်ပျိုးရေး protocol ကို Harvest ဘဏ္forာရေးအဘို့အကလောင်အမည်ကိုအလယ်အလတ်, Bitcoin ရဲ့ကြီးစိုးမေလ 18 ရက်နေ့တွင်အနိမ့်ကတည်းက, အဓိက altcoins ရုံသွေးထွက်သံယိုခဲ့ကြဟုဆိုသည်, တစ် ဦး ကွဲပြားခြားနားမှန်ဘီလူးမှတဆင့်အမှုအရာကြည့်ဖို့ကြိုက်နှစ်သက်သည်။ သူက\n"အများစုကအတူတကွအတူတကွရွှေ့သွားကြသည်; ပေမယ့်, အချို့သောဘေးထွက်မသိချင်ယောင်အဆောင်အမြဲရှိပါတယ်။ ဒီမသေချာမရေရာမှုအဆုံးသတ်သွားတဲ့အခါလူအများအပြားဟာလက်ရှိတည်ငြိမ်မှုကိုထိန်းထားနိုင်ဖို့တည်ငြိမ်သောဒင်္ဂါးများနှင့် stabilcoin ခြံများမှာခိုလှုံနေကြသည်။\nဤကိစ္စနှင့်စပ်လျဉ်း။ DeFi ပလက်ဖောင်း Furucombo ၏လုပ်ငန်းလည်ပတ်ရေးအရာရှိချုပ် Blake Ho ကထိုကဲ့သို့မတည်ငြိမ်မှုများဖြစ်ပွားနေစဉ်အတွင်းရင်းနှီးမြှုပ်နှံသူများသည်ကွဲပြားခြားနားစေရန်အတွက် Bitcoin, Ether မှလွဲ၍ အခြားပိုင်ဆိုင်မှုများကိုကြည့်ရှုခြင်းအားပြန်လည်ခြေလှမ်းပြန်လှမ်းရန်အကောင်းဆုံးဖြစ်သည်ဟုယုံကြည်သည် သူတို့ရဲ့ portfolios ။ "ချေးငွေအထွက်နှုန်းအတွက်တည်ငြိမ်တဲ့ငွေတွေကိုရန်ပုံငွေတချို့ချထားတာ၊ ရေရှည်ရင်းနှီးမြုပ်နှံမှုအတွက်ကတိကဝတ်စီမံကိန်းတွေအတွက်ခွဲဝေချထားတာတွေကတစ်ခုလုံးရဲ့ခြိမ်းခြောက်မှုတွေကိုလျှော့ချပေးနိုင်တယ်။ "\nနောက်ကျော ၂၀၂၀ တွင်ထင်ရှားသော altcoins အချို့ ပြသခဲ့သည် အခြေခံအားဖြင့် Bitcoin မြင့်တက်သို့မဟုတ်နှစ်ပြီးသောအခါ, ဒီဒစ်ဂျစ်တယ်တိုကင်လုပ်ခဲ့တယ်ကြောင်းအကြံပြု, အခြေခံအားဖြင့် 0,91 ပိုလျှံအတွက် BTC ဆက်စပ်မှုတန်ဖိုးများ။ ဤလမ်းကြောင်းသည်တစ်နှစ်ပတ်လုံးဆက်လက်ဖြစ်ပွားနေသော်လည်း ၂၀၂၁ အစတွင်အရာရာပြောင်းလဲလာသည်။\nသာဓကအားဖြင့်၊ ယခုနှစ်ဇန်နဝါရီလနှင့်ဖေဖော်ဝါရီလတစ်လျှောက်လုံးတွင်ဤဆက်စပ်မှုနှုန်းသည် ၀.၈ အမှတ်အသားကိုတစ်ဖန်ပြန်လည်ဖြတ်သန်းသွားသောကြောင့် altcoins အမြောက်အများသည်တန်ဖိုးကြီးမားစွာတိုးများလာခဲ့သည်။ စိတ်ဝင်စားစရာကောင်းသည်မှာ ETH (အခြားထိပ်တန်း altcoins များနှင့်အတူ) သည် BTC နှင့်နှိုင်းယှဉ်လျှင် bull ပြေးစဉ်အတွင်းပိုမိုမြင့်မားသောအမြတ်အစွန်းရရှိစေသည်။ ဤသည်အီန်းကျင် 150% ၏ Bitcoin ရဲ့ပြန်နှိုင်းယှဉ်လျှင်နီးပါး 600% ၏အကျိုးအမြတ်တခုကိုပြသနိုင်ခဲ့သည့်အခါယခုနှစ်အစောပိုင်းကနွားစျေးကွက်အတွင်းအထူးသဖြင့်ထင်ရှားခဲ့သည်။\nအထူးသဖြင့် Bitcoin သည်အခြားနွားလားစီးလျှင်သွားသည်ဆိုသောအချက်သည်စိတ်ဝင်စားစရာဖြစ်လိမ့်မည်။ BTC မြင့်တက်လာပါက altcoin စျေးကွက်သည်တိုးတက်လာလိမ့်မည်ဖြစ်သော်လည်းထိုကြီးမားသော altcoins အချို့သည်ပြိုကွဲသွားခြင်းရှိ၊ မရှိဆိုတာကိုကြည့်ရကျိုးနပ်သည့်မေးခွန်းမှာ – ETH သည် ၄၄၀၀ ဒေါ်လာ၏ ၄ င်း၏ All-time အမြင့်ဆုံးအထိတက်ခဲ့သည့်နည်းတူ – Bitcoin မှနှင့်လာမည့်လများတွင်မိမိတို့ကိုယ်ပိုင်ဘဏ္financialာရေးဝိသေသလက္ခဏာကိုဖောက်လုပ်။